ישיבת מליאה, כנסת 23, פרוטוקול מספר 124, 2021-01-11 00:00

יריב לוין: חברות וחברי הכנסת, היום יום שני, כ"ז בטבת התשפ"א, 11 בינואר 2021.

יריב לוין: אני פותח את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק הארכת תקופות (הוראת שעה – נגיף הקורונה החדש) (אישורים רגולטוריים) (תיקון), התשפ"א–2021, שהחזירה ועדת החוקה, חוק ומשפט.

ירדנה מלר-הורוביץ: לקריאה ראשונה, מטעם הממשלה: הצעת חוק הביטוח הלאומי (הוראת שעה – נגיף הקורונה החדש) (תשלום דמי לידה ליולדת בתקופת אבטלה), התשפ"א–2021.

ירדנה מלר-הורוביץ: הצעת ועדת החוקה, חוק ומשפט בדבר פיצול הצעת חוק המידע הפלילי ותקנת השבים (תיקון והוראת שעה), התשפ"א–2020.

ירדנה מלר-הורוביץ: עוד אודיע

ירדנה מלר-הורוביץ: כם כי על פי סעיף 96(ד) לתקנון הכנסת, משחדל חבר הכנסת עפר שלח לכהן בכנסת ביום י"ד בטבת התשפ"א, 29 בדצמבר 2020, נמחק שמו מהצעות חוק שהיה שותף להן עם מציעים אחרים.

ירדנה מלר-הורוביץ: כמו כן, הצעות החוק מהכנסת העשרים-ושלוש שמספרן 10/23, 54/23, 238/23, 1433/23, 1319/23, 1320/23, 1321/23, 1322/23, 1515/23, 1634/23, 1717/23, 2072/23, 2192/23, 2302/23, 2403/23 ו-2543/23, שהוגשו מטעמו כמציע יחיד, הוסרו מסדר-היום.

ירדנה מלר-הורוביץ: עוד הונח היום על שולחן הכנסת הסכם בין ממשלת ישראל לממשלת ממלכת מרוקו בדבר פטור מדרישות אשרה למחזיקים בדרכונים דיפלומטיים או דרכוני שירות.

ירדנה מלר-הורוביץ: תודה.

יריב לוין: תודה רבה.

יריב לוין: חברות וחברי הכנסת, אנחנו עוברים מכאן לפרק המיוחד והמרגש של נאומי בכורה.

יריב לוין: ראשון הנואמים, חבר הכנסת ולדימיר בליאק, אני מזמין אותך בכבוד לשאת את נאום הבכורה שלך כאן בכנסת, בבקשה.

ולדימיר בליאק: אדוני היושב-ראש, חבריי חברי הכנסת, אני עומד כאן על הדוכן הזה ומתקשה לעכל את הרגע.

ולדימיר בליאק: אני חושב על אותו ילד קטן, מגמגם, שנולד בעיר קפואה במחוז נידח בסיביר והגיע לרגע הזה.

ולדימיר בליאק: אני חושב על הילדות בצל השבר הגדול של פירוק ברית המועצות, בצל המשבר הכלכלי, על החנויות הריקות, על חוסר הוודאות שעטף אותנו בכל רגע.

ולדימיר בליאק: אני חושב על הוריי היקרים מריה וניקולאי, על אחותי הבכורה מרינה, שדאגו להעניק לי את המעטפת החמה בתנאים בלתי אפשריים.

ולדימיר בליאק: אני חושב על הדרך שהילד הזה עשה מספסל הלימודים, מתחרויות ריצה ואתלטיקה ברחבי ברית המועצות ולאחר מכן בנחרת רוסיה, ועד לכאן.

ולדימיר בליאק: אני חושב על העלייה בגיל 25, על המעבר לארץ רחוקה, קצת חמה יותר, לא הרבה, שהפכה להיות בית, המולדת.

ולדימיר בליאק: אני נזכר בהלם התרבות, בפערים של שפה, של הבנה, של מהות.

ולדימיר בליאק: אני נזכר בקושי להתחיל מחדש, להתפרנס, לאחר קטיעת הקריירה המבטיחה בארץ המוצא.

ולדימיר בליאק: אני נזכר כיצד אחרי יום הלימודים באולפן הייתי הולך ברגל מחולון לתל אביב, חוסך חמישה שקלים של האוטובוס כדי להגיע לעמדת השמירה שלי בחניון הקטן בדרום תל אביב.

ולדימיר בליאק: אני נזכר בלימודי החשבונאות והמשפטים המרתקים, במקביל לעבודה במשרה מלאה.

ולדימיר בליאק: אני נזכר בדלתות שנסגרו בפניי ובתיוגים שחוויתי ועודני חווה.

ולדימיר בליאק: אני נזכר בעבודה הקשה שעשיתי במחויבות ובנחישות, ובנכונות להשקיע כדי להצליח.

ולדימיר בליאק: ואני יודע, אני יודע שזה לא רק הסיפור שלי.

ולדימיר בליאק: יחד איתי היו שם גם סרגיי, בוריס, יאנה, אלכס, אירנה, ויקטור, סבטלנה, ועוד הרבה שמות, שעבור מי שלא הגיע משם תויגו במילה אחת: רוסים.

ולדימיר בליאק: גם אם היינו כל אחד לעצמו בעיר שלו, היינו דור שלם של צעירים שבאו משם, או נולדו להורים שבאו משם, וחיו כאן אבל גם שם.

ולדימיר בליאק: כבר לא שייכים לשם, אבל מאוד רוצים להיות שייכים לכאן, ונתקלים במחסום שהחברה הישראלית הציבה.

ולדימיר בליאק: למדנו שכדי להיות ישראלים אנחנו צריכים לוותר על הבית, על השורשים, להסתיר את היולקה שלנו, את פושקין המופלא, את המבטא המשונה.

ולדימיר בליאק: אבל טעינו, טעינו בגדול, ויש לי, לנו, את הזכות לתקן.

ולדימיר בליאק: הדור שלי, הדור של הצעירים יוצאי חבר העמים, היום חזק יותר, נחוש יותר.

ולדימיר בליאק: אולי ויתרנו בהתחלה, אבל היום אנחנו כבר לא מתביישים.

ולדימיר בליאק: היום אנחנו כבר לא מסתירים.

ולדימיר בליאק: היום אנחנו עומדים כאן ודורשים להיות חלק בלי לוותר.

ולדימיר בליאק: מאז שהגענו לכאן נרתמנו בכל הכוח, סחבנו יחד את האלונקה, ואין לנו שום כוונה להפסיק, אבל יש לנו בקשה: תפסיקו לשפוט אותנו.

ולדימיר בליאק: המאבקים שאנו מנהלים והשאיפות שלנו הם לטובת כלל הציבור.

ולדימיר בליאק: שנים רבות אני נלחם על הפנסיות לציבור העולים, אך גם על זכויות בעלי העסקים הקטנים מכל המגזרים והעדות, כי הייתי עצמאי במשך 15 שנה וניהלתי משרד, ואני יודע מהי דאגה לעובדים.

ולדימיר בליאק: ולמרות הכול, היום הדור שלי יודע שלעיתים לא סופרים אותו, שלמרות הישגיו הכבירים לא תמצאו אותו ברשימות המשפיעים והמבטיחים.

ולדימיר בליאק: מוזר.

ולדימיר בליאק: הוא יודע שלוקחים אותו כמובן מאליו ושמתייחסים אליו אך ורק במסגרת הקול הרוסי.

ולדימיר בליאק: אבל הוא יודע עוד משהו: הקמנו כאן משפחות, אנחנו הורים לילדים שהם צברים, ונעשה הכול, כל מה שצריך, כדי שהאפליה, השנאה, הזלזול, ההקטנה וסימני השאלה על היהדות ועל המנהגים לא יגיעו לילדים שלנו.

ולדימיר בליאק: נעשה כל מה שצריך שהילדים שלנו יזכו להזדמנות אחרת, להזדמנות להיות בדיוק כמו הילדים של כל ישראלי אחר בארץ, ולא משנה מאיפה הוא הגיע.

ולדימיר בליאק: היום הדור הזה יודע לומר: יש לנו את הנובי גוד, וזה החג שלנו.

ולדימיר בליאק: זה נכון, אני לא חבר הכנסת הראשון שיצא מברית המועצות לשעבר, אבל אני בן לדור הזה, ואני מתחייב להיות הקול שלו ושל כל ישראלי אחר שנאבק היום כי אין לו ארץ אחרת.

ולדימיר בליאק: הדלת שלי תהיה פתוחה לכל פנייה, לכל בקשה, בכל השפות.

ולדימיר בליאק: (אומר ברוסית: הדלת שלי תמיד תהיה פתוחה עבורכם.

ולדימיר בליאק: ) זאת הולכת להיות משימה קשה, ואני מבקש להודות לאשתי מרינה, שנמצאת כאן, ולבנותיי רומי ומיה, על התמיכה, על העזרה, על ההבנה שהמטרה הזאת היא שלהן בדיוק כמו שלי.

ולדימיר בליאק: המשימה של כולנו.

ולדימיר בליאק: ועוד משהו חשוב, כמי שבא משם וזוכר היטב דבר או שניים, אני יודע מהו פולחן אישיות, מהי הסכנה בהשתלטות על התקשורת, במנהיג חזק מדי, ברעיון אחד ובתיוג שלילי של מתנגדים.

ולדימיר בליאק: ולכן אני מייצג כאן את יש עתיד, המפלגה אשר פועלת על מנת לשמור על הדמוקרטיה, על שלטון החוק ועל עצמאות בתי המשפט, ולהקים כאן ממשלה חדשה שפויה וליברלית.

ולדימיר בליאק: ולכן אני מתחייב, כמילות שירו של אהוד מנור: "לא אשתוק, כי ארצי שינתה את פניה".

ולדימיר בליאק: תודה רבה.

יריב לוין: תודה רבה לחבר הכנסת ולדימיר בליאק, והמון המון הצלחה בכהונה שלך.

יריב לוין: אני מזמין את חבר הכנסת יואל רזבוזוב לברך את חבר הכנסת ולדימיר בליאק בעקבות נאום הבכורה שלו.

יואל רזבוזוב: כבוד היושב-ראש, חבריי חברי הכנסת, באמת כבוד גדול הוא לי לברך את חברי, שהיום הוא חבר כנסת, ולדימיר בליאק, אחרי נאומו המרגש.

יואל רזבוזוב: מאוד התרגשתי, והסתכלתי על מרינה שיושבת שם, וחשבתי על אימא שלו מריה ואבא שלו ניקולאי – האם בכלל הם חשבו שהבן שלהם יעמוד כאן, על הדוכן הזה, וייתן את נאום הבכורה?

יואל רזבוזוב: לפי מה ששמעתם בנאום, הם הגיעו מאזור נידח שברוסיה, בסיביר, קמרובו – למרות שאני הגעתי מבירוביג'אן, מאוטונומיה יהודית, מבחינתנו קמרובו הייתה עיר בירה, הייתה משהו גדול, אבל זאת עדיין עיר בסיביר הרחוקה.

יואל רזבוזוב: ילד מצטיין משם, סטודנט שלמד שם בהצטיינות, היה ספורטאי מצטיין, הגיע לארץ, וגם כאן הוא הצטיין.

יואל רזבוזוב: אנחנו שומעים הרבה סיפורי עלייה, סיפור העלייה של ולדימיר, של חבר הכנסת בליאק, הוא אחד מרבים, אבל יש בו באמת הרבה תובנה, הרבה חוכמה, אבל בעיקר מודל להרבה צעירים, בני דור אחד וחצי.

יואל רזבוזוב: איך ולדימיר, למרות כל הקשיים, חסך חמישה שקלים לאוטובוס, הלך מחולון לתל אביב לאולפן; ואיך הוא סיים את התארים שלו כאן – אחרי שהוא סיים את התארים שלו ברוסיה בהצטיינות הוא סיים כאן תארים בהצטיינות; איך הוא הקים עסק משלו, וכרואה חשבון, כמשפטן, הקדיש – אני גם מכיר את זה אישית – עזר, כתרומה, להרבה הרבה עמותות ועסקים שהיו צריכים את העזרה שלו.

יואל רזבוזוב: אני חושב שזאת ההתממשות של חזון הציונות.

יואל רזבוזוב: זאת הציונות בהתגלמותה.

יואל רזבוזוב: בסופו של דבר, כשהוא הצטרף לשורות של יש עתיד וראיתי שהוא מומחה וספורטאי מקצועי באתלטיקה, אמרתי: זה אצן למרחקים ארוכים.

יואל רזבוזוב: באמת, באורך נשימה הוא הגיע לכאן, אחרי שמונה שנים שהוא הצטרף אלינו.

יואל רזבוזוב: לא בשביל תפקיד, לא בשביל ג'וב.

יואל רזבוזוב: הוא אומר: אני כאן בשביל האידיאולוגיה; אני רוצה כאן מדינה טובה יותר.

יואל רזבוזוב: הוא הלך איתנו את כל הדרך, ועכשיו הוא כאן.

יואל רזבוזוב: באמת גאווה גדולה ליש עתיד.

יואל רזבוזוב: כמו שאמרתי, וגם חבר הכנסת בליאק אמר כאן בנאום הזה, דור אחד וחצי, אותם עולים שהגיעו כילדים, כבני נוער, כחבר'ה צעירים, הרבה מאיתנו הגיעו להישגים אדירים.

יואל רזבוזוב: למרות כל הקשיים, הם הגיעו באמת בזכות לדברים, ומי שלא עלה ולא חווה קשיי עלייה לא מצליח לתאר.

יואל רזבוזוב: ועדיין אני רואה שהרבה פעמים – ואני עוקב אחרי זה כבר שנים – בכלי תקשורת שונים עושים מין במה ייצוגית לחבר'ה צעירים, 40 עד 40, ומשבחים אנשים על ההישגים שהם הגיעו אליהם, ושהם תרמו לקהילה, ואני כמעט לא רואה שם, ויש שנים שבכלל לא, שמות של בני דור אחד וחצי, של דוברי הרוסית.

יואל רזבוזוב: אני מדבר על הצלחה בעסקים, הצלחה בהייטק, הצלחה במגזר החברתי, במגזר הפיננסי.

יואל רזבוזוב: אני אומר לכם, אני מכיר אלפים, אלפי אנשים שהגיעו להישגים באמת אדירים, והם לא שם.

יואל רזבוזוב: כמו שוולדימיר אמר, הם טובים כקול הרוסי בשביל הבחירות, אבל הם לא טובים בשביל להראות שלמרות כל הקושי הם הגיעו להישגים הגדולים הללו.

יואל רזבוזוב: אז בשם חבר הכנסת בליאק אני פונה לאותם אנשים שמסקרים ויוצרים את הטבלאות האלה: תיקחו בחשבון את החבר'ה האלה שעלו כדור אחד וחצי; הם הצליחו כאן במדינה, הם הצליחו, כמו שאמרתי, בזכות גדולה, שירתו את המדינה, וחשוב שגם הם יופיעו שם.

יואל רזבוזוב: שוב אני רוצה להגיד שבאמת זה כבוד גדול לי לעמוד כאן ולברך את חבר הכנסת בליאק, שהוא גם חבר טוב, ובאמת איש משכמו ומעלה.

יואל רזבוזוב: חשוב שיהיו אנשים כאלה כאן בכנסת ישראל.

יואל רזבוזוב: תודה רבה, שיהיה בהצלחה, ולדימיר.

יריב לוין: תודה רבה לחבר הכנסת רזבוזוב, ושוב, ברכות גדולות לחבר הכנסת בליאק והרבה הצלחה.

יריב לוין: אנחנו עוברים מכאן – בשמחה גדולה ובברכה יעלה ויבוא חבר הכנסת משה טור פז כדי לשאת את נאום הבכורה שלו כאן בכנסת, בבקשה.

משה טור פז: אדוני היושב-ראש, כנסת נכבדה, "את העובדה שמישהו חי בזמן מסוים, בתקופה מיוחדת ובמקום מוגדר, ולא נולד בתקופה אחרת ובנסיבות אחרות, נוכל להבין אך ורק אם נקבל את עצם הרעיון בדבר שליחותו של האדם".

משה טור פז: דברים אלו מתוך ספרו של הרב יוסף דוב הלוי סולובייצ'יק "ימי זיכרון" הם הטקסט המכונן המנחה אותי בדרכי.

משה טור פז: הם הנותנים לי את הכוח והאמונה לפעול בעולם מורכב, והם המביאים אותי לכאן, לדוכן זה בכנסת ישראל.

משה טור פז: דע מאין באת.

משה טור פז: לפני 101 שנים יצא סבי משה יהודה, שעל שמו אני קרוי, אז צעיר פולני, ציוני דתי, לרחובות ורשה עירו.

משה טור פז: בפינת אחד הרחובות ראה חייל פולני שיכור מכה באכזריות איש יהודי מבוגר.

משה טור פז: כמו בסיפור המכונן על משה רבנו, שאותו קראנו בתורה השבת בפרשת שמות, מחליט גם סבי להגן על החלש.

משה טור פז: על משה רבנו נאמר: "ויפן כה וכה וירא כי אין איש", והפרשנים מפרשים כי במקום שאין אנשים, צריך היה משה להיות לאיש.

משה טור פז: כך נהג גם סבא שלי: הציל את היהודי מהחייל הפולני, וכמו משה בשעתו נאלץ גם הוא להימלט מאימת השלטונות ועזב את פולין לאנגליה.

משה טור פז: 18 שנים מאוחר יותר, בסוף אוגוסט 1939, נוסע אותו משה יהודה, כשהוא כבר בעל משפחה ובעלים של חנות לספרי קודש, אל פולין העומדת להיכבש בתוך ימים ספורים.

משה טור פז: בחושיו ההישרדותיים הוא צופה את הבאות, ובא לשכנע את בני משפחתו שהיו בוורשה להימלט עם תעודות המעבר שהשיג עבורם.

משה טור פז: הרכבת מלאה חיילים גרמנים הנוסעים אל החזית, וסבי משחד את שומר הקרון על מנת לקבל את תאו הקטן לשעה קלה, להניח בו תפילין.

משה טור פז: כשהוא מגיע לבית הדוד ומנסה לשכנע אותו לברוח עימו, מגרש אותו הדוד בבושת פנים ואומר לו: ציוני, צא מביתי.

משה טור פז: סבא חזר לאנגליה ערב פרוץ מלחמת העולם השנייה בתחושת כישלון, ובליבו ידע שבני משפחתו לא ישובו מן השואה המתרגשת לבוא על אירופה.

משה טור פז: עוד תשע שנים חולפות, ודודתי אסתר ציילינגולד, אחותו הגדולה של אבא שלי בן ה-91, עולה לירושלים מלונדון לבדה.

משה טור פז: היא עובדת כמורה בתיכון הדתי אוולינה דה רוטשילד, לוחמת בקרבות הקשים על העיר העתיקה במלחמת השחרור, עד למותה בקרב שבו נפל הרובע.

משה טור פז: כשהייתה על ערש דווי בבית החולים והציעו לה סיגריה כתחליף עלוב למורפיום שאזל, היא נרתעה למרות כאביה ואמרה: שבת היום.

משה טור פז: אלו היו מילותיה האחרונות לפני מותה.

משה טור פז: זהו הסיפור המשפחתי שעליו גדלתי, סיפורה של אישה אמיצה שהייתה ציונית ופעלתנית, מעורה בתרבות העולם, שנלחמה על ערכיה הדתיים והלאומיים, שהייתה אשת חינוך ולוחמת כאחד.

משה טור פז: בדרכה אני משתדל ללכת.

משה טור פז: הוריי, אשר ועדנה קילינגולד, עלו ארצה כמעשה ציוני לפני יותר מ-60 שנה.

משה טור פז: הם נושאים כל חייהם, בלשונה של לאה גולדברג, את כאב שתי המולדות – כמו שתיאר יפה לפניי ולדי – ובזכות הכרעתם האמיצה אפשרו לי לחיות חיים מלאים בשפה אחת ובמולדת אחת בארץ ישראל.

משה טור פז: מאז סבא רבא שלי באנגליה, דרך אחי אבי, זיכרונו לברכה, ואחותי אסתי, תיבדל לחיים ארוכים, ועד רבים מאחייניי היום, המקצוע הנפוץ ביותר במשפחתי הוא עבודה סוציאלית.

משה טור פז: האלטרנטיבות האחרות במשפחה הן עיסוק בביטחון ישראל, כאחי אלי, או עיסוק בעשייה חינוכית, כפי שבחרתי אני.

משה טור פז: מהוריי ינקתי רוח ערכית של שליחות ושירות ציבורי, ואותה אני מנסה להעניק גם לילדיי ולתלמידיי.

משה טור פז: זכיתי גם להורים רוחניים בישיבה ובאקדמיה, ובתוכם רבני ישיבת הר עציון, הרב יהודה עמיטל והרב אהרון ליכטנשטיין, זיכרונם לברכה, וחותני-מורי פרופ' אבי רביצקי, שהצמיחו אותי לחיי תורה עם דרך ארץ, חיים הנטועים עמוק בשורשי מורשת ישראל, וענפיהם משתרגים ומשתלבים גם בזמן הזה; חיים שיש בהם אהבת תורה ויראת שמיים; חיים שיש בהם אהבת הרע, המשפחה והקהילה ורדיפת זכויות האיש והאישה; חיים שמותר ורצוי לשאול בהם שאלות שאין עליהן תשובה; חיים שיש בהם חול וקודש בכפיפה אחת, שיש בהם תפילה לשלום על ישראל ועל כל יושבי תבל.

משה טור פז: על הביטוי "במספר שמות" שקראנו השבת בתורה נהג רבי הרב עמיטל לומר לנו שאדם הוא חלק מהכלל, חלק ממספר, אבל הוא גם שם פרטי ייחודי.

משה טור פז: "אל תהיו עמיטלים קטנים", אמר הרב עמיטל, שגם עמד מעל בימה זו עת כיהן כשר בממשלת פרס לאחר רצח ראש הממשלה רבין והביא למשכן זה יהדות של מאור פנים, של קידוש השם, של חיפוש המכנה המשותף.

משה טור פז: זהו בית המדרש שממנו אני בא לכאן היום.

משה טור פז: וכמה מילים על חינוך.

משה טור פז: מחצית מחיי, 24 שנים, אני עוסק בחינוך – כמורה בתיכון פלך בירושלים, כמרצה צעיר באוניברסיטה העברית, כמנהל בית הספר התיכון בקיבוץ שדה אליהו ליד העיר בית שאן, כראש מינהל החינוך של העיר ירושלים, כמנהל רשתות חינוך וכיזם חינוכי.

משה טור פז: את כל אלו אני מבקש להביא למשכן הזה.

משה טור פז: מגפת הקורונה מצאה את מערכת החינוך הישראלית בשעתה הקשה ביותר וגם בשעתה הגדולה ביותר.

משה טור פז: כמו בימי מלחמה, הגנרלים התגלו במערומיהם, אבל בשביל המנהלים והמורים, כדברי וינסטון צ'רצ'יל, זו הייתה שעתם היפה ביותר.

משה טור פז: המערכת הגדולה, זו שאומרת לכל מורה מה ילמד, איך ילמד, כמה ילמד, מתי ילמד ואת מי ילמד, התגלתה כלא רלוונטית.

משה טור פז: השליטה הארכאית שאוחז משרד החינוך בגרונם של בתי הספר לא החזיקה מעמד כשנדרשה מערכת החינוך לגמישות, להשתנות, לפעולה יצירתית ולהמציא את עצמה מחדש.

משה טור פז: בשטח – בשטח קרו דברים נפלאים.

משה טור פז: המורים למדו ללמד באופן מותאם אישי, המחנכים ערכו ביקורי בית, המנהלים בנו מערכת חדשה כל שבוע.

משה טור פז: האילוץ הפך להזדמנות.

משה טור פז: כאן נמצאת התשוקה שלי, פה נמצאת הזהות המקצועית שעימה אני מגיע היום לכנסת.

משה טור פז: אני נמצא כאן כשליחם של 200,000 מורים ומחנכים בישראל המרגישים שהגיע הזמן לשנות את החינוך.

משה טור פז: באנו לשנות.

משה טור פז: ועתה, כמה מילים על העתיד.

משה טור פז: לתפיסתי, אחת המשימות החשובות ביותר שעל מערכת החינוך לקחת על עצמה במדינת היהודים היא משימת החיבורים.

משה טור פז: מדינת היהודים מוכרחה לתת מקום והכרה לתרבויות השונות בתוכה, יהודיות ושאינן יהודיות.

משה טור פז: הראיתי פעם למנכ"ל משרד החינוך הקודם נתון של המשרד עצמו אשר מראה כי 95% מהתלמידים מעידים כי לא פגשו תלמיד שונה מגזרית מהם לאורך כל שנות לימודיהם.

משה טור פז: 95% מהילדים שלנו – שלכם, חברי הכנסת, וגם שלי – לא יפגשו ילד ערבי אם אינם ערבים, לא יפגשו ילד חרדי אם אינם חרדים, לא יכירו דתי אם אינם דתיים בעצמם.

משה טור פז: אני מבקש לבנות גשרים ולחבר חיבורים.

משה טור פז: הדבר החשוב ביותר שעשיתי כמנהל בית ספר היה להכניס את ילדי העיר בית שאן לבית הספר של הקיבוצים והמושבים, שילמדו ביחד, וזה עבד נהדר.

משה טור פז: הדבר החשוב ביותר שעשיתי כמנהל מנח"י, מינהל החינוך של העיר ירושלים, הוא תוכנית למידה משותפת בין יהודים לערבים, והדבר החשוב ביותר שאני עוסק בו בשנים האחרונות הוא שילוב חרדים בצה"ל ביחידות לוחמות.

משה טור פז: יותר מ-1,000 חרדים התנדבו לשירות משמעותי בגבעתי ובצנחנים במקומות שבהם הייתי שותף, ועל כך גאוותי.

משה טור פז: אספר לכם על חיבור מדהים שאותו חוויתי ממקור ראשון.

משה טור פז: הוא כל כך מדהים שלפעמים אני צריך לצבוט את עצמי כדי להשתכנע שהוא אמיתי.

משה טור פז: אני משרת במילואים כקצין אג"ם באוגדת עזה.

משה טור פז: לפני כמה שנים סיימתי ישיבה אצל יהודה, מפקד האוגדה, בשעת לילה מאוחרת, ופתאום הגיע טלפון: סע למוצב הברך.

משה טור פז: למי שמכיר, מוצב הברך חוצץ בין העיר שדרות לבין העיירה בית חאנון ברצועה.

משה טור פז: בסביבות 22:00 הגעתי לשערי המוצב.

משה טור פז: את השער פתח לי חסיד גור, הוא היה הש"ג – זיהיתי את החסידות לפי הפאות המגולגלות מתחת לכיפה.

משה טור פז: נכנסתי בשערי הפלוגה המבצעית החרדית בחטיבת גבעתי, היו שם קרוב ל-100 חרדים ששירתו בפלוגה – לא חרדים בכאילו, לא על יד; חרדים לדבר השם – והפלוגה נראתה מעולה, מבצעית, מתוקתקת, כמו שפלוגה בצה"ל צריכה להיראות.

משה טור פז: זה ייתכן, השילוב אפשרי, ויכולות להיות עוד עשר פלוגות כאלה, עוד 20, וזה גם יקרה.

משה טור פז: ובגלל החיבורים הגעתי ליש עתיד.

משה טור פז: המפלגה שקראה לי – המתנחל והקיבוצניק מכפר עציון, איש הציונות הדתית – להצטרף אליה, מפנה את קריאתה לכל חלקי הציבור הישראלי: חרדים, ערבים, חילונים ודתיים מוזמנים כולם להצטרף לפרויקט המשותף של חיים ישראליים במאה ה-21, המרכז הישראלי הליברלי פתוח לכולם.

משה טור פז: וכך גיליתי בחוג בית משותף בירושלים שעידן רול ואני משרתים יחד במילואים, ושאורנה ברביבאי ייסדה חלק מהמסלולים לשילוב חרדים שבהם אני שותף; שעם מאיר כהן אני חולק את החוויה הייחודית של ניהול בית ספר בפריפריה; שקארין אלהרר העבירה את תיקוני הגיל הרך החשובים שבהם אני מאמין, ושאלעזר שטרן הציל אותי פעם כשנעקצתי על ידי עקרב בבה"ד 1.

משה טור פז: אולי מעניין מכול – את אבן הפינה לשכונה הנבנית היום ממש מול ביתי בכפר עציון הניח ראש המפלגה יאיר לפיד.

משה טור פז: כי כך נראה מרכז פוליטי, כך נראית מפלגה ליברלית המכילה בתוכה רבים ושתחתיה צריך להתכנס בימים אלו כל המרכז הישראלי הגדול.

משה טור פז: מפלגה המושיטה יד לכל גווני החברה הישראלית.

משה טור פז: כן, דעו לכם, חבריי חברי וחברות הכנסת, זה אפשרי – מפלגה שיש בה מגוון מגזרים, קשת דעות, מכנה משותף רחב ועמדות ברורות של אהבת החברה הישראלית, אהבת המדינה, יושרה ועבודה קשה בשירות הציבור, ועוד דבר אחד קטן: אופטימיות.

משה טור פז: אי-אפשר להיות איש חינוך בלי להיות אדם אופטימי המאמין באדם וביכולת להשתנות.

משה טור פז: נדמה לי שאי-אפשר להיות חבר כנסת בלי האמונה שיש עתיד טוב יותר.

משה טור פז: נכון, זמני קצוב.

משה טור פז: הכנסת פיזרה את עצמה ואנו בתקופת בחירות.

משה טור פז: תשעה חודשים מלאו לכנסת הזו בקושי, ועוד מעט תבוא לעולם כנסת חדשה.

משה טור פז: אין שמחה בציבור על ההתפרקות הזו, יש עייפות.

משה טור פז: הצטרפתי לחודשיה האחרונים של הכנסת העשרים-ושלוש, ואני מקווה להיות עימכם בדרך הזו ככל שאידרש.

משה טור פז: המשורר הנפלא ט' כרמי כתב: "קשה לשתי קונכיות לשוחח שיחה של ממש, כל אחת מטה אוזן לים שלה.

משה טור פז: רק שולה הפנינים או סוחר העתיקות יכול לקבוע בלי חשש: אותו ים".

משה טור פז: כמו הנוסע בספינה הקודח חור בקרקעית חדרו ומתעלם מכך שהמים מאיימים להטביע את כל הספינה, כך עלולים המים להציף את כולנו אם נמשיך להתעלם זה מזה.

משה טור פז: הקונכיות בחברה הישראלית מדברות כל אחת אל עצמה.

משה טור פז: אנו זקוקים למנהיגות בעלת מבט על, שתקבע ללא חשש שאנו כולנו חלק מאותו ים, אותה חברה, אותה מדינה.

משה טור פז: אבקש לסיים בתודה להוריי, למשפחתי, לאשתי ולילדיי, לחבריי הטובים, לקהילות שבהן אני חי ולריבונו של עולם, על הכוחות והחיבוק שהם מעניקים לי לאורך הדרך ובזמן הזה.

משה טור פז: יהי רצון שאהיה ראוי להם.

משה טור פז: תודה רבה.

יריב לוין: תודה רבה לחבר הכנסת משה טור פז והמון בהצלחה.

יריב לוין: אני מזמין לכבד אותך ואותנו בברכה את חבר הכנסת מאיר כהן, בבקשה.

מאיר כהן: אדוני היושב-ראש, חברות וחברי כנסת, בני המשפחות של הח"כים הטריים, גברתי מזכירת הכנסת, אני בכבוד גדול מאוד מברך את קינלי, באתי לברך את קינלי בשם מפלגת יש עתיד.

מאיר כהן: משה טור פז, כך קוראים לו, אבל בפינו הוא מכונה קינלי.

מאיר כהן: אם הרמקולים היו דוממים, אדוני היושב-ראש, והיינו מסתמכים רק על עדשת המצלמה, היה זה מחזה קצת שונה ולא אופייני.

מאיר כהן: אני, יושב-ראש סיעת יש עתיד, מברך חבר כנסת חדש, חובש כיפה, מהציונות הדתית, שכל חייו צמח בתוך הציונות הדתית.

מאיר כהן: המציאות הישראלית היא הרבה יותר מורכבת מהפלגנות שכל כך, כל כך, מאיימת עלינו בזמן האחרון.

מאיר כהן: היא מגוונת ומעניינת.

מאיר כהן: הינה אני, מאיר כהן שנולד בדימונה, עלה ממרוקו, חבר יש עתיד, מברך חבר כנסת חדש, את קינלי, בן לניצולי שואה, שנולד בארצות הברית וחי כיום בכפר עציון.

מאיר כהן: אדוני היושב-ראש, חברות וחברי הכנסת, זה בדיוק מה שמיוחד ויפה בסיעת יש עתיד ובעוד מפלגות אחרות; זה בדיוק מה שמייחד את המדינה הטובה שלנו, שאנחנו כל כך הרבה חובטים בה בזמן האחרון.

מאיר כהן: זאת הייתה משאת נפשם של ההורים של קינלי, ההורים שלי וההורים של כל אחד מאיתנו, ובוודאי הסבים והסבתות, שיגיע יום שלמרות שדעותינו אינן שוות ולמרות שפרצופינו אינם שווים, אנחנו יודעים להתאגד בתוכה של המדינה ולייצר בה את השיח הפוליטי.

מאיר כהן: זה גם מה שמאפיין מפלגת מרכז אמיתית, וזה בדיוק מה שאנחנו כולנו צריכים – לא משנה מהיכן אתה בא ולא משנה את מה אתה מייצג.

מאיר כהן: אבל כשאתה דר בכפיפה אחת בעולם הפוליטי, אתה צריך להיות מחויב לאותה מתינות שמאפיינת אותך, לאותה דרך ארץ שמאפיינת אותך, לאותה הקשבה שכל כך מאפיינת אותך כאיש חינוך.

מאיר כהן: בדומה אליי, קינלי, גם אתה הגעת לפוליטיקה הארצית מתוך חדרי המורים, הכיתות ומסדרונות בתי הספר.

מאיר כהן: שנינו מבינים כי החינוך הוא השדה האמיתי לעיצוב הדורות הבאים ולשינוי האמיתי.

מאיר כהן: באותה נשימה, שנינו מבינים את השינוי המיידי שאנחנו עושים מכאן, מכנסת ישראל.

מאיר כהן: שנינו מדברים על חינוך, חינוך, חינוך, כי שם אתה גדלת.

מאיר כהן: אתה צפית בתלמידים הנהדרים שלך, וראית איך שהם מתפתחים והופכים לפרחים ולמנהיגים בתוך המדינה, וכך אני צפיתי בתלמידיי.

מאיר כהן: והינה הצטרף עוד קול לתוך המפלגה הזאת, שרובם אומרים שאם יש משהו שחשוב בחיינו זה חינוך, חינוך, חינוך ועוד חינוך.

מאיר כהן: אני רוצה לספר לכם בקצרה על משה: נולד בארצות הברית, בן לניצולי שואה, עלה ארצה כשהיה בן שנה.

מאיר כהן: את ילדותו העביר בחיפה, בירושלים.

מאיר כהן: למד בישיבת נווה שמואל ובישיבת הר עציון.

מאיר כהן: סיים את לימודיו האקדמיים כבוגר תואר ראשון במחשבת ישראל ובמקרא, ותואר שני בהיסטוריה של עם ישראל – ממש כמוני – סגן אלוף בצבא; שירת במילואים כמפקד גדודי הסיור של חטיבת "שועלי מרום" – שם נפגשנו.

מאיר כהן: בשנת 2005, לקראת תוכנית ההתנתקות מרצועת עזה, היה משה מיוזמי ומקימי פורום "יום פקודה" – פורום קצינים דתיים למאבק בסרבנות.

מאיר כהן: כיהן כיושב-ראש תנועת נאמני תורה ועבודה, כמנהל בית ספר, ואף כראש מנהל חינוך בעיריית ירושלים.

מאיר כהן: משה יקירי, אני מרשה לעצמי, אולי ממרום גילי, גם לברך בשם כל חברי הכנסת, כחבר כנסת חדש – אדוני, סליחה שאני מתפרץ – בראש ובראשונה כחבר יש עתיד, אני מברך אותך.

מאיר כהן: אנחנו מחבקים אותך לחיקנו – בשמי, בשם יאיר לפיד, בשם חברי הכנסת הטובים מכל המפלגות שנמצאים בכנסת הזאת.

מאיר כהן: ברוך הבא.

מאיר כהן: ברוך הבא למקום הזה.

מאיר כהן: גם אם אנחנו נמצאים בתקופת מעבר – כמו שאתה רואה, נכנסתי היום ושאלתי: כמה חברי כנסת?

מאיר כהן: יש 48 חברי כנסת.

מאיר כהן: באים, עובדים.

מאיר כהן: גם כשכולנו עסוקים בבחירות תמצא עניין, גם בבחירות וגם בעבודה בכנסת.

מאיר כהן: דבר אחד אני רק רוצה להגיד לך, ודווקא כאנשי חינוך, ולהגיד את זה לכולנו שנמצאים כאן בכנסת: יש פוליטיקאי אמריקני מאוד מעניין שקוראים לו ראלף ניידר.

מאיר כהן: הוא אמר את הדבר הבא, וזה המשפט שצריך להוביל את כולנו כאן:

מאיר כהן: תפקיד המנהיגות הוא לייצר מנהיגים נוספים, לא מונהגים נוספים.

מאיר כהן: ואם, בעזרת השם, זה יהיה הדבר, האמן לי שהמדינה הזאת תזכה.

מאיר כהן: תודה רבה לכם.

מאיר כהן: תודה רבה, אדוני היושב-ראש.

יריב לוין: תודה רבה לחבר הכנסת מאיר כהן.

יריב לוין: ושוב, ברכות לחבר הכנסת משה טור פז ובהצלחה.

יריב לוין: חברות וחברי הכנסת, עד כאן הפרק הראשון להיום של נאומי בכורה.

יריב לוין: ומכאן אנחנו עוברים לרגע מרגש ויוצא דופן נוסף – אנחנו עוברים להצהרת האמונים של חברת הכנסת רות וסרמן לנדה.

יריב לוין: חברות וחברי הכנסת, אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותה בכנסת של מירב כהן, שנכנסה לתוקפה ביום שישי, כ"ד בטבת התשפ"א, 8 בינואר 2021, באה במקומה חברת הכנסת רות וסרמן לנדה.

יריב לוין: בהתאם לסעיף 15 לחוק-יסוד: הכנסת ולסעיף 2 לחוק הכנסת, התשנ"ד–1994, אני מזמין את חברת הכנסת רות וסרמן לנדה לעלות לדוכן.

יריב לוין: חברת הכנסת רות וסרמן לנדה, אקרא בפנייך את הצהרת האמונים של חבר הכנסת ואת תשיבי: "מתחייבת אני".

יריב לוין: וזה נוסח ההצהרה: אני מתחייבת לשמור אמונים למדינת ישראל ולמלא באמונה את שליחותי בכנסת.

רות וסרמן לנדה: מתחייבת אני.

יריב לוין: בשעה טובה ובהצלחה.

יריב לוין: אנחנו נשמע היום, בהמשך סדר-היום, את נאום הבכורה שלך.

יריב לוין: בהצלחה.

רות וסרמן לנדה: תודה.

יריב לוין: אם כן, חברות וחברי הכנסת, אנחנו עוברים מכאן לסעיף הבא על סדר-היום: הודעת הממשלה, בהתאם לסעיף 9(א)(6) לחוק הממשלה, התשס"א–2001, שעל פיה חברותה בממשלה של השרה לשוויון חברתי מירב כהן נפסקה ב-8 בינואר 2021 בשעה 12:05, וזאת בחלוף 48 שעות מהמועד שבו מסרה השרה מירב כהן את כתב התפטרותה מן הממשלה, בהתאם לסעיף 22(א) לחוק-יסוד: הממשלה; הודעת הממשלה בהתאם לסעיף 9(א)(7) לחוק הממשלה, התשס"א–2001, שעל פיה בהתאם לסעיף 43ד(ד) לחוק-יסוד: הממשלה, קבעה הממשלה כי השר איציק שמולי ימלא את תפקיד השר לשוויון חברתי במקום השרה מירב כהן נוסף על תפקידו כשר העבודה, הרווחה והשירותים החברתיים; הודעת הממשלה בהתאם לסעיף 9(א)(7) לחוק הממשלה, התשס"א–2001, שעל פיה בהתאם לסעיף 43ד(ד) לחוק-יסוד: הממשלה, קבעה הממשלה כי השר יואב גלנט ימלא את תפקיד שר ההשכלה הגבוהה והמשלימה נוסף על תפקידו כשר החינוך, והשר יובל שטייניץ ימלא את תפקיד שר משאבי המים נוסף על תפקידו כשר האנרגיה, וזאת במקום השר זאב אלקין, אשר מילא תפקידים אלה.

יריב לוין: ימסור את הודעת הממשלה מכובדנו השר יעקב אביטן.

יריב לוין: בבקשה.

יריב לוין: ההודעות הללו אינן מחייבות הצבעה.

יריב לוין: אני מקריא את הסעיף, ואתה, כנראה, במקרה הזה, איך אומרים, כנהוג במקומות אחרים, פשוט חוזר אחרי שליח הציבור, כן?

יריב לוין: הינה, בבקשה.

יעקב אביטן: אדוני היושב-ראש, חבריי חברי הכנסת, כנסת נכבדה, בהתאם לסעיף 9(א)(6) לחוק הממשלה, התשס"א–2001, מבקשת הממשלה להודיע לכנסת כי חברותה בממשלה של השרה לשוויון חברתי מירב כהן נפסקה ב-8 בינואר 2021 בשעה 12:05, וזאת בחלוף 48 שעות מהמועד שבו מסרה השרה מירב כהן את כתב התפטרותה מן הממשלה, בהתאם לסעיף 22(א) לחוק-יסוד הממשלה.

יעקב אביטן: כמו כן, בהתאם לסעיף 9(א)(7) לחוק הממשלה, התשס"א–2001, מבקשת הממשלה להודיע לכנסת כי בהתאם לסעיף 43ד(ד) לחוק-יסוד: הממשלה, קבעה הממשלה כי השר איציק שמולי ימלא את תפקיד השר לשוויון חברתי במקום השרה מירב כהן נוסף על תפקידו כשר העבודה, הרווחה והשירותים החברתיים.

יעקב אביטן: בנוסף, בהתאם לסעיף 9(א)(7) לחוק הממשלה, התשס"א–2001, מבקשת הממשלה להודיע לכנסת כי בהתאם לסעיף 43ד(ד) לחוק-יסוד: הממשלה, קבעה הממשלה כי השר יואב גלנט ימלא את תפקיד שר ההשכלה הגבוהה והמשלימה נוסף על תפקידו כשר החינוך, והשר יובל שטייניץ ימלא את תפקיד שר משאבי המים נוסף על תפקידו כשר האנרגיה, וזאת במקום השר זאב אלקין אשר מילא תפקידים אלה.

יעקב אביטן: תודה רבה.

יריב לוין: תודה רבה, אדוני השר.

יריב לוין: כאמור, ההודעה איננה מצריכה הצבעה, ולפיכך אנחנו יכולים לעבור לסעיף הבא שעל סדר-היום.

יריב לוין: הודעה למזכירת הכנסת.

יריב לוין: בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 19 – הוראת שעה), התשפ"א–2021, שהחזירה ועדת הכספים.

ירדנה מלר-הורוביץ: תודה.

יריב לוין: תודה רבה.

יריב לוין: [רשומות (הצעות חוק, חוב' מ/1387).

יריב לוין: ]

יריב לוין: אם כן, אנחנו עוברים לנושא הבא על סדר-היום – הצעת חוק הביטוח הלאומי (הוראת שעה – נגיף הקורונה החדש) (תשלום דמי לידה ליולדת בתקופת אבטלה), התשפ"א–2021, לקריאה ראשונה.

יריב לוין: ההצעה קיבלה פטור מחובת הנחה, ויציג את הצעת החוק שר העבודה, הרווחה ומעתה גם השירותים החברתיים חבר הכנסת איציק שמולי.

יריב לוין: בבקשה.

איציק שמולי: תודה רבה, אדוני היושב-ראש.

איציק שמולי: חבריי וחברותיי חברי הכנסת, בעקבות משבר הקורונה הוארכה, כידוע, הזכאות לדמי אבטלה.

איציק שמולי: הדבר הזה יצר לקונה מסוימת בחוק, שיש בכוחה לפגוע ב-50,000 נשים יולדות בתקופת הקורונה.

איציק שמולי: מדובר בנשים שפוטרו מעבודתן או הוצאו לחל"ת ובגלל שהן נמצאות במצב ארוך יחסית של חוסר תעסוקה, החל מחודש מרץ, הן עלולות שלא לעמוד בתנאים שקובע החוק היבש לגבי הזכאות לדמי לידה.

איציק שמולי: אגב זה, גם זכאותן לדמי אבטלה נפגעת, מכיוון שיולדת, גם יולדת, בסופו של דבר לא יכולה לקבל דמי אבטלה למשך 15 שבועות מהרגע של הלידה.

איציק שמולי: זאת אומרת שלגבי אותן עשרות אלפי נשים עלול להיווצר פה מצב בהחלט לא רצוי שבו הן גם לא תוכלנה לקבל דמי לידה וגם תישללנה מהן הזכאות לדמי אבטלה, דבר שהוא כמובן בלתי מתקבל על הדעת.

איציק שמולי: נשים ממילא, אדוני היושב-ראש, בתקופת משבר הקורונה – רואים את זה בכל הנתונים, גם של שירות התעסוקה, של גם הביטוח הלאומי – נפגעו דרמטית יותר מגברים, ולכן אנחנו צריכים לעשות את הכול כדי לנסות למזער את הפגיעה היכן שניתן.

איציק שמולי: ובמקומות שבהם ניתן למנוע אותה כמובן שעלינו לעשות את זה.

איציק שמולי: לפיכך, ההצעה שמובאת לכנסת היא כדלקמן: כל מי שהייתה זכאית לדמי אבטלה לפני הלידה ותלד בין ינואר ליוני 2021, תוכל לקבל דמי לידה אפילו שלא עבדה, כמובן בעל כורחה, בעשרת החודשים שקדמו ללידה.

איציק שמולי: אני באמת תקווה שהכנסת תאשר היום את החקיקה במלואה.

איציק שמולי: אני מקווה שנספיק לעשות את זה, כיוון שהחל מ-14 בינואר בעצם זה המועד שבו נשים, חלילה, תתחלנה להיפגע מהמצב החוקי הבעייתי שבעטיו אנחנו מתקנים את החקיקה הזו.

מאיר כהן: לא היה אפשר להכניס את זה לתקנת הקורונה?

אורנה ברביבאי: לכמה זמן הצעת החוק הולכת אחורה, לשנה אחורה?

איציק שמולי: בכל מקרה החוק מתקן גם לנשים – אם חלילה לא נספיק לתקן את זה עד 14 בינואר, לא תהיה פגיעה בנשים, זה יתוקן גם אחורה, כלומר, המועד הקובע זה 1 בינואר, וב-1 בינואר אין עדיין נשים שבעצם לא צברו עשרה חודשים, כי הקורונה התחילה, כידוע, בחודש מרץ.

איציק שמולי: מה שאלת, מאיר?

מאיר כהן: אני אומר שאנחנו בוודאי נתמוך בשמחה גדולה וכמה שיותר מהר, אבל לא היה אפשר להכניס את זה לתקנות הקורונה – – –

איציק שמולי: היה ניסיון כזה, למיטב ידיעתי, והוא לא צלח, אבל אני שמח שלפחות – קודם כול צריך להגיד מילה טובה ליושב-ראש הכנסת, שאפשר ומאפשר היום גם לוועדת העבודה והרווחה להתכנס תוך כדי דיון כדי שנוכל למצות את התהליך הזה.

איציק שמולי: גם סביר להניח – אני מניח שעוד יהיו ימים במליאה ונוכל להשלים את התיקון הזה, גם בעזרת האופוזיציה, כמה שיותר מהר.

איציק שמולי: אני רוצה להודות לשר האוצר על שיתוף הפעולה והיוזמה המשותפת – גם לו, גם למנכ"ל הביטוח הלאומי, ליושב-ראש ועדת העבודה והרווחה, וכמובן לך, יושב-ראש הכנסת.

איציק שמולי: תודה רבה.

יריב לוין: תודה רבה לשר איציק שמולי.

יריב לוין: נרשמו לדיון דוברים.

יריב לוין: חברת הכנסת עאידה תומא סלימאן – איננה; חבר הכנסת אוריאל בוסו – לא נמצא; חבר הכנסת אלכס קושניר – לא נמצא; חבר הכנסת עמית הלוי – איננו; חבר הכנסת ווליד טאהא – איננו; חבר הכנסת יבגני סובה – איננו.

יריב לוין: חבר הכנסת סעיד אלחרומי, בבקשה.

סעיד אלחרומי: תודה, אדוני היושב-ראש.

סעיד אלחרומי: חבריי חברי הכנסת, אני בהחלט גם כן מברך על החוק.

סעיד אלחרומי: אני חושב שזה דבר מחויב המציאות, ולכן אנחנו תומכים בהצעת החוק.

סעיד אלחרומי: אני עליתי לדבר, אדוני היושב-ראש, חבריי חברי הכנסת, על נושא מאוד כאוב בחברה הערבית, וזה מעשי הרצח שקורים יומם ולילה ביישובים הערביים, בכפרים הערביים, ואני רוצה להזכיר שני מקרים מאוד טרגיים שקרו בסוף השבוע שעבר.

סעיד אלחרומי: הראשון זה הרצח של סלימאן נזיה מסארווה.

סעיד אלחרומי: הוא בן יחיד לעו"ד נזיה מסארווה, ראש מועצת כפר קרע לשעבר, ואימו היא מנהלת בית ספר ביישוב.

סעיד אלחרומי: ומה שמכעיס ומגדיל את הכעס – מה שנאמר לנו ומה שהתפרסם הוא שהייתה טעות בזיהוי.

סעיד אלחרומי: זאת אומרת, בן יחיד של משפחתו, של אביו, משפחה נורמטיבית, נהרג ונורה בגלל טעות בזיהוי של עבריינים.

סעיד אלחרומי: הדבר מאוד מתסכל.

סעיד אלחרומי: אנחנו, כמנהיגות מקומית, מאוד מאוד מתוסכלים ממה שקורה.

סעיד אלחרומי: יום למוחרת, כשהיה יושב ברכבו, נורה סלימאן אגברייה, ראש העיר אום אל-פחם לשעבר, והוא מתאושש בימים אלה בבית חולים העמק בעפולה.

סעיד אלחרומי: המצב בלתי נסבל והמצב מאוד מאוד נוראי, ואין מילים לתאר אותו, והתחושות הן מאוד קשות.

סעיד אלחרומי: אני יודע שהממשלה והמנכ"לים שקדו על תוכנית ממשלתית למיגור האלימות; אני יודע שתוכניות ממשלתיות – התוצאות שלהן לוקחות המון זמן; לוקח שנים שיהיו תוצאות.

סעיד אלחרומי: אבל אני כאן קורא למפכ"ל החדש של המשטרה: אפשר להקים יחידה שתתמקד אך ורק בפשיעה בחברה הערבית, ואני אוסיף עוד ואומר: שתתמקד אך ורק בפשיעה במרכז והצפון; הפשיעה הזאת לא קיימת ברמה הזאת בדרום.

סעיד אלחרומי: היא לא קיימת.

סעיד אלחרומי: ארגוני הפשיעה משתוללים ביישובים ובכפרים הערביים במרכז ובצפון.

סעיד אלחרומי: ולכן, לפני כל התוכניות – וכל דבר הוא מבורך – לפני הכול צריך להתמקד ולהקים יחידה מיוחדת לטיפול, שתהיה עם יעדים ברורים ושיהיה מעקב אחר היעדים האלה.

סעיד אלחרומי: רק דבר כזה יציל אותנו – לפחות לעצור את הדימום עכשיו, אדוני היושב-ראש, לפחות לעצור את הדימום מיידית.

סעיד אלחרומי: כשיש לנו נפגע בתאונת דרכים, קודם כול מצילים אותו, עוצרים את הדימום, מגיעים האנשים של הטראומה, ואחר כך עוברים לטיפול היותר-מעמיק.

סעיד אלחרומי: עכשיו הקריאה שלי, אדוני היושב-ראש, חבריי חברי הכנסת, היא להקים יחידה מיוחדת במשטרת ישראל.

סעיד אלחרומי: יש את המשאבים, יש את הכול.

סעיד אלחרומי: מדינת ישראל היא לא מדינה ענייה.

סעיד אלחרומי: כמה מאות של שוטרים יכולים לתת להם את הכלים לטפל בכנופיות הפשע.

סעיד אלחרומי: תודה, אדוני היושב-ראש.

יריב לוין: תודה רבה.

יריב לוין: חבר הכנסת – – –

מאיר כהן: אני זוכר איך ב-2018 – – – היישובים הערביים – – – לא הייתה הרשימה המשותפת, הערבים הצביעו נגד הדבר הזה.

מאיר כהן: אנחנו הזהרנו – – –

אוסאמה סעדי: אנחנו הצבענו נגד, כי זה לא הפתרון.

אוסאמה סעדי: זה חלק מהבעיה, לא חלק מהפתרון.

מאיר כהן: אוסאמה, רגע – – –

אוסאמה סעדי: תחנות משטרה זה חלק מהבעיה, אתה יודע את זה.

אוסאמה סעדי: איפה שיש תחנות יש עלייה בפשיעה.

מאיר כהן: אני יודע את זה, ובגלל שאני יודע את זה חייבים לעשות את זה.

סעיד אלחרומי: אם זה היה – – –

יריב לוין: חבר הכנסת יעקב טסלר – איננו; חבר הכנסת ניסים וטורי – איננו; חבר הכנסת אחמד טיבי – איננו; חבר הכנסת ישראל אייכלר – איננו; חברת הכנסת מרב מיכאלי – מוותרת.

ישראל אייכלר: אדוני היושב-ראש, למה "איננו"?

יריב לוין: סליחה, אדוני, לא ראיתי.

יריב לוין: אז אתה מוזמן בכבוד רב, וברוך השב אלינו.

ישראל אייכלר: תודה רבה.

יריב לוין: אבל אני לא טועה בזה שנכנסת ממש כרגע, נכון?

יריב לוין: כי אני לא ראיתי אותך קודם.

ישראל אייכלר: זה בסדר.

יריב לוין: בבקשה.

ישראל אייכלר: תודה, אדוני היושב-ראש.

ישראל אייכלר: רציתי קודם כול לומר שהחוק הוא מאוד מאוד חשוב, וכמובן שצריך לתמוך בו.

ישראל אייכלר: אבל אני שואל את עצמי היום, כבר מאתמול, מאז פסיקת בג"ץ שמונעת את הזכות של חולים שומרי חמץ בפסח לא לראות – "לא יראה לך חמץ" – לא לראות חמץ בפסח, ומחייב את בתי החולים לאפשר להכניס חמץ בפסח – חבר הכנסת סעדי, חבר הכנסת אלחרומי, אני רוצה שתשאלו את השאלה הבאה: באיזו זכות אתם טוענים שצריכה להיות פה מדינה יהודית ודמוקרטית?

ישראל אייכלר: מדינה דמוקרטית – אתם מבינים.

ישראל אייכלר: באו לפה אנשים מכל העולם, כמו בכל מדינות המהגרים, וצריך להכיר בזכויותיהם – יהודים, ערבים.

ישראל אייכלר: אבל למה לקרוא לזה מדינה יהודית?

ישראל אייכלר: מה אנחנו נשיב?

ישראל אייכלר: כי אנחנו אלפיים שנה בגלות לא יכולנו לקיים את התורה שלנו כמו שהתורה ציוותה לנו בארץ ישראל.

ישראל אייכלר: לא נתנו לנו לאכול מצות בפסח, לא אפשרו לנו לקיים את התורה והמצוות כראוי.

ישראל אייכלר: אנחנו רצינו מדינה יהודית, ששם נחיה את שפת התורה – איך אומר השיר, אדוני היושב-ראש – שם נחיה את שפת התורה; שם אנחנו נקיים את התורה, שם אנחנו נחיה כיהודים, ושם תהיה משמעות להיותנו יהודים, כי בהיותנו בגולה – – –

מרב מיכאלי: בגולה לא הייתה משמעות?

ישראל אייכלר: היו הרבה יהודים – גב' מיכאלי, אני עכשיו לא בשביל פולמוס פה, כי אין לי כוח.

ישראל אייכלר: אני, ברוך השם, שבתי, אבל אני רוצה להגיד את דבריי.

ישראל אייכלר: אחר כך, כשתרצי, תגידי את דברייך.

ישראל אייכלר: העם היהודי בגולה – היו הרבה אנשים שבאמת התבוללו.

ישראל אייכלר: הם באמת חשבו שלהיות יהודי זה מעשה בלתי אפשרי וגם בלתי רצוי.

ישראל אייכלר: מיליוני מיליוני יהודים התבוללו בארצות הברית, ברוסיה, בכל מיני מקומות, הרבה לפני המלחמה, ומי שכן החזיק מעמד זה אלה שדווקא כן רצו להישאר יהודים.

ישראל אייכלר: ואלה וצאצאיהם, אפילו שלא שמרו את התורה, באו לארץ ישראל.

ישראל אייכלר: האחרים לא באו בכלל לארץ ישראל.

ישראל אייכלר: עכשיו באנו לארץ ישראל, והיו פה המון המון המון אנשים, חילונים ודתיים, אבל אצל כולם היו דברים שבקונסנזוס, כמו חמץ בפסח – עד כדי כך שהיה אפילו חוק חמץ, והחוק התקבל בצורה דמוקרטית, כמו כל דבר.

ישראל אייכלר: כשבודקים אנשים שנכנסים לכל מיני מקומות עם תיק על כל מיני דברים אף אחד לא שואל: באיזו זכות אתה בודק בתיק שלי?

ישראל אייכלר: כי ידעו שזאת הזכות של המדינה לקבוע חוקים.

ישראל אייכלר: הזכות של מדינה דמוקרטית לקבוע חוקים, והזכות של מדינה יהודית לקבוע חוקים יהודיים דתיים.

ישראל אייכלר: בא בג"ץ ואומר: לא.

ישראל אייכלר: בג"ץ פוגע בעצם בזכויותיהם של רוב החולים, שרוצים לשמור חמץ בפסח, כולל האנשים שאינם דתיים, והכול בשם שמירת חופש הפרט.

ישראל אייכלר: למה הפרט הזה, הזכויות שלו חשובות יותר משל 99% או 89% הפרטים האחרים ששוכבים בית חולים לא מרצון?

ישראל אייכלר: זאת הצביעות הנוראה ביותר של שימוש בשם הדמוקרטיה ובשם השוויון.

ישראל אייכלר: אין לך דבר בלתי שוויוני יותר מאשר לאפשר ל"להכעיסניק" אחד להכניס חמץ בפסח דווקא לבית חולים.

ישראל אייכלר: אם הוא לא יהודי אז הוא גם לא חייב.

ישראל אייכלר: מי שלא חייב בלא תאכל חמץ לא חייב באכילת מצה.

ישראל אייכלר: אנחנו לא דורשים ממי שאינם יהודים לשמור פסח.

ישראל אייכלר: למרות שמאפיית אבולעפיה, למרות שהוא לא חייב על פי ההלכה, שנים רבות הוא סגר את המאפייה ביפו בפסח, מתוך התחשבות בעם היהודי.

ישראל אייכלר: בג"ץ מערער בזה את יסוד קיומה של מדינה יהודית בארץ ישראל.

ישראל אייכלר: אם יש משהו אנטי-ציוני, אנטי-יהודי ואנטי-דמוקרטי זה שלטון הבג"ץ בארץ ישראל.

ישראל אייכלר: אני מקווה מאוד שבבחירות תחזקנה ידיהם של אותם אנשים שרוצים למגר את הדיקטטורה הזאת ולהחזיר את מערכת המשפט לתפקידה כשופטת ולא כמחוקקת, וודאי שלא כהורסת את מדינת היהודים בארץ ישראל.

ישראל אייכלר: תודה רבה.

יריב לוין: תודה רבה לחבר הכנסת אייכלר, ושוב, ברוך השב אלינו לכאן.

יריב לוין: חברות וחברי הכנסת, נמשיך ברשימת הדוברים: חבר הכנסת יועז הנדל – איננו; חבר הכנסת מתן כהנא – איננו; חבר הכנסת אריאל קלנר – אף הוא איננו; חבר הכנסת אופיר סופר – איננו; חבר הכנסת יצחק פינדרוס – איננו; חבר הכנסת ג'אבר עסאקלה – איננו; חברת הכנסת קרן ברק – איננה.

יריב לוין: חבר הכנסת אוסאמה סעדי, בבקשה.

אוסאמה סעדי: אדוני היושב-ראש, כבוד השר, חבריי חברי הכנסת, איפה חבר הכנסת אייכלר, יצא?

אוסאמה סעדי: דיבר ויצא.

אוסאמה סעדי: רציתי לאחל לו קודם כול ברוך הבא.

אני מייצג אותו.

אוסאמה סעדי: אתה מייצג אותו?

אוסאמה סעדי: אז בוא.

אוסאמה סעדי: אני לא התכוונתי לדבר על הנושא שהוא העלה, אבל כן התכוונתי לדבר על נושא שקשור, אדוני היושב-ראש, כבוד השר.

אוסאמה סעדי: חנות קינג סטור אלמשה

אוסאמה סעדי: דאווי פתח סניף בעכא, עכו, לפני חודש – תושב עכו, ינון אזולאי.

אוסאמה סעדי: אנשים מתחילים לבוא ולקנות רגיל.

אוסאמה סעדי: יש לו הרבה סניפים, גם ביישובים הערביים וגם ביישובים מעורבים וגם ביישובים יהודיים.

אוסאמה סעדי: ואז, כבוד שר הדתות, הרב יוסף ישר – אני קורא את שמו נכון?

ינון אזולאי: – – – שר הדתות.

אוסאמה סעדי: אני אומר, אני פונה לשר הדתות ואני אומר לו שהרב יוסף ישר, הרב הראשי של עכו והמחוז – – –

עכא.

אוסאמה סעדי: תשמע, הינה, אדוני יושב-ראש ועדת החוקה – מוציא קריאת קודש, קריאת קודש: תושבי עכו, יהודים יקרים, לצערנו הרב, בעירנו עכו נפתח סניף של קינג סטור שפתוח אף בשבת, בשבת קודש, נוסף לכך שהוא מוכר נבלות וטרפות ומוצרי מזון לא כשרים.

אוסאמה סעדי: דווה ליבנו לראות יהודים יקרים, דתיים, שומרי מסורת, שנסחפים אחרי פרסומים של מבצעים לרגל הפתיחה וקונים שם בימות החול ובכך מחזקים את ידיו לפתוח בשבתות וגורמים בעקיפין לחילול שבת.

אוסאמה סעדי: אנו מבקשים מכם, ציבור יקר, אנא, למען השבת הקדושה, הדירו רגליכם ממקום זה גם בימות החול.

אוסאמה סעדי: ללא ספק אנו מאמינים שברכת "כי היא מקור הברכה" תתקיים בשומעים לנו.

אוסאמה סעדי: זה רב ראשי, חבר הכנסת גינזבורג, רב ראשי במדינת ישראל, אדוני שר הדתות, שקורא להחרים חנות, סופרמרקט שפתוח בעכו, קורא ליהודים להחרים את העסק הזה.

אוסאמה סעדי: זוהי גם עבירה על החוק, זו גם גזענות לשמה, זו כפייה דתית.

אוסאמה סעדי: ולכן, כאשר חבר הכנסת אייכלר – – –

קריאה: – – –

אוסאמה סעדי: בדיוק.

אוסאמה סעדי: ולכן אני פונה היום ליועץ המשפטי לממשלה בנושא הזה, אבל טוב שאתה, אדוני שר הדתות, נמצא כאן היום.

אוסאמה סעדי: אני חושב שלא יכול להיות דבר כזה.

אוסאמה סעדי: אני מבין שאולי מישהו פרטי מחליט לא ללכת לקנות, להחרים אותו – זכותו.

אוסאמה סעדי: אבל רב ראשי במדינה, במדינת ישראל, שבא וקורא להחרים עסק, בניגוד לחוק, בניגוד לכל מינהל תקין, בניגוד למוסר – איפה נשמע דבר כזה?

אוסאמה סעדי: ואז הרב אייכלר בא וזועק את זעקת החמץ בבתי החולים ומדינת בג"ץ, אבל על זה לא מוציאים מילה.

אוסאמה סעדי: בושה וחרפה.

אורנה ברביבאי: תודה רבה לך.

אורנה ברביבאי: אנחנו עוברים מכאן להצבעה על הצעת חוק הביטוח הלאומי (הוראת שעה – נגיף הקורונה החדש) (תשלום דמי לידה ליולדת בתקופת אבטלה).

אוסאמה סעדי: אנחנו נצביע מכאן או שנעלה?

אורנה ברביבאי: אני מעדיפה שתצביעו מהמקום שבו אתם צריכים לשבת, אבל מאחר שאתה דיברת, אותך אני יכולה להוסיף מכאן.

מרב מיכאלי: כדי להצביע צריך לעלות?

אורנה ברביבאי: כן.

אורנה ברביבאי: ירדנה מאשרת לנו כחריג הפעם.

אורנה ברביבאי: אנחנו עושים את מה שירדנה אומרת.

אורנה ברביבאי: אנחנו עוברים להצבעה.

אורנה ברביבאי: מי בעד?

אורנה ברביבאי: מי נגד?

אורנה ברביבאי: אנחנו מוסיפים את ההצבעה מכאן.

אורנה ברביבאי: הצבעה מס' 1 בעד ההצעה להעביר את הצעת החוק לוועדה – 5 נגד – אין נמנעים – אין ההצעה להעביר את הצעת חוק הביטוח הלאומי (הוראת שעה – נגיף הקורונה החדש) (תשלום דמי לידה ליולדת בתקופת אבטלה), התשפ"א–2021, לוועדת העבודה, הרווחה והבריאות נתקבלה.

אורנה ברביבאי: מרב מיכאלי – בעד; אלחרומי – בעד; אוסאמה סעדי – בעד; ולדימיר, ההצבעה הראשונה שלך – בעד; מי עוד כאן?

אורנה ברביבאי: אזולאי – בעד.

אורנה ברביבאי: סך הכול עשרה חברי כנסת בעד.

אורנה ברביבאי: הצעת חוק הביטוח הלאומי עוברת לוועדת העבודה, הרווחה והשירותים החברתיים להכנה לקריאה שנייה ושלישית.

אורנה ברביבאי: אנחנו עוברים מכאן להודעה של יושב-ראש ועדת הכנסת חבר הכנסת איתן גינזבורג.

אורנה ברביבאי: בבקשה.

): תודה רבה.

): גברתי היושבת-ראש, כנסת נכבדה, אני מתכבד להודיע על חילופי אישים בוועדות האלה: מטעם סיעת הליכוד: בוועדת הכנסת – במקום חבר הכנסת עוזי דיין תכהן חברת הכנסת מטי יוגב, ובמקום חברת הכנסת טלי פלוסקוב יכהן חבר הכנסת שבח שטרן; בוועדת הכספים – במקום הפנוי לסיעה תכהן חברת הכנסת חוה אתי עטייה, ובמקום חברת הכנסת חברתי עטייה, שכיהנה כממלאת מקום, תכהן חברת הכנסת מטי יוגב כממלאת מקום; בוועדת הכלכלה – במקום הפנוי לסיעה תכהן חברת הכנסת מטי יוגב; בוועדת החוץ והביטחון – במקומות הפנויים לסיעה יכהנו חברי הכנסת עמית הלוי ושבח שטרן כחברי הוועדה, וחברת הכנסת מטי יוגב תכהן כממלאת מקום.

): כמו כן, במקום חבר הכנסת עמית הלוי, שכיהן כממלא מקום, יכהן חבר הכנסת נסים ואטורי כממלא מקום; בוועדת הפנים והגנת הסביבה – במקום הפנוי לסיעה יכהן חבר הכנסת נסים ואטורי; בוועדה המיוחדת לזכויות הילד – במקום הפנוי לסיעה יכהן חבר הכנסת שבח שטרן.

): בוועדה המיוחדת להתמודדות עם סמים ואלכוהול – במקום הפנוי לסיעה יכהן חבר הכנסת נסים ואטורי.

): מטעם סיעת כחול לבן: בוועדת החוץ והביטחון – במקום חברת הכנסת מיקי חיימוביץ', שכיהנה כממלאת מקום, תכהן חברת הכנסת רות ורסמן לנדה כממלאת מקום; בוועדת החוקה, חוק ומשפט – במקום חבר הכנסת הילה שי וזאן תכהן חברת הכנסת רות וסרמן לנדה; בוועדה המיוחדת למיגור הפשיעה בחברה הערבית – במקום חברת הכנסת תהלה פרידמן תכהן חברת הכנסת רות וסרמן לנדה.

): תודה רבה, גברתי.

אורנה ברביבאי: תודה רבה לך.

אורנה ברביבאי: [מס' מ/1385, פ/2228; דברי הכנסת, חוב' י"ג, ישיבה 123; נספחות.

אורנה ברביבאי: ]

אורנה ברביבאי: אנחנו עוברים להצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 19 – הוראת שעה), התשפ"א–2021, לקריאה שנייה וקריאה שלישית.

אורנה ברביבאי: היא קיבלה פטור מחובת הנחה.

אורנה ברביבאי: יציג את הצעת החוק חבר הכנסת ינון אזולאי.

אורנה ברביבאי: בבקשה.

ינון אזולאי: ברשות גברתי היושבת בראש, אדוני השר, השר לשירותי דת הרב יעקב אביטן, חבריי חברי הכנסת, לפני שאני אציג את החוק – אוסאמה, עלית קודם, דיברת על העיר עכו, דיברת על הרב יוסף ישר, הקראת מכתב, קריאת קודש.

ינון אזולאי: האמת, אני לא מכיר את העובדות, אבל עובדה אחת אני מכיר: אני מכיר את הרב יוסף ישר עוד מהיותי ילד – גדלתי בעכו, והזכרת זאת.

ינון אזולאי: אני מכיר את הרב יוסף ישר בתור אדם ישר דרך, סבלני, שומע את האחר, תמיד תראה אותו במאור פנים.

ינון אזולאי: אם הוא הגיע למצב כזה, כנראה כלו כל הקיצים, ואני אגיד לך על מה אני מדבר.

ינון אזולאי: פעם הום סנטר פתחו בשבת, כשלא היה צורך, בעכו, ואני זוכר את המאבק שהיה.

ינון אזולאי: מו"ר אבי, זיכרונו לברכה, היה שותף למאבק נגד הפתיחה בשבת, כי היה שם גם ציבור דתי, ואמרו: בעיר הזאת אף פעם לא היה דבר כזה, בואו נגיע להבנות.

ינון אזולאי: יד ביד – הרב יוסף ישר, שייבדל לחיים טובים, ואבי ז"ל, הלכו בהידברות, ובסופו של דבר הצליחו וסגרו.

ינון אזולאי: הייתה תקופה שבסוף פתחו, אבל היה פעם – אם אתה זוכר, בערב כיפור אחד, היו דווקא עם המגזר הערבי פרעות; באו היהודים, הערבים, אתה יודע איך זה הלך שם, וזה היה מתחת לבית שלנו.

ינון אזולאי: שרפו בית אחד, ובעכו העתיקה הייתה מלחמה.

ינון אזולאי: יצא, מהציבור עצמו, שלא קונים אצלם, שלמגזר הערבי לא הולכים.

ינון אזולאי: שוב הרב יוסף ישר, שייבדל לחיים טובים, ומו"ר אבי ז"ל, הלכו בהידברות ועשו.

ינון אזולאי: אני לא יודע מה קרה פה.

ינון אזולאי: אני לא יודע.

ינון אזולאי: אבל את הזעקה של השבת, בתור רב עיר, לא שמותר לו – הוא חייב לזעוק אותה.

ינון אזולאי: הוא חייב לזעוק את הזעקה הזאת.

ינון אזולאי: נכון שאדם שאיננו יהודי אסור לו גם לשמור שבת.

ינון אזולאי: אסור לו לשמור שבת.

ינון אזולאי: אתה, אם תרצה לשמור שבת, אני אזמין אותך אליי בשבת שתבוא באוטו, כי אסור לך לשמור שבת, בסדר?

ינון אזולאי: אבל היה.

ינון אזולאי: כנראה שיש פה משהו.

ינון אזולאי: ולכן אני אומר, אוסאמה, אני לא בטוח ששוחחת עם הרב הראשי לפני שעלית לפה.

ינון אזולאי: תאמין לי – – –

אוסאמה סעדי: – – –

ינון אזולאי: מדובר שם על נבלות וטרפות.

ינון אזולאי: זה שהרב יוצא מגדרו ואומר שגם מי שקונה נבלות וטרפות ולא יקנה אותן בשבת – אתה יודע מה, זה מראה עד כמה הרגישות שלו, שהוא אומר: תשמע, גם אם אתה קונה, לפחות אל תעשה שתי עבירות.

ינון אזולאי: זה לעניין הזה.

ינון אזולאי: אני חושב שאם תרים טלפון לרב יוסף ישר תשמע את כל התמונה, זה יהיה משהו אחר.

ינון אזולאי: ואני אומר לך שהוא שנים שם, והוא רב שמתפקד מבית הכנסת לבית הכנסת, לכולם.

ינון אזולאי: אין אצלו: זה כך, זה עם כיפה, זה בלי כיפה; אצלו, כולם – זה יהודי, ערבי – כולם כולם, הוא מכבד אותם.

ינון אזולאי: וזה המקום שבו גדלתי, כך חונכתי, לכבד כל אדם.

ינון אזולאי: אז, תאמין לי, אחרי זה תרים לו טלפון, אתה תיהנה גם מהשיחה איתו.

ינון אזולאי: לעצם החוק עצמו.

ינון אזולאי: אדוני, אני מתכוון להביא בפני הכנסת לקריאה שנייה ולקריאה שלישית את הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 19 – הוראת שעה), התשפ"א–2021.

ינון אזולאי: הצעה זו היא הצעת חוק ממשלתית שאליה מוזגה הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה) (תיקון), התשפ"א–2020, שיזמו חברי הכנסת אופיר כץ וקטי שטרית.

ינון אזולאי: עוד לפני שהממשלה הביאה את הצעת החוק הזאת, אתם הגשתם את הצעת החוק הזאת, שהיא הצעה חשובה, ואנחנו תכף נדבר עליה – אבל קודם כול יישר כוח על זה שעשיתם, ובסופו של דבר אתם גם מצליחים להביא את זה לקריאה שנייה ושלישית.

ינון אזולאי: אמרתי בוועדה שלפעמים כשאתה מגיע עם הצעת חוק ממשלתית, אז בעצם הפרטית נבלעת.

ינון אזולאי: אני אומר לך שזה לא נבלע.

ינון אזולאי: הצעת החוק שלכם היא הצעה ראויה ונכונה, שמועילה לאלפי ועשרות אלפי חקלאים בעם ישראל, שדווקא בתקופה הזאת יצליחו לחסוך עוד אלפי שקלים.

ינון אזולאי: ועל זה מגיע לכם יישר כוח.

ינון אזולאי: סעיף 45 לחוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), התשס"ג–2003, קובע כי מעסיק חייב בתשלום היטל על העסקת עובד זר בשיעור של 20% מסך כל ההכנסה ששילם לעובד הזר בשנת מס מסוימת.

ינון אזולאי: כן קבע הסעיף כי אם העובד הזר מועסק לפי ההיתר להעסקת עובד זר בענף החקלאות יעמוד שיעור ההיטל על 10%.

ינון אזולאי: בשנת 2016 נקבע בוועדת הכספים בהוראת שעה פטור מהיטל על העסקת עובד זר בענף החקלאות עד 31 בדצמבר 2020.

ינון אזולאי: בהצעת חוק זו מוצע להאריך את הוראת השעה כך שהפטור מתשלום ההיטל האמור בענף החקלאות יוארך בשנתיים נוספות, עד 31 בדצמבר 2022.

ינון אזולאי: להצעת החוק הזאת לא הוגשו הסתייגויות.

ינון אזולאי: לפני שאני מבקש לאשר אותה, אני מבקש להודות ליושב-ראש ועדת הכספים הרב משה גפני, על זה שהוא דחף שההצעה הזאת תגיע לשולחן הוועדה וגם תעבור, גם בשיחות שלו וגם בנוכחותו.

ינון אזולאי: אני רוצה להודות לרב משה גפני בכלל על כל הפעילות שהוא עושה.

ינון אזולאי: הכול הוא מצליח להביא בהסכמה מלאה בוועדה, וזה אחד הדברים הכי חשובים, להביא בהסכמה של קואליציה-אופוזיציה.

ינון אזולאי: אלה הדברים שהכי חשוב להביא להם בוועדה.

ינון אזולאי: ככה זה מקבל רוב ומקבל משמעות שהיא א-פוליטית.

ינון אזולאי: לכן אני מודה לרב גפני, ואני מודה לצוות הלשכה המשפטית – שגית גם בצוות, לא?

ינון אזולאי: היא מעל כולם, אבל צריך להודות.

ינון אזולאי: וכמובן לאייל, שיר ושלומית – כל מי שעסק בנושא, אני רוצה להודות לכם, וגם להנהלת הוועדה בראשות טמיר.

ינון אזולאי: הצעת החוק הזאת הוגשה ללא הסתייגויות, ואני מבקש מהכנסת לאשר את הצעת החוק בקריאה שנייה ושלישית בנוסח שאישרה הוועדה.

ינון אזולאי: תודה רבה.

אורנה ברביבאי: תודה רבה, חבר הכנסת ינון אזולאי.

אורנה ברביבאי: להצעת חוק התוכנית להבראה כלכלית בישראל לא הוגשו הסתייגויות.

אורנה ברביבאי: הוגשה בקשת דיבור.

אורנה ברביבאי: חבר הכנסת אופיר כץ, בבקשה.

אורנה ברביבאי: אחריו נצביע בקריאה שנייה ושלישית.

מרב מיכאלי: גם לי יש בקשת דיבור.

אורנה ברביבאי: לא רשום, אבל יש לך הזדמנות אחר כך, אולי.

אורנה ברביבאי: בבקשה, חבר הכנסת כץ.

אורנה ברביבאי: חמש דקות.

אופיר כץ: תודה, גברתי היושבת-ראש.

אופיר כץ: קודם כול – להודות לך, ממלא מקום יושב-ראש ועדת הכספים, חבר הכנסת ינון אזולאי, שהחליף כבר בשניים או שלושה דיונים ועושה על כולנו רושם כאילו הוא מנהל את הוועדה כבר איזה עשר שנים.

אופיר כץ: יישר כוח גדול ותודה על העזרה.

אופיר כץ: מגפת הקורונה וההשפעות שהיא הביאה איתה הוכיחו כי יש משמעות גדולה לתוצרת חקלאית ישראלית ויש חשיבות לחיזוק המשק המקומי בנוסף ליבוא.

אופיר כץ: ההגבלות וההנחיות המיוחדות שנוצרו בהשפעת המגפה הוכיחו עוד יותר כמה גדול הצורך לתמוך בחקלאים הישראלים שלנו.

אופיר כץ: בחודשיים האחרונים קיבלתי פניות רבות מחקלאים רבים ברחבי הארץ על סיום פטור העסקת עובדים זרים.

אופיר כץ: כמו שחבר הכנסת ינון אזולאי אמר, זאת הייתה הוראת שעה שהחלה ב-2015 והסתיימה בדצמבר 2020, והם חששו מהסכום הנוסף שהיה מוטל עליהם אם לא היינו מאריכים את הוראת השעה.

אופיר כץ: ענף החקלאות התמודד עם קשיים רבים עוד לפני התפרצות הקורונה.

אופיר כץ: המגפה גרמה למחסור רציני בידיים עובדות בענף.

אופיר כץ: הטלת מס מעסיקים על עובדים זרים נועדה לעודד עבודה מקומית בתחום, אבל כפי שניתן לראות, גם לאחר השפעת נגיף הקורונה על שוק התעסוקה לא היה ביקוש.

אופיר כץ: לכן הבנו כי הטלת המס תטיל קושי על ענף החקלאות הישראלי ועל החקלאים היקרים שלנו.

אופיר כץ: בעקבות המצב הגשתי יחד עם חברתי חברת הכנסת קטי שטרית הצעת חוק שנועדה להאריך את הפטור על היטל העסקת עובדים זרים.

אופיר כץ: לשמחתנו הרבה, שוב שר האוצר ישראל כץ נענה בחיוב לבקשה והודיע כי יתמוך במהלך.

אופיר כץ: ועל כך, בשמי ובשם החקלאים הרבים שחיכו לזה, אני מודה מכאן לשר האוצר.

אופיר כץ: הצעת החוק שמונחת לפניכם מציעה להאריך את הפטור, הקובע מס מעסיקים בשיעור של 0% על עובדים זרים בחקלאות.

אופיר כץ: ההארכה תינתן לשנתיים נוספות, עד 31 בדצמבר 2022, על מנת לאפשר לענף להתאושש ולצמוח.

אופיר כץ: זוהי בשורה חשובה לעובדי ענף החקלאות בארץ.

אופיר כץ: אני מודה ליושב-ראש מרכז המועצות האזוריות שי חג'ג', ולמזכ"ל תנועת המושבים עמית יפרח, שיחד עם החקלאים הציפו בפניי את הבעיה וליוו את החקיקה.

אופיר כץ: כמו כן, אני מודה ליושב-ראש ועדת הכספים גפני, שגם מהרגע הראשון תמך והניע את המהלך וסייע לכך שהיום אנחנו מעבירים את זה בקריאה שנייה ושלישית.

אופיר כץ: אני מבקש מחברי הכנסת להצביע בעד החוק.

אופיר כץ: תודה רבה.

אורנה ברביבאי: תודה רבה, חבר הכנסת כץ.

אורנה ברביבאי: אנחנו עוברים מכאן להצבעה על הצעת חוק התוכנית להבראת כלכלת ישראל (תיקוני חקיקה), התשפ"א–2021, בקריאה שנייה וקריאה שלישית.

אורנה ברביבאי: כעת אנחנו עוברים לקריאה שנייה.

אורנה ברביבאי: הצבעה.

אורנה ברביבאי: בתום הדיגיטלי אנחנו נשאל את השמות.

אורנה ברביבאי: הצבעה מס' 2 בעד סעיף 1 – 5 נגד – אין נמנעים – אין סעיף 1 נתקבל.

אורנה ברביבאי: חבר הכנסת ולדימיר – בעד; חברת הכנסת מיכאלי – בעד; מאיר כהן, הצבעת, בבקשה?

אורנה ברביבאי: כן; חבר הכנסת אשר – בעד; חבר הכנסת אלחרומי – בעד; חברת הכנסת סונדוס – בעד; חבר הכנסת אוסאמה סעדי – בעד; חבר הכנסת ינון אזולאי – בעד.

אורנה ברביבאי: עוד מישהו?

אורנה ברביבאי: אופיר, הצבעת?

אורנה ברביבאי: בסך הכול נוספו שמונה לחמישה – בסך הכול 13 בעד.

אורנה ברביבאי: החוק התקבל בקריאה שנייה.

אורנה ברביבאי: אנחנו עוברים להצבעה בקריאה שלישית.

אורנה ברביבאי: בבקשה, הצבעה.

אורנה ברביבאי: הצבעה מס' 3 בעד החוק – 5 נגד – אין נמנעים – אין חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 19 – הוראת שעה), התשפ"א–2021, נתקבל.

אורנה ברביבאי: מי שמבקש עוד להצביע – בבקשה.

אורנה ברביבאי: חבר הכנסת ולדימיר וחבר הכנסת אשר – בעד; חברת הכנסת מיכאלי, חבר הכנסת אלחרומי, חברת הכנסת סונדוס – חבר הכנסת מאיר כהן ביקש להצביע?

אורנה ברביבאי: לא, הוא הצביע, אין צורך.

אורנה ברביבאי: חבר הכנסת סעדי, אתה מצביע?

אורנה ברביבאי: בעד.

אורנה ברביבאי: חבר הכנסת ינון אזולאי – בעד.

אורנה ברביבאי: בסך הכול 12 בעד.

אורנה ברביבאי: החוק עבר גם בקריאה שלישית ואושר.

אורנה ברביבאי: בהצלחה.

אורנה ברביבאי: [נספחות.

אורנה ברביבאי: ]

אורנה ברביבאי: אנחנו עוברים מכאן – בגלל שלא הגיעה הצעת החוק מהוועדות אנחנו מדלגים לפיצול: הצעת ועדת החוקה, חוק ומשפט בדבר פיצול הצעת חוק המידע הפלילי ותקנת השבים (תיקון והוראת שעה), התשפ"א–2020.

אורנה ברביבאי: יציג את ההצעה יושב-ראש ועדת החוקה, חוק ומשפט יעקב אשר.

אורנה ברביבאי: בבקשה.

יעקב אשר: גברתי היושבת-ראש, חבריי חברי הכנסת, כבוד השר, בשם ועדת החוקה, חוק ומשפט אני מבקש לקבל את תמיכתם של חברי הכנסת בהחלטת הוועדה לפצל את הצעת חוק המידע הפלילי ותקנת השבים (תיקון והוראת שעה).

יעקב אשר: הצעת החוק מבקשת לדחות את כניסתו לתוקף של חוק המידע הפלילי ותקנת השבים בשנה וחצי, ולקבוע שסעיפים מסוימים בו ישולבו בחוק המרשם הפלילי ותקנת השבים, התשמ"א–1981, שימשיך לחול עד כניסתו של חוק המידע האמור.

יעקב אשר: אני אומר בשתי מילים: מדובר בהצעת חוק חשובה מאוד, שמדברת על כך שהייתה אמורה להיכנס לתוקף בשבוע הקרוב רפורמה גדולה מאוד בכל הנושא של המידע הפלילי, שכל הרעיון שלו הוא שהשימוש במידע הפלילי יהיה מוסדר, נכון ואמיתי למה שצריך.

יעקב אשר: כי מה שקורה הוא שהרבה מאוד אנשים, גם כאלה שיש להם רישום פלילי חד-פעמי, שמעדו פעם אחת בחייהם בצורה כזו או אחרת – במשך שנים רבות הדבר הזה מהווה חסם מבחינתם, זה מצד אחד.

יעקב אשר: מצד שני, התקנות גם אמורות לסגור הרבה מאוד מקומות – שלא יהיה מצב שבו אדם שחלילה הורשע בעבירה מסוימת ייכנס לעבוד או יקבל אישור ויעבור ועדות מכרזים כאלה ואחרות לתפקידים שבהם הוא חלילה עלול לשוב – – –

מאיר כהן: רק להגיד – – – חוק השבים בא מתוך המשפט העברי.

יעקב אשר: הכול מגיע משם בסוף, השאלה מה מסלפים בדרך – זו הבעיה.

יעקב אשר: אבל את זה אנחנו ניישר.

יעקב אשר: אנחנו לאט-לאט מיישרים.

יעקב אשר: ועדת ההסכמות עובדת איתנו, ואנחנו מיישרים את הדברים.

יעקב אשר: אבל באמת מדובר פה על הצעת חוק מאוד חשובה.

יעקב אשר: דא עקא, גברתי היושבת-ראש, שהגיעו נציגי הממשלה ואמרו שהם אינם מסוגלים להכין את החוק כבר לשבוע הבא, כפי שחוקק בהתחלה, מאחר שמערכות המחשוב – זה לא רק מערכות מחשוב, אלא יש פה שילוב של מערכת המחשוב עם הרבה מאוד ספציפיות משפטית של המון תהליכים, ופשוט התאריך שנקבע הוא לא תאריך ריאלי.

יעקב אשר: הם ביקשו מאיתנו לאשר את זה לשנה וחצי, אני חושב, להאריך את הדבר הזה, ואנחנו בדיון בוועדה החלטנו להאריך את זה בשנה, ולתת אפשרות לשר להגיש לוועדת חוקה אפשרות להאריך בעוד חצי שנה בלבד, רק אם יהיה צורך אמיתי.

יעקב אשר: וביקשנו וממשרדי הממשלה באמת לסגור את העניינים עד כמה שאפשר יותר מהר כדי שזה יוכל לחול בצורה טובה.

יעקב אשר: בין יתר הדברים, נתקלנו בזה שיש דברים שאפשר להחיל אותם היום, שהם לא תלויי מחשוב והם כבר גם די ברורים מבחינה משפטית.

יעקב אשר: לכן אמרנו: אל תמנע טוב מבעליו, ו"בעליו" פה, לצורך העניין, זה האזרחים והאזרחיות שלנו.

יעקב אשר: אפשר היום כן להחיל בפועל כמה תיקונים.

יעקב אשר: לכן אני יזמתי את הפיצול הזה, גברתי, וביקשנו אישור באמת לפצל את זה.

יעקב אשר: היום, באקט הזה שאנחנו נמצאים בו כרגע, אנחנו מאשרים את הפיצול.

יעקב אשר: לאחר מכן אני אעלה ואבקש גם כמובן לאשר את ההחלטה לדחות, ולאחר מכן הוועדה תמשיך ותדון, וכבר קבענו ביום רביעי דיון.

יעקב אשר: ינון, אני רוצה להודות ליושבי-ראש ועדת ההסכמות, מאיר כהן ומיקי זוהר, שלא נמצא כאן כרגע, על כך שהם אישרו לנו את הדיון.

יעקב אשר: קבענו כבר ביום רביעי את המשך הדיון, מתוך מגמה להביא בתוך שבוע-עשרה ימים את התיקונים שאפשר לעשות, בלי קשר למה שעכשיו אנחנו גם נדחה – בפיצול נדחה את החלת החוק המלאה, אבל כמה וכמה תיקונים שטובים לאזרחי ואזרחיות מדינת ישראל אנחנו נעשה כבר עכשיו.

יעקב אשר: אני מודה לך, אדוני, על הענייניות שלך.

יעקב אשר: באמת ראיתי את זה כבר בכמה וכמה דברים – ענייניות במה שלא סובל דיחוי.

יעקב אשר: מבחינתך, מה שלא סובל דיחוי זה מה שמיטיב עם הציבור.

יעקב אשר: אם הדברים יכולים לחכות – הם יחכו לאחר הבחירות ונטפל בהם בצורה הנכונה.

יעקב אשר: נוכח הדחיפות הזאת אנחנו מציעים לפצל את הצעת החוק, כך שחלק אחד, כמו שאמרתי, בדבר דחיית הכניסה לתוקף, יובא לאישור הכנסת היום.

יעקב אשר: החלק הנותר, הכולל את אותם סעיפים שיש לשקול אם לשלב כבר עכשיו בחוק המרשם הפלילי, יידון בוועדת החוקה ביום רביעי הקרוב, בעזרת השם, תוך ליבון הסוגיות המתעוררות וניסיון לתת לכך מענה.

יעקב אשר: אני מבקש מחברי הכנסת לתמוך בהחלטת הפיצול.

יעקב אשר: תודה.

אורנה ברביבאי: תודה רבה, חבר הכנסת יעקב אשר.

אורנה ברביבאי: נרשם לדיבור, להתייחסות – חבר הכנסת אוסאמה סעדי – פה?

אורנה ברביבאי: חבר הכנסת אוסאמה סעדי איננו.

אורנה ברביבאי: מוזר, הוא ביקש בדיוק את זה.

אורנה ברביבאי: אנחנו עוברים מכאן להצבעה על הצעת ועדת החוקה.

אורנה ברביבאי: מי בעד?

אורנה ברביבאי: מי נגד?

אורנה ברביבאי: הצבעה.

אורנה ברביבאי: הצבעה מס' 4 בעד ההצעה – 5 נגד – אין נמנעים – אין הצעת ועדת החוקה, חוק ומשפט בדבר פיצול הצעת חוק המידע הפלילי ותקנת השבים (תיקון והוראת שעה), התשפ"א–2020, נתקבלה.

אורנה ברביבאי: אבוד לך, ידידי.

אורנה ברביבאי: טיימינג זה הכול.

אורנה ברביבאי: מכאן אני אאסוף אצבעות:

אורנה ברביבאי: חבר הכנסת אשר – בעד; חברת הכנסת מיכאלי – בעד; חבר הכנסת ולדימיר – בעד; חבר הכנסת ינון אזולאי – בעד; חבר הכנסת טור פז – בעד; חבר הכנסת אוסאמה סעדי – בעד; חברת הכנסת סונדוס – בעד.

קטי קטרין שטרית: אני הצבעתי.

אורנה ברביבאי: קטי, הצבעת.

אורנה ברביבאי: שלום, יקירתי.

אורנה ברביבאי: מוסיפה שבעה.

אורנה ברביבאי: סך הכול 12 בעד.

אורנה ברביבאי: ההחלטה התקבלה ואושרה.

אורנה ברביבאי: [מס' מ/1383; דברי הכנסת, חוב' י"ג, ישיבה 123; נספחות.

אורנה ברביבאי: ]

אורנה ברביבאי: מאחר שההצעות עוד לא הגיעו, אנחנו עוברים לסעיף 9 – הצעת חוק הארכת תקופות (הוראת שעה – נגיף הקורונה החדש) (אישורים רגולטוריים) (תיקון), התשפ"א–2021, לקריאה שנייה וקריאה שלישית.

אורנה ברביבאי: היא קיבלה פטור מחובת הנחה, בכפוף להנחה על שולחן הכנסת.

אורנה ברביבאי: את הצעת החוק יציג יושב-ראש ועדת החוקה, חוק ומשפט חבר הכנסת יעקב אשר, בבקשה.

יעקב אשר: גברתי היושבת-ראש, אהבתי את מה שאמרת קודם.

יעקב אשר: מאיר, מאיר, שמעת?

יעקב אשר: היושבת-ראש אמרה קודם שעכשיו אנחנו נאסוף אצבעות.

יעקב אשר: זה התקופה לאסוף אצבעות, חברים.

ינון אזולאי: – – –

יעקב אשר: אבל לא לעשות את זה לא בהסתה ולא נגד אחרים.

יעקב אשר: לאסוף אצבעות זה בסדר.

אורנה ברביבאי: בסדר, אנחנו מסכימים, תמימי דעים – אני שמחה.

אוסאמה סעדי: יעקב, יעקב, אני עכשיו מגייס את כל הרשימה – 15, ואין שום קואליציה.

אוסאמה סעדי: אתה יודע, הקואליציה יצאה לחופשה.

אורנה ברביבאי: אוסאמה, למה?

אורנה ברביבאי: למה?

אורנה ברביבאי: באנו בטוב.

אורנה ברביבאי: למה?

יעקב אשר: אוסאמה, לא יודע – אומרים שאתם כבר בקואליציה הבאה.

אוסאמה סעדי: זה – אומרים, אומרים.

אוסאמה סעדי: מה שאומרים לא נכון.

יעקב אשר: גברתי היושבת-ראש, אני מתכבד להביא בפני הכנסת, לקריאה השנייה ולקריאה השלישית, את הצעת חוק הארכת תקופות (הוראת שעה – נגיף הקורונה החדש) (אישורים רגולטוריים).

יעקב אשר: זהו אחד החוקים הנכונים, ואנחנו עושים אותו תוך כדי תנועה וגם משפרים אותו.

יעקב אשר: ההצעה הזאת היא הצעת חוק ממשלתית, שמבקשת לקבוע הסדרים שעניינם הארכה אוטומטית של תוקפם של מגוון אישורים רגולטוריים, בהמשך להסדרים דומים שנקבעו מתחילת ההתמודדות עם משבר הקורונה.

יעקב אשר: קטי, יש לך קול, בלי עין הרע.

קטי קטרין שטרית: אמיתי?

קטי קטרין שטרית: עד לפה?

יעקב אשר: כן.

יעקב אשר: אני רוצה שתקשיבי, זו הצעת חוק מצוינת.

קטי קטרין שטרית: זה עוד מהימים שהייתי מורה.

יעקב אשר: ההגבלות שהוטלו במשק בתחילת משבר הקורונה הקשו על עבודת הרשויות הציבוריות, שהיו צריכות לחדש אישורים רגולטוריים שפקעו באותה תקופה, וכן הקשו על המפוקחים לפעול לחידוש אותם אישורים.

יעקב אשר: לכן ביקשה הממשלה לקבוע הארכה אוטומטית לאישורים רגולטוריים, והכוונה – אוי, כמה פעמים כתבו לי פה "רגולטוריים", וזה כל כך קשה לי עם – – –

אורנה ברביבאי: זה יותר טוב מ"אפידמיולוגיים", זה עוד אפשרי.

אורנה ברביבאי: תגיד תודה שזה "רגולטוריים" ולא "אפידמיולוגיים".

יעקב אשר: כן, זה נכון, יותר קל.

יעקב אשר: הכוונה באישורים אלה – שיניתי – היא לסוגים שונים של רישיונות, היתרים ואישורים שניתנים ככלל בידי רשות ציבורית לצורך ביצוע פעולות או פעולה בידי אדם לתקופה העולה על חודש, או לפטור מביצוע פעולה.

יעקב אשר: לדוגמה, אישור עשוי לכלול רישיון עסק, אשרת שהייה, היתר כיבוי אש, רישיון שימוש בקנביס רפואי ועוד ועוד.

יעקב אשר: החוק המקורי, שנחקק בסוף יוני 2020, קבע תקופה שאישורים שפקעו במסגרתה הוארכו אוטומטית בשלושה חודשים, ותקופה נוספת שאישורים שפקעו במסגרתה הוארכו בעשרה שבועות נוספים.

יעקב אשר: תקופות אלה הוארכו בצו בשלושה חודשים נוספים.

יעקב אשר: חשוב להדגיש שהארכת האישורים מכוח החוק היא אוטומטית ואינה מחייבת הגשת בקשה או תשלום אגרה – שלא נפיל עוד משהו על הציבור – על עצם ההארכה.

יעקב אשר: אולם, הרשות הציבורית יכולה להחליט כי ההארכה לא תחול לגבי אישור מסוים, או שתקופת ההארכה לגביו תהיה קצרה יותר.

יעקב אשר: בשל חוסר הוודאות הקיים באשר לחזרתו לפעילות מלאה של המשק בישראל, מוצע להמשיך ולהאריך באופן רוחבי את תקופת תוקפם של אישורים רגולטוריים שפקעו ושיפקעו בתקופה שתחילתה ב-1 בספטמבר 2020 וסיומה שנה וחודש לאחר מכן.

יעקב אשר: לפי המוצהר, ראש הממשלה יהיה רשאי, בצו, באישור הממשלה ובאישור ועדה של הכנסת, להאריך תקופה זו בתקופת נוספות – נקווה שלא יבקשו את זה – שלא יעלו על שישה חודשים כל אחת, אם נוכח כי מתקיימות נסיבות משקיות חריגות או נסיבות מיוחדות אחרות, רפואיות וכו'.

יעקב אשר: במהלך הדיון בוועדה, גברתי היושבת-ראש, דרשנו להכליל בהארכת האישורים גם אישורי העסקה ושהייה של מטפלים סיעודיים.

יעקב אשר: דווקא בימים אלה של הקורונה חשוב שיהיו לאנשים הזקוקים לסיוע בסיעוד ביטחון, ודאות שהמטפל שלצידם יוכל להמשיך ולהיות לידם ללא ביורוקרטיה מיותרת.

יעקב אשר: עוד הישג שאליו הגענו במהלך דין ודברים בדיוני הוועדה אינו קשור דווקא לקורונה אלא מהווה בשורה גם בימים רגילים.

יעקב אשר: אישורים נלווים להיתרי בנייה – ראש עיר נמצא פה לידי, כאן איתנו, והוא יודע שיש להיתרי בנייה הרבה אישורים שבאים איתם, וברגע שהיתר הבנייה עצמו, דוחים אותו – ביקשנו שהאישורים הנוספים יידחו ביחד איתו ולא יפוגו כעבור שנה.

יעקב אשר: מי שהוציא היתר בנייה יודע כמה אישורים מרשויות שונות נדרש לצרף לכל היתר.

יעקב אשר: כבר בימים הקרובים מינהל התכנון יוציא הנחיה לכל ועדות התכנון והבנייה בארץ על תוקף האישורים, גם ללא קשר לקורונה, ואני מברך את מינהל התכנון, את משרד הפנים ואת שר הפנים על ההחלטה הזאת, שבאה בעקבות הדיון בוועדה.

יעקב אשר: לפי המוצע, אישור רגולטורי שיפקע בתקופה האמורה יוארך באופן דיפרנציאלי בהתאם לתקופת תוקפו המקורית של האישור: אם תוקפו של האישור עד שנה, האישור יוארך בשלושה חודשים; אם תוקפו של האישור משנה ועד שלוש שנים, האישור יוארך בחצי שנה; אם תוקפו של האישור שלוש שנים ומעלה, האישור יוארך בשנה.

יעקב אשר: לצד זאת, מוצע לאפשר כמה החרגות בהסדר המוצע: 1.

יעקב אשר: ברשימת האישורים שמתווה ההארכה האוטומטית לא יחול עליהם – אלה ההחרגות – במסגרת זו הוועדה החריגה היתרי העסקה ואישורי שהייה של עובדים זרים בתחומי הסיעוד והחקלאות, כמו שציינתי קודם; 2.

יעקב אשר: רשימת אישורים שיחול עליהם מתווה שונה של הארכת האישורים: במסגרת זו, כדי לעזור לעסקים לחזור לפעילות, תיקנה הוועדה תוך כדי ישיבתה, במגמה לעזור לעסקים הקטנים, באישור הממשלה – הממשלה לא כל כך אהבה את זה, אבל בסוף קיבלה את זה – הסדר מיוחד שמאריך היתרים זמניים של רישיונות עסקים שפוקעים במהלך התקופה האמורה לפרק זמן ארוך יותר; 3.

יעקב אשר: רשימת אישורים שבעתיד תיקבע לגביהם הארכת אישורים לצורך ויסות עומסים ברשות המקומית – זה דבר נוסף.

יעקב אשר: ההצעה אושרה בוועדה פה אחד, ואין לה הסתייגויות.

יעקב אשר: אני מבקש מהכנסת לאשר את הצעת החוק בקריאה השנייה והשלישית בנוסח שאישרה הוועדה.

יעקב אשר: תודה רבה.

אורנה ברביבאי: תודה רבה.

אורנה ברביבאי: להצעת חוק הארכת תקופות לא הוגשו הסתייגויות, אבל הוגשה בקשת דיבור, של חברת הכנסת מרב מיכאלי.

אורנה ברביבאי: בבקשה, חברת הכנסת מיכאלי, חמש דקות.

מרב מיכאלי: תודה רבה לך, גברתי היושבת-ראש.

מרב מיכאלי: חבריי, חברותיי חברות הכנסת, אני רוצה לשאול: למה בכלל היה צריך להגיע לבג"ץ בשביל שמי שתרצה, תוכל לאכול סנדוויץ' בבית חולים?

מרב מיכאלי: לא, באמת, למה צריך להגיע עם הדבר הזה לבג"ץ?

מרב מיכאלי: אני גם אני אענה לכם למה: כי למדינת ישראל אין מנהיגות – אין מנהיגות שמסוגלת לפתור בעיות, לקבל החלטות, לחבר בין חלקי הציבור, לענות על הצרכים השונים, למצוא איך לשלב מדינה יהודית עם מדינה דמוקרטית ואיך לשלב את הזכויות השונות של החלקים השונים בחברה הישראלית.

מרב מיכאלי: מה שהאנשים שמאכלסים את השולחן הזה של הממשלה יודעים לעשות זה לגרום לחלקים השונים האלה בחברה להיכנס אחד בשני, לריב, ללכת לבית המשפט העליון אחד נגד השני, וכשבית המשפט העליון נאלץ לקבל החלטה – אז לגדף אותו, להאשים אותו, לאיים בלחוקק נגדו, חבל על הזמן.

מרב מיכאלי: חבר הכנסת משה גפני, חברי, התנפח ואמר שהשופטים חצופים – הם מנצלים את התקופה שאי-אפשר להעביר בכפייה חקיקה שתעשה כפייה.

מרב מיכאלי: מה אתם יודעים, ממש נורא.

מרב מיכאלי: כל הדבר הזה לא היה צריך להגיע מראש לבית המשפט.

מרב מיכאלי: כל הדבר הזה צריך להיות הידברות – הידברות של מי שממש נורא נורא נורא חשוב לה לשמור על חמץ כהלכתו, לעומת מי שממש ממש ממש לא יכולה בשום אופן לא לאכול חמץ.

מרב מיכאלי: אפשר למצוא לזה פתרונות, כמו שאפשר למצוא פתרונות לנישואים, לגירושים, לאלימות ולאונס; כמו שאפשר למצוא פתרונות לסכסוכים על מלא מלא מלא נושאים אחרים – כמו שאפשר וצריך למצוא פתרונות לסכסוך בינינו לבין שכנותינו ושכנינו הפלסטינים; כמו שאפשר וצריך לשמור על הביטחון שלנו, הביטחון האישי שלנו, הכבוד האישי של כל אחת ואחד מאיתנו.

מרב מיכאלי: אבל אין במדינת ישראל היום מנהיגות שבכלל מעוניינת לעשות את זה.

מרב מיכאלי: אין במדינת ישראל מנהיגות שזה בכלל בסדר העדיפויות שלה.

מרב מיכאלי: יש במדינת ישראל ראש ממשלה שמשתמש בכל הנכסים שלנו, לא משנה אם זה כסף או בריאות או יהדות או לא יהדות – ערביות – לטובתו – לטובת הקמפיין שלו, לטובת המשפט שלו, לטובת המשפחה שלו – מה זה משנה?

מרב מיכאלי: לטובת עצמו.

מרב מיכאלי: ויש לנו המון המון אנשים שמשתפות ומשתפים איתו פעולה בזה.

מרב מיכאלי: ועכשיו יש לנו אנשים שרוצים רק לא את האיש הזה, ואין אף אחד ואף אחת שמציע דרך, ערכים, מנהיגות למדינת ישראל.

מרב מיכאלי: זה הדבר, חברות וחברים, שאנחנו הכי הכי צריכות וצריכים, ועל זה, בדיוק על זה, צריכות להיות הבחירות האלה, משום שאפשר להשיג את זה, וצריך להשיג את זה, ומהר.

אורנה ברביבאי: תודה רבה לחברת הכנסת מיכאלי.

אורנה ברביבאי: אנחנו עוברים להצבעה על הצעת חוק הארכת התקופות, התשפ"א, בקריאה שנייה – – –

קריאה: – – –

אורנה ברביבאי: למה לא?

קריאה: – – – הוראת שעה – – –

אורנה ברביבאי: אוקיי, נקריא את הכול: הצעת חוק הארכת תקופות (הוראת שעה – נגיף הקורונה החדש) (אישורים רגולטוריים) (תיקון), התשפ"א–2021, בקריאה שנייה.

אורנה ברביבאי: עכשיו הכול ברור.

אורנה ברביבאי: הצבעה – מי בעד?

אורנה ברביבאי: מי נגד?

אורנה ברביבאי: הצבעה מס' 5 בעד סעיפים 1–6 – 6 נגד – אין נמנעים – אין סעיפים 1–6 נתקבלו.

אורנה ברביבאי: אני מקריאה מכאן מי מצטרף: חבר הכנסת ולדימיר – בעד; חברת הכנסת מיכאלי – בעד; חבר הכנסת טור פז – בעד; חבר הכנסת איציק כהן – בעד; מי עוד?

אורנה ברביבאי: חברת הכנסת ברק – בעד; חבר הכנסת יעקב אשר – בעד; יברקן, מצביע?

אורנה ברביבאי: הצבעת.

אורנה ברביבאי: חבר הכנסת ינון אזולאי – בעד.

אורנה ברביבאי: סך הכול, החוק התקבל בקריאה שנייה, עם 12 מצביעים בעד.

אורנה ברביבאי: אנחנו עוברים מכאן לקריאה שלישית.

אורנה ברביבאי: הצבעה מס' 6 בעד החוק – 5 נגד – אין נמנעים – אין חוק הארכת תקופות (הוראת שעה – נגיף הקורונה החדש) (אישורים רגולטוריים) (תיקון), התשפ"א–2021, נתקבל.

אורנה ברביבאי: אני לוקחת מפה הצבעות: חבר הכנסת ולדימיר – בעד; חברת הכנסת מיכאלי – בעד; חבר הכנסת טור פז – בעד; חבר הכנסת איציק כהן – בעד; חברת הכנסת קרן ברק – בעד; חבר הכנסת יעקב אשר – בעד; חבר הכנסת ינון אזולאי – בעד.

אורנה ברביבאי: סך הכול עוד שבעה – סך הכול 12.

אורנה ברביבאי: החוק עבר בקריאה שנייה ושלישית והתקבל.

אורנה ברביבאי: בהצלחה.

אורנה ברביבאי: יש לנו קצת עיכובים בקצב הגעת החוקים, אבל אנחנו לא יוצאים להפסקה ואנחנו ממשיכים.

אורנה ברביבאי: הצעת החוק שאנחנו עוסקים בה מופיעה בסעיף 8: הצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021, קריאה שנייה וקריאה שלישית.

אורנה ברביבאי: היא קיבלה פטור מחובת הנחה, בכפוף להנחה על שולחן הכנסת.

אורנה ברביבאי: יציג את הצעת החוק חבר הכנסת ינון אזולאי, בבקשה.

ירדנה מלר-הורוביץ: – – – ליתר ביטחון.

אורנה ברביבאי: אוקיי.

ירדנה מלר-הורוביץ: ברשות יושבת-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021, שהחזירה ועדת הכספים; הצעת חוק המידע הפלילי ותקנת השבים (תיקון), התשפ"א–2021, שהחזירה ועדת החוקה, חוק ומשפט.

ירדנה מלר-הורוביץ: תודה.

מאיר כהן: – – –

אורנה ברביבאי: קריאה שנייה ושלישית.

מאיר כהן: – – –

אורנה ברביבאי: כן.

אורנה ברביבאי: לפחות.

אורנה ברביבאי: זה לפי הקצב שזה מגיע.

אורנה ברביבאי: [מס' מ/1386; דברי הכנסת, חוב' י"ג, ישיבה 123; נספחות.

אורנה ברביבאי: ]

אורנה ברביבאי: טוב, חבר הכנסת ינון אזולאי מגיע?

אורנה ברביבאי: בבקשה.

אורנה ברביבאי: בבקשה.

ינון אזולאי: ברשות גברתי היושבת-ראש, כבוד השר, השר לשירותי דת הרב יעקב אביטן, חבריי חברי הכנסת וסגן השר, סגן שר האוצר הרב יצחק כהן, אני מתכבד להביא בפני הכנסת, לקריאה השנייה ולקריאה השלישית, את הצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4).

ינון אזולאי: הצעת החוק שבפניכם מתקנת הוראות הנוגעות למענק הסיוע להוצאות קבועות בשל ההשפעה הכלכלית של נגיף הקורונה החדש ולמענק עבודה מכוח חוק להגדלת שיעור ההשתתפות בכוח העבודה ולצמצום פערים חברתיים, וקובעת מענק חדש לסיוע בשל פגיעה ממושכת בעקבות השפעתו הכלכלית של נגיף הקורונה החדש – אגב, צריך לדעת עד מתי קוראים לו "הנגיף החדש", הוא כבר נמצא איתנו עוד מעט שנה.

ינון אזולאי: אני חושב שכבר אפשר להוציא לו את "החדש".

ינון אזולאי: אבל אולי אפשר להוציא אותו לגמרי.

ינון אזולאי: חוק התוכנית לסיוע כלכלי קובע כי מענק הסיוע להוצאות קבועות יינתן במתכונת דו-חודשית מהחודשים מאי ויוני 2020, כאשר החל מחודש נובמבר ודצמבר 2020 המענק יינתן במידה שקבע זאת שר האוצר בצו ובאישור ועדת הכספים של הכנסת.

ינון אזולאי: הצעת החוק שבפניכם קובעת כי גם המענק עבור חודשים ינואר ופברואר 2021 יינתן ללא דרישה זו, וקובעת כך גם לגבי מענק העבודה בחודשים אלו מכוח החוק להגדלת שיעור ההשתתפות בכוח העבודה ולצמצום פערים חברתיים.

ינון אזולאי: כמו כן, נקבע שאחד מתנאי הזכאות למענק הסיוע להוצאות קבועות יהיה פגיעה במחזור העסקאות בתקופת המענק ביחס לתקופה המקבילה בשנת 2019 בשיעור של 40%, אולם נקבע כי המענקים עבור חודשים ספטמבר ואוקטובר 2020 ונובמבר ודצמבר 2020 יינתנו גם לפי פגיעה בשיעור של 25% בלבד.

ינון אזולאי: בהצעת החוק שבפניכם מוצע להחיל הקלה זו גם על המענק עבור חודשים ינואר ופברואר 2021, ששר האוצר יוכל להחיל זאת גם עבור המענקים הבאים.

ינון אזולאי: הצעת החוק כוללת הוראה לגבי מענק סיוע חדש עבור פגיעה ממושכת בעקבות השפעות הנגיף, שיינתן למי שמחזור עסקאותיו בשנת 2019 נע בין 18,000 שקלים ל-400 מיליון שקלים חדשים ואשר הפגיעה במחזור עסקאותיו עולה על 25% ביחס לתקופה שלפני התפרצות נגיף הקורונה.

ינון אזולאי: סכום המענקים ייקבע לפי גובה מחזור העסקאות, כאשר הוא מתחלק לעוסקים שמחזור העסקאות שלהם הוא עד 300,000 שקלים וגבוה מ-300,000 שקלים.

ינון אזולאי: עוסקים שמחזור העסקאות שלהם הוא עד 300,000 שקלים יקבלו מענק שינוע בין 3,000 שקלים ל-9,000 שקלים כתלות בפגיעה במחזור העסקאות עקב משבר הקורונה.

ינון אזולאי: עוסקים שמחזור העסקאות שלהם גבוה מ-300,000 שקלים יקבלו מענק שנע בין 9,000 שקלים לבין 50,000 שקלים כתלות בסכומי המענקים להוצאות קבועות שקיבלו.

ינון אזולאי: במקור קבעה הצעת החוק כי כל עוסק יהיה אמור לקבל סכום מענק שונה, כזה שישווה את מחזור העסקאות של שנת 2020 לזה של 2019, כך שיכול להיות שיהיו עוסקים שלא היו זכאים לפי ההסדר המוצע למענק אם המחזור שלהם בשנת 2020, כולל מענק ההוצאות הקבועות, עולה על המחזור בשנת 2019.

ינון אזולאי: עם זאת, בעת הדיון בוועדה התברר כי קיים קושי תפעולי לביצוע ההוראות ברשות המיסים, והפשרה שהתקבלה – וברצוני לשבח גם את שר האוצר ואת חברי הוועדה שבחרו בפתרון ביניים, ואת חברי חבר הכנסת אופיר כץ, שהעלה זאת ואת הבקשה בכלל לעשות את הדבר שהיה בסעיף 14(ב), ואת חברי הוועדה שבחרו בפתרון ביניים שגם אפשרי תפעולית – היא שעוסק שמחזור עסקאותיו בשנת 2020 הוא עד 90% מחזור עסקאותיו בשנת 2019 יהיה זכאי למלוא המענק, ועוסק שמחזור עסקאותיו בשנת 2020 הוא לפחות 90% ממחזור עסקאותיו משנת 2019 יהיה זכאי ל-65% מהמענק.

ינון אזולאי: הצעת החוק גם מסדירה, בפשרה הזאת שהושגה לאחר דיון, הגשנו רוויזיה על הסעיף הזה – אני רוצה להודות פה באמת במיוחד לשגית, היועצת המשפטית של הכנסת, שנכנסה בעובי הקורה, יחד עם צוותה, ונודה להם בהמשך על הפשרה שהושגה.

ינון אזולאי: הצעת החוק גם מסדירה את תנאי הזכאות למענק לעוסקים שהחלו בפעילותם במהלך שנת 2019 או בשנת 2020 כך שיהיה ניתן לחשב את הפגיעה בעסקאותיהם תוך מתן משקל להיותם עוסקים חדשים, כאשר לגבי עוסקים שהחלו את פעילותם בחודשים ינואר או פברואר 2020 הוקל התנאי ביחס למספר המענקים שעליהם לקבל משלושה לשניים לפחות, שניים מתוך ארבעה – אופיר, מה שביקשת, וזה נכנס בשם הוועדה.

ינון אזולאי: ושוב, יישר כוח על הרגישות בשביל אותם עסקים, שאנחנו יודעים שגם ככה הם לא קיבלו את המענקים המגיעים להם, ואנחנו חשבנו שמגיעים להם.

ינון אזולאי: אבל האוצר הסכים פה לעשות את התיקון הזה, שיהיו לפחות שניים, במקום שלושה כמו כולם, בעסקים חדשים.

ינון אזולאי: אנחנו חושבים שזה נכון וראוי על מנת לעשות עוד צעד למען העסקים החדשים האלה.

ינון אזולאי: המקור התקציבי של המענק החדש והמשך ההטבה בנוגע למענק הסיוע בהוצאות קבועות מגיעים ממענק הסיוע להוצאות קבועות שאמור להינתן עבור חודשים מאי ויוני 2021, כך שהסכום שיוענק לכל עוסק במענק זה יהיה מחצית מהסכום הרגיל של המענק.

ינון אזולאי: בנוסף, הצעת החוק כוללת הוראה הקובעת שככל שלא יהיה מקור תקציבי למענק עבור החודשים מאי-יוני 2021 בקופסאות הקורונה או בחוק התקציב לשנת 2021, שר האוצר לא יהיה רשאי להעניק מענק עבור אותם חודשים.

ינון אזולאי: היה פה גם תיקון לארנונה – אופיר, תתקן אותי – וגם קרן ברק, שתמיד הייתה עם העסקים החדשים – קרן, אתם לא צריכים את זה עכשיו.

ינון אזולאי: אין לכם פריימריז, עזבו.

ינון אזולאי: לי יש פריימריז, תנו לי – – –

קרן ברק: – – –

ינון אזולאי: תנו לי.

ינון אזולאי: כן, אצלי יש פריימריז.

ינון אזולאי: תעזבו.

קטי קטרין שטרית: – – – אז יש פריימריז כל התקופה.

ינון אזולאי: קטי, קטי, קטי, אני צריך להתנצל, אמרת שסכסכתי בינך לבין – אז ההתנצלות פה, הינה, מעל הדוכן, מתנצל – – –

קטי קטרין שטרית: נכון, נכון.

קטי קטרין שטרית: ביני ובין ישראל כץ.

ינון אזולאי: לא, לא.

ינון אזולאי: לא תכננתי לסכסך.

ינון אזולאי: הסתכסכתם לבד.

ינון אזולאי: אני באמת שלא עשיתי כלום, אבל בסדר.

קטי קטרין שטרית: אבל השלמנו, השלמנו.

ינון אזולאי: אני חושב שראוי לעשות את התיקון גם בהנחה בארנונה לאותם עסקים חדשים.

ינון אזולאי: ואני בכלל רוצה להגיד תודה רבה גם לשר האוצר ויחד עם זאת לתמיר, ראש המטה הכלכלי של שר האוצר, שאני אומר לכם, הוא נמצא בוועדה ועושה רבות למען האיחוד בתוך הוועדה, להביא מה שאפשר לכל חברי הוועדה שבאים ותומכים עוד פעם ביחד; כמובן ליושב-ראש הוועדה חבר הכנסת הרב משה גפני, שעושה רבות, ואמרנו את זה קודם, גם בשביל לאחד בין השורות, גם להביא הישגים לוועדה.

ינון אזולאי: הוא תמיד הוא מדבר על הישגים כלליים, לכולם.

ינון אזולאי: גם כשהוא לא לוקח לעצמו קרדיט, אני אומר לכם שמגיע לו הקרדיט הזה.

ינון אזולאי: אני רוצה להודות ללשכה המשפטית של ועדת הכספים, אמרנו, בראשותה של שגית, שעדיין גם בוועדת כספים; כמובן, לאייל, לשלומית ולשיר, להנהלת הוועדה.

ינון אזולאי: להצעת החוק הזאת הוגשו הסתייגויות, ואבקש מחברי הכנסת להצביע עליהן בנוסח שאישרה הוועדה.

ינון אזולאי: יש הסתייגות אחת שהוגשה, ואני מבקש להסיר את ההסתייגות הזאת ולהצביע בעד החוק ככתבו וכלשונו, שהגיע מהוועדה.

ינון אזולאי: תודה רבה לכם.

ינון אזולאי: ונמשיך לעשות למען אותם עסקים; שנזכה באמת להמשיך לעשות למען אותם עסקים, שגם ככה נמצאים במצב גרוע מבחינתם, אני אומר, בכל הנגיף הזה.

ינון אזולאי: נתפלל כולנו שהנגיף הזה יעבור ויחלוף כלא היה – וירפא אותנו גם ריפוי גופני, גם ריפוי נפשי וגם ריפוי חברתי, שאנחנו כה זקוקים לו.

ינון אזולאי: היום יש חיסונים וחיסונים וחיסונים, אבל החיסון הכי טוב לעם ישראל זה להוסיף אהבה ואחווה בינינו, במיוחד בתקופה של בחירות.

ינון אזולאי: אני קורא לכולם, דווקא בתקופה הזאת, לגלות יותר רגישות, יותר אהבה ואחווה לשני.

ינון אזולאי: ובואו, בשביל להיות יותר גדול מהשני, תעלו על השולחן ולא נדרוך על האחרים.

ינון אזולאי: תודה רבה לכם.

ינון אזולאי: אני מבקש להצביע בעד.

אורנה ברביבאי: תודה רבה, חבר הכנסת ינון אזולאי.

אורנה ברביבאי: להצעת החוק לא הוגשו הסתייגויות, לסעיפים 1–11, ולכן אנחנו עוברים להצבעה, כנוסח הוועדה.

קריאה: את קודם קוראת את רשימת המסתייגים לאחרי סעיף 11.

אורנה ברביבאי: אוקיי, מאה אחוז.

אורנה ברביבאי: לא הוגשו הסתייגויות לסעיפים 1–11.

אורנה ברביבאי: כן הוגשו הסתייגויות לאחר סעיף 11.

אורנה ברביבאי: אני לא רואה את המסתייגים אבל אני בכל זאת מקריאה את שמם: חברי הכנסת איימן עודה, אנטאנס שחאדה, אחמד טיבי, מנסור עבאס, עאידה תומא סלימאן, ווליד טאהא, עופר כסיף, היבה יזבק, אוסאמה סעדי, יוסף ג'בארין, סעיד אלחרומי, ג'אבר עסאקלה, סמי אבו שחאדה, סונדוס סלאח ואימאן ח'טיב יאסין נרשמו להגשת הסתייגויות.

אורנה ברביבאי: מאחר שהם לא כאן, אנחנו לא נצביע על ההסתייגויות שלהם.

אורנה ברביבאי: הוגשו בקשות לרשות דיבור.

אורנה ברביבאי: חברת הכנסת מרב מיכאלי כאן?

אורנה ברביבאי: אינה נוכחת; חברת הכנסת הילה שי וזאן – אינה נוכחת; חבר הכנסת שלמה קרעי – אינו נוכח.

אורנה ברביבאי: חברת הכנסת קרן ברק, בבקשה.

אורנה ברביבאי: סליחה, חבר הכנסת אופיר כץ ואחר כך קרן ברק.

אורנה ברביבאי: בבקשה, חמש דקות.

אורנה ברביבאי: בבקשה.

אופיר כץ: גברתי היושבת-ראש, חבריי חברי הכנסת, אני שמח ומברך על החוק שעומד לפניכם.

אופיר כץ: אנחנו מביאים היום סיוע כלכלי נוסף לאזרחי מדינת ישראל.

אופיר כץ: אנחנו נמצאים כבר כמעט שנה בתקופה מאוד מורכבת, מתמודדים עם מגפה עולמית שפוגעת במצבן הכלכלי והבריאותי של מדינות רבות.

אופיר כץ: אבל הינה, ראשונים בעולם, אנחנו בדרך החוצה מהמגפה, בזכות ראש הממשלה.

אופיר כץ: רק אתמול נחתו פה עוד 700,000 חיסונים של פייזר.

אופיר כץ: כל העולם נושא עיניו לישראל, מדינה כל כך קטנה עם הישג כזה עצום.

אופיר כץ: בשבוע שעבר סיירתי יחד עם חברי שר הבריאות יולי אדלשטיין בשטח, בצפון, במוקדי החיסונים.

אופיר כץ: היינו במגדל העמק, נצרת, נוף הגליל, עפולה, בית שאן, וראינו איך המבצע מתנהל – פשוט חסר תקדים.

אופיר כץ: תושבים שפגשנו סיפרו לנו על ההתרגשות העצומה מקבלת החיסונים ועל כך שאנחנו בדרך החוצה, בעזרת השם, ליציאה מהמשבר.

אופיר כץ: בתחום הכלכלי ראש הממשלה ושר האוצר מביאים פעם אחר פעם תוכניות כלכליות טובות, שמייצבות את המשק ומספקות חמצן כלכלי לציבור הישראלי.

אופיר כץ: אנחנו בוועדת הכספים מקבלים את התוכניות האלה ויושבים שעות וימים ארוכים על מנת לשפר ולייעל אותן, על מנת לסייע לאזרחי ישראל כמה שיותר.

אופיר כץ: שר האוצר הביא, לדוגמה, תוכנית רשת ביטחון כלכלי, שהגיעה לוועדת הכספים ביולי – תוכנית מצוינת, שמספקת מעטפת לשכירים, עצמאים ובעלי עסקים.

אופיר כץ: במהלך ישיבת הוועדה נאבקתי כדי שמענק ההסתגלות לבני 67 ומעלה יוארך עד יוני 2021, ולא עד סוף דצמבר 2020 כפי שביקשו – והצלחתי במאבק.

אופיר כץ: תבינו, אם השינוי לא היה קורה, היום המבוגרים בחברה שלנו לא היו מקבלים מענק הסתגלות.

אופיר כץ: מדובר באלפי שקלים בחודש.

אופיר כץ: אנחנו משנים באחריות, לטובת האזרחים, שמים את העניינים הפוליטיים בצד ודואגים למצב הכלכלי של כלל אזרחי מדינת ישראל.

אופיר כץ: התוכנית שאנו מביאים היום היא השלמה ושדרוג של התוכנית הקיימת: הארכת הרחבת הזכאות למענק הוצאות קבועות למי שמחזור העסקים שלו נפגע ב-25% ומעלה; הוספת מענק חד-פעמי לעסקים שסבלו מפגיעה ממושכת בסכום של עד 50,000 שקלים; הארכת הזכאות למענק סוציאלי לעסקים גם לחודשים ינואר-פברואר 2021.

אופיר כץ: יחד עם חבריי חברי הוועדה, גם כאן הובלנו לשיפור התוכנית.

אופיר כץ: בנוסף, ביקשתי לעשות תיקון לחוק בחוק אשר יקל וירחיב את האפשרות לקבלת המענק החדש לעסקים החדשים, ואכן הצלחתי.

אופיר כץ: הקריטריונים ישונו, ואלו יצטרכו לעמוד בקבלת שני מענקים במהלך 2020 מתוך ארבעה במקום שלושה מתוך ארבעה – דבר שיאפשר לעוד עסקים רבים להיות זכאים למענק.

אופיר כץ: אני מבקש להודות לשר האוצר, שכמו תמיד גם הפעם הגיע לוועדת הכספים, הקשיב לחברי הוועדה, ישב איתנו יחד חמש שעות וחצי, ויחד איתנו שינה וייעל את התוכנית על מנת להביא לתוצר הטוב ביותר – כל זאת בניגוד לגורמים פוליטיים אחרים במפה, שכנראה היו עסוקים מדי בחודשים האחרונים במסעות יח"צ וכתיבת ספרים, או לחלופין בציוצים בטוויטר ובסכסוכים פנים-מפלגתיים.

אופיר כץ: זמן לבוא להשפיע ולהשמיע בוועדת הכספים, המקום שבו אפשר לשנות, לא היה להם.

אופיר כץ: זה כל ההבדל בין מי שמדבר לבין מי שעושה.

אופיר כץ: אני רוצה שוב להודות לשר האוצר, לחבריי חברי ועדת הכספים, ליושב-ראש גפני ולממלא המקום ינון אזולאי, שעושה עבודה באמת יוצאת מן הכלל – ינון, יישר כוח גדול.

אופיר כץ: אני מודה לייעוץ המשפטי של הוועדה – שגית, אייל – ולעובדי הוועדה.

אופיר כץ: תודה לכולם.

אורנה ברביבאי: תודה לך, חבר הכנסת כץ.

אורנה ברביבאי: חברת הכנסת קרן ברק, ביקשת להתייחס.

קרן ברק: חברים יקרים, אנחנו כאן היום, אומנם אחרי פיזור הכנסת אבל עדיין בתוך משבר הקורונה, מאשרים בעצם את התוכנית הכלכלית.

קרן ברק: אני גאה על זה שדווקא סביב התוכנית הזאת לא היו חילוקי דעות.

קרן ברק: העברנו את זה כאן ממש אחרי פיזור הכנסת, גם בקריאה הראשונה, על ידי קולות של כל סיעות הבית.

קרן ברק: אחרי זה הגענו לוועדת כספים, גם שם לא היו התנגדויות מהותיות, והעברנו את זה כמעט פה אחד.

קרן ברק: תודה רבה למי שניהל את ישיבת הוועדה, חבר הכנסת ינון אזולאי, שעשה את זה בצורה מאוד יפה.

קרן ברק: תודה רבה גדולה לשר האוצר ישראל כץ, שרתם את כל הכוחות, גם מהאופוזיציה, גם מהקואליציה – שהתפצלה לנו בדרך – והביא את התוכנית הזאת, שהיא בשורה ענקית לאזרחים.

קרן ברק: אותן קפסולות של מענקים לאזרחים – אנחנו בעצם משמרים אותן גם אחרי שהתפזרנו מהכנסת.

קרן ברק: אותן קפסולות שבהן אנחנו יכולים לתת לאזרחי מדינת ישראל ולעסקים את הכסף שמגיע להם ושהם זקוקים לו – אנחנו בעצם שימרנו גם אחרי פיזור הכנסת.

קרן ברק: יותר מזה, הקדמנו מענקים דווקא בעת הזאת, ומכיוון שאנחנו היינו מספיק אחראים, הבאנו את התוכנית הזאת, בעצם את הביטחון הכלכלי, עד מאי-יוני.

קרן ברק: אנחנו יודעים שסביר להניח שבעזרת השם אנחנו נצא מהמשבר הזה ראשונים בעולם, לפני כן, אז הקדמנו את המענקים כדי שנוכל לתת את הכסף עכשיו למי שזקוק לו יותר מכול ברגע זה.

קרן ברק: כמובן שאם חס וחלילה יזדקקו לזה גם אחרי זה, אנחנו נדע לעשות את ההתאמות האלה, כי בעזרת השם אנחנו אלה שנרכיב גם את הממשלה בפעם הבאה, מהסיבה הפשוטה שאנחנו אלה שהבאנו את בשורת ההתחסנות לעולם כולו – אנחנו הראשונים שהתחלנו את החיסונים; אנחנו הראשונים שמגיעים למאות ומיליוני מחוסנים כבר בשבוע הזה; אנחנו גם נהיה, בעזרת השם, הראשונים שנחסן את כל אזרחי מדינת ישראל, ראשונים, ונצא מהסגר ראשונים.

קרן ברק: אתם רק יכולים לדמיין לעצמכם את האירוע הזה שבו הכול חוזר לחיים שחיינו לפני כן, לחיים שהיינו רגילים אליהם.

קרן ברק: נצא מהבית, הילדים ילכו לבתי הספר, אנחנו נסתובב בגינות, אנחנו נוכל ללכת למסעדות, נחזור ללכת לאולמות אירועים, נחזור לחדרי הכושר, נחזור לעשות קניות – כל מה שהיינו רגילים אליו לפני כן.

קרן ברק: אנחנו נהיה הראשונים בעולם שנחזור לשם, למקום הזה, וברגע שאנחנו נהיה הראשונים בעולם ועיני כל העולם יהיו נשואות אלינו, אני מאמינה שכולם יבינו שזה לא קורה סתם.

קרן ברק: מי ששם לעצמו יעד זה ממשלת הליכוד; מי ששם לעצמו יעד זה ראש הממשלה שלנו, שנלחם.

קרן ברק: ברגע שהוא שם לעצמו יעד ולא עוצר ומציק ונלחם על זה שאנחנו נהיה הראשונים, אנחנו גם באמת הופכים להיות הראשונים בעולם.

קרן ברק: לכן אני שמחה שאנחנו נהיה הראשונים שנצא מהסגר, שנצא ממשבר הקורונה.

קרן ברק: כל מה שאנחנו זקוקים לו עכשיו זה שכן נשמור על הוראות הסגר כמה שאפשר.

קרן ברק: אני גם אומרת מפה תודה לכוחות הביטחון, למשטרה, לכל מי שעוסק במלאכה כדי שבאמת נוכל לשמור על הידוק הסגר עכשיו, ויחד עם החיסונים זה יביא אותנו להיות המדינה המובילה בעולם.

קרן ברק: לגבי החוק הזה, אני שמחה להיות מאלה שישבו בוועדת כספים ודנו בחוק, והבאנו את הבשורה הזאת לכלל האזרחים ובעיקר לעסקים הקטנים.

קרן ברק: אני היושבת-ראש של ועדת המשנה לעסקים קטנים ובינוניים, ועשינו לא מעט בקדנציה הזאת למען העסקים הקטנים והבינוניים, גם כיושבת-ראש הוועדה.

קרן ברק: גם עם חברי פה, חבר הכנסת עודד פורר, כיושבי-ראש השותפים של השדולה למען העסקים הקטנים והבינוניים, עשינו 24/7 למען העסקים.

קרן ברק: בישיבה הזאת – לצערי, לא היית נוכח בה, אבל בישיבה הזאת הבאנו את הפטור מארנונה עסקית קדימה עד סוף השנה לעסקים שנפגעו מהקורונה, וגם הצלחנו להזיז טיפה אחורה פטור מארנונה, גם לחודשים נובמבר-דצמבר, וגם כמובן ינואר וקדימה.

קרן ברק: זה היה הישג משמעותי ששר האוצר נענה לו תוך כדי הדיון, ועל כך גאוותי.

קרן ברק: אני מבטיחה שאנחנו נמשיך לדאוג לאזרחים, למדינה, למובטלים שבעל כורחם הם מובטלים, ואנחנו נמשיך לשלם להם חל"ת.

קרן ברק: הם לא מעוניינים להיות מובטלים.

קרן ברק: אנחנו נמשיך לשלם להם.

קרן ברק: תודה רבה.

אורנה ברביבאי: איזו עמידה בזמנים.

אורנה ברביבאי: תודה רבה לחברת הכנסת קרן ברק.

אורנה ברביבאי: חבר הכנסת אביגדור ליברמן – אינו נוכח.

אורנה ברביבאי: חבר הכנסת עודד פורר.

אורנה ברביבאי: בבקשה.

אורנה ברביבאי: חברי הכנסת מהמשותפת, אתם לא הייתם כאן כשקראתי לכם להסתייג, ולכן אתם לא תקבלו רשות דיבור, אבל אנחנו כן נצביע על ההסתייגויות שלכם.

אחמד טיבי: את בטוחה – – –

אורנה ברביבאי: אני בטוחה שאני מנהלת את המליאה לפי הפרוטוקול, ידידי, וכשאתה תשב על הכיסא הזה אני מציעה גם לך לנהל על פי הפרוטוקול.

אורנה ברביבאי: בבקשה, חבר הכנסת פורר, חמש דקות.

עודד פורר: תודה, גברתי.

עודד פורר: חבריי חברי הכנסת, יש פה שר?

אורנה ברביבאי: נוכח כאן שר?

עודד פורר: כן.

עודד פורר: שר הדתות כאן.

עודד פורר: חברי הכנסת, גברתי היושבת בראש, אני הייתי שמח יותר אילו לא היינו צריכים להתכנס כאן

עודד פורר: כדי לאשר סיוע מיוחד לעסקים, אבל אני חייב להוריד את מפלס החגיגיות שיש בקואליציה ואצל חברי הממשלה על תוכנית הסיוע לעסקים.

עודד פורר: לצערי, אנחנו נדרשים היום להוציא עוד ועוד כסף רק בגלל שממשלת ישראל פחדה לעשות את מה שהיא אמורה לעשות, רק בגלל שממשלת ישראל פחדה לבחור בדרך שהיא החליטה שהיא אמורה לבחור בה: אותה תוכנית רמזור מפורסמת שעליה דיברו, שאמרה איפה סוגרים ואיפה פותחים.

עודד פורר: לאן נעלמה התוכנית הזאת?

עודד פורר: לאן היא נעלמה?

עודד פורר: הכניסו את כל מדינת ישראל לסגר רק בגלל שמפחדים להתמודד עם כמה חברים בקואליציה שלא מוכנים שיסגרו אזורים מסוימים.

קריאות: – – –

עודד פורר: לא תצליחו להסביר, וזה לא קשור לדת, וזה לא קשור ליהדות – –

קטי קטרין שטרית: – – –

עודד פורר: – – וזה לא קשור לאהבה ולא קשור לשנאה.

עודד פורר: זה קשור למה שהממשלה החליטה.

קריאות: – – –

עודד פורר: תוכנית הרמזור אמרה דבר אחד מאוד פשוט: איפה שיש הרבה מאומתים – נסגור; איפה שיש מעט – נפתח.

קטי קטרין שטרית: – – – די, מספיק.

עודד פורר: איפה עוד פורסם?

עודד פורר: לא אצלנו, לא אני פרסמתי, לא ישראל ביתנו פרסמה.

עודד פורר: אתמול פורסם – –

קטי קטרין שטרית: – – – מה זה – – –

עודד פורר: – – 26% מאומתים בביתר עילית, 4% מאומתים בתל אביב.

קריאות: – – –

עודד פורר: אז למה הדין צריך להיות אותו דבר?

עודד פורר: בגלל שאתם פוחדים לסגור איפה שיש הדבקה, בבני ברק או בביתר עילית, אז אתם בכל זאת תסגרו את כל המדינה, רק כדי שלא תצטרכו לחזור ולהגיד: אין מה לעשות, אנחנו סוגרים איפה שיש הרבה הדבקה.

פופוליסט.

פופוליסט.

עודד פורר: עכשיו, אני חייב לומר ליושב-ראש ועדת החוקה שצועק "פופוליסט", וסיפורים.

– – –

עודד פורר: איך אתה מזניח את הציבור שלך, איך אתה מזניח את הציבור שלך?

עודד פורר: אתה היית צריך להוביל לזה שאיפה שיש הדבקה, שאיפה שאחוזי ההדבקה גבוהים – שם צריך לסגור, כדי להקל על הציבור, אם זה המצב.

– – –

עודד פורר: אבל אתם מאפשרים פעם אחר פעם לסגור את כל מדינת ישראל, למרות שלא צריך לסגור את כולה; למרות שאתם קבעתם, הממשלה שלכם קבעה בתוכנית הרמזור: נסגור איפה שאדום, נפתח איפה שירוק.

עודד פורר: אז מפחדים לקבל את ההחלטה איפה שאדום פעם אחר פעם אחר פעם אחר פעם, ובסוף צריך לסגור את כל המדינה.

– – –

עודד פורר: זה הסיפור כולו.

עודד פורר: זה הסיפור כולו.

עודד פורר: עכשיו עוד מילה לגבי התוכנית עצמה, מילה לגבי התוכנית עצמה.

עודד פורר: כשמדברים פה על פטור מארנונה עסקית, אני חוזר ואומר לכם, חברים, ואתם יודעים את זה, וגם מי שיושב בוועדת הכספים יודע: במקום לעשות את זה בדרך המלך ולקבוע פטור, ושהפטור יינתן לעסקים באופן ישיר, הולכים ועושים – כותבים נוח בשבע שגיאות: שולחים את בעל העסק לקבל מכתב מרשות המיסים, רק שרשות המיסים לא מוציאה כל כך מהר את המכתב, אם היא מוציאה.

עודד פורר: היא נותנת את המענק, והמכתב, לוקח להוציא אותו שלושה וארבעה חודשים.

עודד פורר: עם המכתב הזה הוא צריך ללכת לסוכנות לעסקים קטנים.

עודד פורר: מהסוכנות לעסקים קטנים זה עובר לעירייה, ובסוף הפטור מארנונה לא רק שלא מגיע אלא שהרשויות המקומיות, גברתי, מוציאות עיקולים ותביעות כנגד בעלי העסקים הקטנים.

עודד פורר: אז לפני שכותבים הצעות חוק של פיצויים, ולפני שבאים ושולחים את כולם לעשות את כל הרנדוו הזה מסביב בשביל לקבל את הפטור מארנונה – ואפשר לחשוב איזה סיוע; סגרתם למישהו את העסק ואתם אומרים לו: נעזור לך באיזשהו פטור מארנונה; במקום כל זה, אל תפחדו לעשות את מה שצריך, גם אם ליצמן קצת יצעק וגם אם אריה דרעי קצת יכעס.

עודד פורר: תעשו את מה שאתם אמרתם שתעשו, תפעלו לפי תוכנית הרמזור.

עודד פורר: תעשו בדיוק בדיוק את מה שאמרו המומחים שאתם לקחתם – תסגרו איפה שיש אחוז הדבקה גבוה ותפתחו איפה שיש אחוז הדבקה נמוך.

עודד פורר: ככה, פשוט.

אורנה ברביבאי: תודה רבה, חבר הכנסת פורר.

אורנה ברביבאי: אני אומרת לחברי הכנסת, קודם, כשזה היה בהסכמה, לא הייתה לי בעיה שההצבעה תהיה מהמקומות כאן.

אורנה ברביבאי: תתפסו בבקשה את המקומות שלכם, בגלל האי-הסכמה שיש כאן.

אורנה ברביבאי: לך אני אאפשר להצביע מכאן, בגלל שאתה דובר.

אורנה ברביבאי: תעלו בבקשה למקומות לפני שאנחנו עוברים להצבעה.

אורנה ברביבאי: תעלו בבקשה למקומות שלכם.

אורנה ברביבאי: אני אמתין.

אורנה ברביבאי: אני ממשיכה להקריא את בקשות הדיבור לחוק הזה.

אורנה ברביבאי: חבר הכנסת יבגני סובה – אינו נוכח; חבר הכנסת אלי אבידר – אינו נוכח; חברת הכנסת יוליה מלינובסקי קונין – אינה נוכחת; חבר הכנסת חמד עמאר – אינו נוכח; חבר הכנסת אלכס קושניר – אינו נוכח.

אורנה ברביבאי: חבר הכנסת ינון אזולאי רוצה להתייחס לפני שנעבור להצבעה.

אורנה ברביבאי: בבקשה.

ינון אזולאי: האמת, כולנו היינו רוצים שלא יהיה נגיף קורונה ושלא יהיה חוק של כלכלה, כלכלי.

ינון אזולאי: אבל עוד דבר אנחנו רוצים.

ינון אזולאי: ידידי היקר עודד, היום בוועדת הכספים זעקת על אופיר כץ: תפסיק להיות פופוליסט בכל דבר, תפסיק לעשות פוליטיקה מכל דבר.

ינון אזולאי: מה עשית פה עכשיו, אם לא פוליטיקה?

ינון אזולאי: עשית פוליטיקה לשמה.

ינון אזולאי: פוליטיקה לשמה.

ינון אזולאי: כי אם הייתי מפעיל – – –

קריאות: תתבייש – – – משקר – – –

עודד פורר: – – – דבר פשוט – – – מה פוליטיקה?

עודד פורר: מה, אני צריך להתבייש?

עודד פורר: אתה צריך להתבייש.

עודד פורר: מה, אני משקר?

עודד פורר: אלה הנתונים שאתם נותנים.

עודד פורר: אתם נותנים את הנתונים.

עודד פורר: אני לא אמרתי שאין קורונה.

עודד פורר: אני לא אמרתי שאין קורונה, אבל בביתר עילית יש 29% נדבקים – – – 25% ובתל אביב 4%, אז למה דין אחד לכולם?

עודד פורר: למה, כי אתה יודע להפעיל לחץ?

ינון אזולאי: עודד, אני אגיד לך למה, אני אגיד לך למה – כי אם היינו מטילים את רמזור השנאה בישראל ביתנו, הייתם באדום אדום, אדום בוהק.

עודד פורר: מה קשור לשנאה?

עודד פורר: מה קשור לשנאה?

עודד פורר: מה הקשר לשנאה?

ינון אזולאי: אדום בוהק.

ינון אזולאי: כי אם לעמוד פה – אני אסביר לך.

עודד פורר: הסיפור הוא מאוד פשוט.

עודד פורר: תסביר לי למה איפה שיש 30% נדבקים לקח עד שסוגרים את זה – עד שהם הגיעו ל-25% נדבקים, סגרו שם, וב-4% בתל אביב סוגרים.

עודד פורר: עכשיו תסביר לי.

ינון אזולאי: עכשיו, אתה רוצה לשמוע?

ינון אזולאי: אני אסביר לך.

ינון אזולאי: אתה יודע שבתל אביב אנחנו לא רואים את כל התמונות של כל הפרות הסגר.

ינון אזולאי: זה הרי מביא את ההדבקה.

ינון אזולאי: הרי מזלזלים.

עודד פורר: לא דיברתי על – – – לא דיברתי על הפרות סגר, דיברתי על מספרים.

ינון אזולאי: למה לא דיברת על השנאה שהתקשורת עושה?

ינון אזולאי: למה לא דיברת?

ינון אזולאי: אני שואל אותך שאלה, עודד: למה לא דיברת על השנאה שהתקשורת מלבה?

ינון אזולאי: אני אגיד לך למה זה קשור.

ינון אזולאי: אני אגיד לך למה – כי אתה לא אומר את הדברים מהלב באמת, עודד.

ינון אזולאי: אתה לא באת ואמרת מדאגה.

עודד פורר: לגבי אחוזי הנדבקים, אני אומר לך דבר מאוד פשוט – –

ינון אזולאי: אני אסביר לך דבר אחד.

עודד פורר: – – אם יש 30% הדבקה ברחובות, תסגור את רחובות.

ינון אזולאי: אתה יודע למה יש 30% הדבקה בביתר?

ינון אזולאי: אני אסביר לך.

עודד פורר: אם יש 30% הדבקה בביתר עילית, תסגור את ביתר עילית.

ינון אזולאי: עודד, אתה יודע למה יש 30% הדבקה, 29% הדבקה בביתר?

ינון אזולאי: כי שם האנשים ממושמעים, הולכים לעשות בדיקות גם כשהם לא מרגישים תסמינים, בשביל לדעת לא להדביק את השני.

ינון אזולאי: בתל אביב לא עושים את זה.

ינון אזולאי: אין תורים.

ינון אזולאי: אין תורים שם.

ינון אזולאי: למה?

ינון אזולאי: למה אין תורים שם?

ינון אזולאי: מכיוון שהם לא ממושמעים.

ינון אזולאי: שם גרים משפחה עם שני ילדים וכלב.

ינון אזולאי: תבוא לבני ברק – ב-70 מ"ר גרים לך עשר נפשות.

ינון אזולאי: אז מה?

עודד פורר: אתה רוצה שנדבר למה?

ינון אזולאי: שם ההדבקה יותר, אז מה נעשה?

עודד פורר: מה זה קשור?

ינון אזולאי: אתה יודע למה?

ינון אזולאי: בגלל שקשה לכם לתת לנו לחיות ברווח ולא בצמצום.

ינון אזולאי: אתם מחפשים את הצמצום שלנו.

עודד פורר: מי מחפש את הצמצום שלך?

ינון אזולאי: אתם מחפשים את הצמצום שלנו.

ינון אזולאי: אתם מחפשים לצמצם אותנו בכמה שיותר מקומות.

עודד פורר: מי מחפש את הצמצום שלך?

עודד פורר: תוותר על הקצבאות ושלח את החבר'ה לעבוד.

ינון אזולאי: אנחנו יודעים את זה.

ינון אזולאי: אנחנו יודעים את זה.

עודד פורר: מה הסיפור?

ינון אזולאי: זו הבעיה.

ינון אזולאי: עודד, זו הבעיה.

עודד פורר: מה הסיפור?

עודד פורר: מה קשור הצמצום?

ינון אזולאי: עודד, אתה יודע, אם אנחנו נעבור רק מאחורי זה, מהפרסה, הרי כולנו מדברים ויודעים את האמת שזה לא ככה.

עודד פורר: אותו דבר, אותו דבר אני אגיד לך גם שם.

עודד פורר: אותו דבר אני אגיד לך גם שם.

ינון אזולאי: זה לא ככה.

עודד פורר: אותו דבר אני אגיד לך שם.

ינון אזולאי: וחבל, חבל שדווקא כשאנחנו מביאים כזה חוק חשוב – – –

עודד פורר: כי אתה תרצה שהילדים שלך ילמדו מתמטיקה ואנגלית ומדעים, ואתה לא תרצה שהילדים שלך יגדלו בלי לדעת – – –

או – – –

ינון אזולאי: חבל, חבל מאוד.

ינון אזולאי: אני, טוב לי במה שהילדים שלי לומדים, טוב לי החינוך שאני נותן לילדים שלי.

ינון אזולאי: אני מעדיף שהחינוך של הילדים שלי יהיה חינוך טהור.

ינון אזולאי: אני מעדיף, אני אומר לך – – –

עודד פורר: מתמטיקה זה לא טהור?

עודד פורר: מתמטיקה זה לא טהור?

ינון אזולאי: אני אומר לך, בשבילי, על ימין שהוא שמאל – – –

עודד פורר: מתמטיקה זה לא טהור?

עודד פורר: זה חטא?

ינון אזולאי: על ימין שהוא שמאל ושמאל שהוא ימין, ככה חונכתי, ככה אני אלך, ככה הורה לי מרן רבנו עובדיה יוסף לדורי-דורות, לדורי-דורות אנחנו שם.

עודד פורר: ללמוד מתמטיקה זה חטא?

עודד פורר: מה קרה לכם?

עודד פורר: מה, ירדתם מהפסים?

עודד פורר: מה, ירדתם מהפסים – – – את החיסונים, מי יביא את החיסונים אם לא יהיו פה רופאים?

עודד פורר: על מה אתם מדברים?

ינון אזולאי: אתה צועק ואתה לא שומע את התשובות.

ינון אזולאי: לא העניין לצעוק, עודד.

ינון אזולאי: אתה יודע שאני מכבד אותך.

ינון אזולאי: אבל אתה יודע טוב מאוד שהחינוך חשוב, בדמנו.

ינון אזולאי: אנחנו מוכנים, שתבין – אנחנו לפעמים יודעים שאנחנו משלמים על זה מחיר כבד, תקשורתית, בריאותית, כי החינוך של הילדים שלי חשוב לי יותר מכול.

עודד פורר: אמרתי לך לא לחנך את הילדים – – –

ינון אזולאי: אני מוכן להפסיד דברים אחרים בשביל הילדים שלי, מהבריאות שלי, בשביל הילדים שלי – –

עודד פורר: הילדים שלך לומדים מתמטיקה?

ינון אזולאי: – – את הפרנסה בשביל הילדים שלי.

ינון אזולאי: מה שאתם לא ידעתם – עדיין לא הגעתם להבנה הזאת.

עודד פורר: ינון, הילדים שלך לומדים מתמטיקה?

ינון אזולאי: תגיעו להבנה שהילדים הם דור העתיד האמיתי.

עודד פורר: למה אתה רוצה שהילדים שלך ילמדו מתמטיקה, אבל של המצביעים שלך לא?

עודד פורר: למה?

ינון אזולאי: די עם הפופוליסטיות הזאת.

ינון אזולאי: די.

עודד פורר: זה הפופוליזם.

ינון אזולאי: די, מספיק.

עודד פורר: אתם רוצים שיהיו לכם קבוצות – – – שלא יוכלו לעבוד בכלל.

ינון אזולאי: קחו את זה למקום נכון.

ינון אזולאי: תפסיקו.

ינון אזולאי: קחו את זה למקום נכון, עודד.

עודד פורר: זאת הטעות.

עודד פורר: זאת הטעות.

ינון אזולאי: עודד, קח את זה למקום נכון.

עודד פורר: לימודי ליבה זה לא שנאה, זה אהבה.

ינון אזולאי: אתה יודע מה זה – – –

עודד פורר: אני אוהב את הציבור, כי אני רוצה שיהיו לו כלים לעבוד.

עודד פורר: זה הסיפור.

ינון אזולאי: אני בטוח שאתה אוהב ואני בטוח שאתה דואג.

ינון אזולאי: אני בטוח שאתה אוהב ואני בטוח שאתה דואג, אבל תשאיר לנו, אנחנו מכירים את הציבור שלנו ויודעים לדאוג להם.

ינון אזולאי: תאמין לי, אנחנו יודעים לדאוג להם בצורה הכי טובה.

אוריאל בוסו: – – –

קטי קטרין שטרית: ינון, ינון, ינון – – –

ינון אזולאי: בצורה הכי טובה.

אורנה ברביבאי: חבר הכנסת אזולאי.

עודד פורר: לפני רגע אמרת שהם לא – – –

אוריאל בוסו: – – – 50% מהערים האדומות הן לא – – –

עודד פורר: לפני רגע אמרת שהם עניים.

עודד פורר: למה הם עניים, בגללי הם עניים?

ינון אזולאי: אני רוצה, עודד – – –

עודד פורר: בגללי הם עניים?

אוריאל בוסו: עודד – – – הערים האדומות – – –

ינון אזולאי: ברוך השם, אנחנו עשירים.

ינון אזולאי: עשיר זה עיניים, שיניים, ידיים, רגליים.

ינון אזולאי: יש לנו את זה.

ינון אזולאי: איזהו עשיר?

ינון אזולאי: השמח בחלקו.

ינון אזולאי: אנחנו שמחים.

ינון אזולאי: היה מדד של הלמ"ס עכשיו, מה אומרים על תושבי בני ברק?

ינון אזולאי: התושבים הכי מרוצים, הכי שמחים.

קטי קטרין שטרית: ינון, ינון – – –

ינון אזולאי: מה קרה?

ינון אזולאי: יש להם את הסיפוק הכי גדול בחיים.

ינון אזולאי: מה קרה?

קטי קטרין שטרית: ינון, תעצור.

קטי קטרין שטרית: ינון – – –

ינון אזולאי: למה?

ינון אזולאי: כי הם מסתפקים במועט, כי טוב להם מה שהם.

ינון אזולאי: טוב לי מה שאני.

ינון אזולאי: טוב לילדים שלי מה שהם.

ינון אזולאי: לא חסר לנו כלום.

ינון אזולאי: אתה יודע מה ההבדל בין יעקב לעשו?

ינון אזולאי: אני אגיד לך.

ינון אזולאי: יעקב אמר "יש לי כל", עשו אמר "יש לי רב".

ינון אזולאי: ומה ההבדל?

ינון אזולאי: מה ההבדל?

ינון אזולאי: אומר, שמע, "רב" – כמה שתרצה עוד יהיה לך עוד, עודד.

ינון אזולאי: יעקב אמר "יש לי כל", מה שיש לי – הכול.

ינון אזולאי: אנחנו, ואני בטוח שגם אתה כזה – ואני לא מכליל אף אחד – אבל מי שרוצה להיות שמח, שירגיש שיש לו כול.

ינון אזולאי: מי שרוצה כל היום לרדוף, אז יש לו רב.

ינון אזולאי: מה נעשה?

ינון אזולאי: יש לי רב לדברים אחרים, אבל יש לי כול.

עודד פורר: לי יש כול.

ינון אזולאי: עודד, ברוך השם, שתמיד יהיה לך כול.

ינון אזולאי: שתמיד יהיה לך בריאות ונחת מהילדים שלך.

ינון אזולאי: אני מאחל לך את זה מכל הלב ולכל החברים פה.

ינון אזולאי: ולכן אני מבקש, אם עושים מאמץ להצביע, שכולם יצביעו בעד החוק הזה.

ינון אזולאי: ואתם יודעים, אני לא הודיתי קודם: יש לי יועצים טובים בלשכה, ובראשם גיל גולן, שבאמת ליווה אותי כל החוק, כשאני ניהלתי את הדיון הזה.

ינון אזולאי: וגם כמובן נתי בן עטר, יהודה עמר, אבל תודה רבה.

ינון אזולאי: ואני מבקש להצביע בעד החוק ולדחות את ההסתייגות.

ינון אזולאי: תודה.

אורנה ברביבאי: תודה רבה, חבר הכנסת אזולאי.

אורנה ברביבאי: אנחנו עוברים להצבעה על הצעת החוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021.

אורנה ברביבאי: לא הוגשו הסתייגויות לסעיפים 1–11, ולכן אנחנו נעבור להצבעה כנוסח הוועדה על סעיפים 1–11, כולל.

אורנה ברביבאי: הצבעה – בעד, נגד.

אורנה ברביבאי: הצבעה מס' 7 בעד סעיפים 1–11 – 23 נגד – אין נמנעים – אין סעיפים 1–11 נתקבלו.

אורנה ברביבאי: בעד – 23.

אורנה ברביבאי: אני מוסיפה את חבר הכנסת יעקב אשר.

אורנה ברביבאי: יעקב אשר, אני מוסיפה אותו בעד – 24 הצביעו בעד.

אורנה ברביבאי: אושר כנוסח הוועדה, 1–11, כולל.

אורנה ברביבאי: סליחה, 25, כולל חבר הכנסת ינון אזולאי, כנוסח הוועדה.

אורנה ברביבאי: להצעת החוק התוכנית לסיוע כלכלי (נגיף הקורונה החדש) הוגשה הסתייגות אחרי סעיף 11, של חברי הכנסת איימן עודה, אנטאנס שחאדה, אחמד טיבי, מנסור עבאס, עאידה תומא סלימאן, ווליד טאהא, עופר כסיף, היבה יזבק, אוסאמה סעדי, יוסף ג'בארין, סעיד אלחרומי, ג'אבר עסאקלה, סמי אבו שחאדה, סונדוס סאלח ואימאן ח'טיב יאסין – להלן: קבוצת סיעת הרשימה המשותפת.

אורנה ברביבאי: ההסתייגות האחת הזאת – אנחנו עוברים להצבעה עליה.

אורנה ברביבאי: בבקשה, מי בעד?

אורנה ברביבאי: מי נגד?

אורנה ברביבאי: הצבעה מס' 8 בעד ההסתייגות – 4 נגד – 16 נמנעים – 1 ההסתייגות של קבוצת סיעת הרשימה המשותפת אחרי סעיף 11 לא נתקבלה.

אורנה ברביבאי: ההסתייגות אחרי סעיף 11: בעד – ארבעה, נגד – 16, נמנע אחד.

אורנה ברביבאי: ההסתייגות לא התקבלה, אבל אני רוצה להוסיף לנגד את חבר הכנסת יעקב אשר וחבר הכנסת ינון אזולאי – סך הכול 18 מתנגדים.

אורנה ברביבאי: ההסתייגות לא התקבלה.

אורנה ברביבאי: אנחנו עוברים להצבעה בקריאה שלישית.

אורנה ברביבאי: בבקשה, מי בעד?

אורנה ברביבאי: מי נגד?

אורנה ברביבאי: הצבעה כנוסח הוועדה, בבקשה.

אורנה ברביבאי: הצבעה מס' 9 בעד החוק – 21 נגד – אין נמנעים – אין חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021, נתקבל.

אורנה ברביבאי: הצבעה בעד החוק – 24, אין מתנגדים, אין נמנעים.

אורנה ברביבאי: אני מוסיפה את חבר הכנסת יעקב אשר, ואני מניחה שאתה בעד החוק של עצמך, חבר הכנסת ינון אזולאי.

אורנה ברביבאי: סך הכול 26.

אורנה ברביבאי: החוק התקבל בקריאה שלישית, כנוסח הוועדה.

אורנה ברביבאי: חבר הכנסת יעקב אשר ביקש הודעה אישית, בבקשה.

אורנה ברביבאי: אחר כך תציג את חוק המידע, כבר ברצף.

גברתי היושבת-ראש, אי-אפשר שלא להגיב על דברי הבלע וההסתה האלה.

נמצא פה חבר כנסת מישראל ביתנו שהוא עיוור צבעים.

אצלו ברמזור יש רק צבע אחד: שחור.

רק זה מעניין אותו ברמזור – חרדים, ואולי קצת ערבים לפעמים, תלוי במצב הפוליטי.

אני אומר לכם דבר אחד, ידידיי חברי הכנסת: אם שבוע ימים עודד פורר וחבר מרעיו לא יזכירו את השם חרדים או גפני או דרעי או ליצמן, אין להם על מה לדבר, אין מה להציג.

אין להם שום הישג, שום דבר.

הם נהיו דוקטורים מכחישי קורונה, אבל דוקטורים בהתמחות לחרדים.

פשוט לקושש קולות.

מה עשיתם בכל הקדנציות האחרונות חוץ מלשלוח אותנו לבחירות הלוך ושוב?

רק חרדים, חרדים.

כל הופעה של אביגדור ליברמן, מדברים איתו על הכור, על איראן – הוא מגיע לחרדים; ידברו איתו על מזג אוויר – הוא יגיע לחרדים.

די להסתה הזאת.

תפסיקו, מספיק אמרתם כבר.

הרי שנים ישבתם פה ודיברתם נגד מפלגות אחרות, לא נגדנו.

פתאום אתם אומרים: מרצ כן, חרדים לא.

תפסיקו עם ההסתה.

הציבור כבר לא קונה את זה.

רואים את המצב שלכם בסקרים.

אתם לא מתרוממים.

תפסיקו, תחפשו נושאים לדבר עליהם.

תטפל בעסקים הקטנים, לא בחרדים.

בושה וחרפה.

תודה, גברתי.

אורנה ברביבאי: תודה רבה.

אורנה ברביבאי: אני מציע שתישאר להציג – רגע, אני אכריז.

אורנה ברביבאי: [מס' מ/1384; דברי הכנסת, חוב' י"ג, ישיבה 122; נספחות.

אורנה ברביבאי: ]

אורנה ברביבאי: אנחנו עוברים להצעת חוק המידע הפלילי ותקנת השבים (תיקון והוראת שעה), התשפ"א–2021, לקריאה שנייה וקריאה שלישית.

אורנה ברביבאי: היא קיבלה פטור מחובת הנחה, בכפוף להנחה על שולחן הכנסת.

אורנה ברביבאי: חבר הכנסת יעקב אשר, יושב-ראש ועדת החוקה, חוק ומשפט, יציג את הצעת החוק, בבקשה.

יעקב אשר: תודה, גברתי היושבת-ראש.

יעקב אשר: בהמשך להצעה שקיבלה קודם הכנסת לפיצול החוק, של ועדת החוקה, חוק ומשפט, אני מתכבד להביא בפניכם את הצעת חוק המידע הפלילי ותקנת חוק ותקנת השבים (תיקון), התשפ"א–2021.

יעקב אשר: חוק המידע הפלילי ותקנת השבים, התשע"ט–2019, התקבל בכנסת לפני כשנתיים, לאחר שנדון בוועדת החוקה במשך זמן ממושך.

יעקב אשר: חוק זה נועד להחליף את חוק המרשם הפלילי ותקנת השבים, התשמ"א, אשר עורר קשיים שונים.

יעקב אשר: החוק אמור היה להיכנס לתוקף, גברתי היושבת-ראש, ב-16 בינואר 2021, בעוד כמה ימים.

יעקב אשר: בשל הצורך בהמשך היערכות של משרדי הממשלה, גם בחלק המחשובי, שכולל אלפי פריטים, וגם בחלקים המשפטיים הפליליים, מוצע כעת לדחות את כניסתו של החוק לתוקף ולשלב בחוק המרשם הפלילי הקיים רק חלק מהסעיפים; אלו אשר אינם דורשים היערכות מיוחדת מראש.

יעקב אשר: את זה אנחנו נעשה בהליך חקיקה נפרד.

יעקב אשר: הממשלה ביקשה לדחות את הכניסה לתוקף בשנה וחצי, אולם ועדת החוקה החליטה לדחותו בשנה בלבד.

יעקב אשר: ואם תידרש חצי שנה נוספת, תדון בכך ועדת החוקה, לבקשתם, בצו של שר המשפטים והשר לביטחון הפנים.

יעקב אשר: ועדת החוקה תמשיך, כאמור, בימים הקרובים לדון באפשרות לתקן כבר עכשיו ולהכניס לתוקף חלק מהסעיפים שאינם תלויי היערכות מיוחדת ואשר פוצלו מהצעת החוק בשל הדחיפות.

יעקב אשר: להצעת החוק לא הוגשו הסתייגויות, ואני מבקש מחברי הכנסת לאשר את הצעת החוק בקריאה שנייה ובקריאה שלישית, בנוסח שהכינה הוועדה.

יעקב אשר: תודה רבה.

אורנה ברביבאי: תודה רבה.

אורנה ברביבאי: להצעת חוק המידע הפלילי ותקנת השבים, התשפ"א–2021, לא הוגשו הסתייגויות ולא בקשות דיבור, ולכן אנחנו עוברים להצבעה בקריאה שנייה וקריאה שלישית.

אורנה ברביבאי: הצבעה בקריאה שנייה, בבקשה.

אורנה ברביבאי: מי בעד?

אורנה ברביבאי: מי נגד?

אורנה ברביבאי: הצבעה מס' 10 בעד סעיף 1 – 10 נגד – אין נמנעים – אין סעיף 1 נתקבל.

אורנה ברביבאי: בעד הצביעו עשרה.

אורנה ברביבאי: קטי, את רוצה שאני אוסיף אותך כי לא הספקת להגיע?

אורנה ברביבאי: אז 11.

אורנה ברביבאי: חברת הכנסת קטי שטרית; חבר הכנסת ינון אזולאי – בעד; חבר הכנסת טייב – בעד; חבר הכנסת יעקב אשר – בעד.

אורנה ברביבאי: בסך הכול כמה נוספו לנו? 4.

אורנה ברביבאי: בסך הכול 15 בעד.

אורנה ברביבאי: הצעת החוק עברה בקריאה השנייה כנוסח הוועדה.

אורנה ברביבאי: אנחנו עוברים לקריאה השלישית.

אורנה ברביבאי: הצבעה – מי בעד?

אורנה ברביבאי: מי נגד?

אורנה ברביבאי: הצבעה מס' 11 בעד החוק – 12 נגד – אין נמנעים – אין חוק המידע הפלילי ותקנת השבים (תיקון), התשפ"א–2021, נתקבל.

אורנה ברביבאי: בעד – 12, אין מתנגדים.

אורנה ברביבאי: הצבעות: חבר הכנסת טייב – בעד; חבר הכנסת אזולאי – בעד; חבר הכנסת יעקב אשר – בעד.

אורנה ברביבאי: בסך הכול 15 בעד.

אורנה ברביבאי: חוק המידע הפלילי ותקנת השבים (תיקון), התשפ"א–2021, עבר בקריאה השלישית, כנוסח הוועדה.

אורנה ברביבאי: בהצלחה.

אורנה ברביבאי: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושבת-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה ראשונה, מטעם הממשלה: הצעת חוק סליקת שיקים ושיקים ללא כיסוי (תיקוני חקיקה), התשפ"א–2020; הצעת חוק הבנקאות (רישוי) (תיקון מס' 28) (הרחבת מקורות המימון לתאגידים חוץ-בנקאיים, העוסקים במתן אשראי), התשפ"א–2021; הצעת חוק לעידוד פיתוח טכנולוגיה בתחום הפיננסי בישראל, התשפ"א–2021; הצעת חוק חדלות פירעון ושיקום כלכלי (תיקון מס' 4 – הוראת שעה) (נגיף הקורונה החדש) (עיכוב הליכים לשם גיבוש ואישור הסדר חוב), התשפ"א–2021.

ירדנה מלר-הורוביץ: תודה.

אורנה ברביבאי: קצב הגעת החוקים הוא תוך כדי תנועה.

אורנה ברביבאי: [רשומות (הצעות חוק, חוב' מ/1388).

אורנה ברביבאי: ]

אורנה ברביבאי: עוברים לקריאות הראשונות, ואנחנו בקצב כניסת החוקים.

אורנה ברביבאי: הצעת חוק סליקת שיקים ושיקים ללא כיסוי (תיקוני חקיקה), התשפ"א–2021, לקריאה ראשונה, בכפוף לקבלת פטור מחובת הנחה ובכפוף להנחה על שולחן הכנסת, שהתקבלה.

אורנה ברביבאי: תציג את הצעת החוק השרה פנינה תמנו, בשם שר המשפטים, בבקשה.

פנינה תמנו: גברתי היושבת-ראש, כנסת נכבדה, הצעת חוק הסליקה האלקטרונית של צ'יקים ללא כיסוי, התשפ"א–2021, נועדה להשלים את הרפורמה שתאפשר ללקוחות להתנייד בין בנקים באופן מקוון ובטוח.

פנינה תמנו: צ'ק הוא אמצעי תשלום נפוץ בישראל, וכדי להבטיח שלקוח שירצה לעבור בין בנקים יוכל לעשות זאת באופן פשוט ובטוח גם לגבי הפעילות שלו בצ'קים, נדרש לבצע תיקוני חקיקה שיאפשרו זאת מבחינה משפטית.

פנינה תמנו: עיקרי התיקון: שינוי שם "חוק סליקה אלקטרונית של שיקים" ל"חוק סליקת שיקים"; קביעת התאמות שונות המבטיחות כי הסליקה תותאם לבקשת הלקוח לעבור מבנק לבנק; התגברות על פקודת השטרות, המאפשרת לבנק החדש להיכנס לנעלי הבנק הישן ולכבד את הצ'קים אף שנמשכו על חשבון הבנק הישן; הוספת מנגנון עיצום כספי על הפרה של הוראות מרכזיות בחוק סליקת שיקים; תיקונים והתאמות לחוק שיקים ללא כיסוי, ובהם תיקון המבטיח כי צ'ק שסורב, הן בחשבון הישן והן בחשבון החדש, לא יימנה פעמיים; התאמות הנוגעות לאופן פרסום מספרי החשבונות המוגבלים לנסיבות של העברת חשבון מבנק לבנק.

פנינה תמנו: הרפורמה העוסקת במעבר של לקוח מבנק לבנק עתידה להיכנס לתוקף בספטמבר 2021.

פנינה תמנו: לפיכך, ישנה דחיפות בהשלמת תיקוני החקיקה הנדרשים הנוגעים להעברת פעילות בצ'קים מבנק לבנק – זמן מספיק מראש על מנת לתת לבנקים זמן היערכות מספיק, וכדי שלקוח יוכל להעביר את כלל הפעילות הפיננסית שלו, לרבות לעניין הצ'קים, באופן פשוט ובטוח.

פנינה תמנו: לולא ניתן יהיה לנייד גם את הפעילות בצ'קים בין החשבונות, שהיא כאמור פעילות נפוצה ומקובלת בשוק הישראלי, ייתכן שלקוחות רבים היו נמנעים מלעבור בין בנקים, והתחרות הצפויה כתוצאה ממהלך זה הייתה נפגעת.

פנינה תמנו: על כן, וכדי להסיר את החסם התחרותי הנ"ל, מקודמת הצעת החוק.

פנינה תמנו: לאור האמור לעיל, הממשלה תומכת בהצעת החוק ומבקשת שתועבר לדיון בוועדת החוקה, חוק ומשפט של הכנסת.

פנינה תמנו: תודה רבה.

פנינה תמנו: מה שהממשלה מבקשת זה ועדת חוקה, חוק ומשפט.

פנינה תמנו: תודה.

אורנה ברביבאי: תודה לך.

אורנה ברביבאי: להצעת חוק סליקת שיקים ושיקים ללא כיסוי (תיקוני חקיקה) הוגשה רשימת דוברים.

אורנה ברביבאי: חבר הכנסת מאיר כהן – אינו נוכח; חבר הכנסת אוסאמה סעדי – אינו נוכח; חבר הכנסת סעיד אלחרומי – אינו נוכח; חברת הכנסת סונדוס סאלח – אחר כך יש תלונה למה אתם לא מדברים.

אורנה ברביבאי: אני מצטערת.

אורנה ברביבאי: חברת הכנסת סונדוס סאלח – אינה נוכחת; חברת הכנסת מאי גולן – נוכחת?

אורנה ברביבאי: חבר הכנסת יעקב טסלר – אינו נוכח; חבר הכנסת יועז הנדל – אינו נוכח.

אורנה ברביבאי: חבר הכנסת אוריאל בוסו, בבקשה.

אורנה ברביבאי: לאחר מכן אנחנו נעבור להצבעה.

אורנה ברביבאי: כדאי שתשבו במקומותיכם.

אוריאל בוסו: תודה רבה, היושבת בראש.

אוריאל בוסו: גברתי השרה, חבריי חברי הכנסת, אתמול קיבלנו תזכורת נוספת בפסיקה של בית המשפט העליון, שדחה את בקשת הרבנות לדיון יותר מורחב בנושא החוק שמוגדר "חוק החמץ".

אוריאל בוסו: לצערנו, פעם אחר פעם אנחנו מקבלים תזכורות למה באמת צריך מישהו שישמור על המסורת, על הערכים.

אוריאל בוסו: אנחנו מאוד מאוד מקווים שבימים הללו, כשבכל האיחוד האירופי מתמודדים היהודים עם עתירות וחוקים נגד השחיטה, נגד מילה, לא ילמדו באמת מפסיקה של מדינת היהודים.

אוריאל בוסו: במדינת היהודים קבעו שחמץ זה דבר שהוא שייך רק אולי לנישה ולגוף מסוים.

אוריאל בוסו: למעשה, כבר הוצעו פשרות על ידי הרבנות, אולי במקומות מסוימים יהיה אפשר להכניס בהסכמה, בהתאמה – אני יודע שיושב-ראש ש"ס, השר הרב אריה דרעי, הנחה את חבר הכנסת עו"ד משה ארבל להגיש חוק, חוק זכויות החולים, ששם בחוק הזה למשל נותנים את האפשרות למנהל בית החולים לפעול לפי התבונה.

אוריאל בוסו: למשל, בית חולים בנצרת אין דינו כמו בית חולים מעייני הישועה, ועוד ועוד, אבל ודאי לבוא להסכמה, בטח בתקופה כזאת, כשהחקיקה היא מוגבלת.

אוריאל בוסו: בית משפט נוהג בניתוק מהעם.

אוריאל בוסו: אנו במדינת יהודים.

אוריאל בוסו: אני מאוד מאוד מקווה שבאמת – גם היועץ המשפטי לממשלה אגב תמך בפשרות שהוגשו לבית המשפט העליון; מה היה בוער להגיש פסיקה כזאת בעידן כזה?

אוריאל בוסו: אני מקווה ומאמין שבכנסת הבאה יהיה את הרוב הדרוש לחוקק חוקים נכונים, דתיים, מסורתיים, למען הערכים, לשמה של המדינה היהודית שבה אנחנו נמצאים, ונקווה שבאמת בית המשפט ידאג לקבל את חוות הדעת הנוספות שמגישים לו כרגע גם היועץ המשפטי לממשלה, להמתין עם הפסיקה הזאת בשביל שנרגיש שבית המשפט מייצג את כלל העם, ולא שחלק ממנו שאינו מייצג.

אוריאל בוסו: אני למעשה ציפיתי מהגופים הליברליים שיטענו נגד בית המשפט בשם חופש הדת.

אוריאל בוסו: אם זה לא נקרא חופש הדת, אז מה זה נקרא?

אוריאל בוסו: כפייה חילונית לחלוטין.

אוריאל בוסו: אבל אני סמוך ובטוח שגם הנושא הזה יתוקן.

אוריאל בוסו: תודה רבה.

אורנה ברביבאי: תודה רבה, חבר הכנסת בוסו.

אורנה ברביבאי: אנחנו עוברים להצבעה על הצעת חוק סליקת – – –

מאיר כהן: – – –

אורנה ברביבאי: טוב.

אורנה ברביבאי: בבקשה, בוא.

אורנה ברביבאי: קריאה ראשונה, אתה יכול לדבר.

אורנה ברביבאי: אני אומרת בקול שאם חברי הכנסת מהמשותפת שנרשמו ואינם נוכחים יגיעו, אני אתן להם לדבר גם.

מאיר כהן: גברתי היושבת-ראש, חברות וחברי כנסת נכבדים, ואני שמח שאתה נמצא כאן, חבר הכנסת יעקב אשר.

– – –

מאיר כהן: אני שמעתי את אייכלר מדבר.

מאיר כהן: אני בדרך כלל לא מגיב, אבל ההשתלחות חסרת הפשרות שלו וחסרת התקדים בבתי המשפט היא פשוט נוראה.

מאיר כהן: לדבר על בתי המשפט כמחריבי היהדות?

מאיר כהן: וצר לי, יכול להיות שזה מעורר אצלכם גיחוך, אבל אתם יושבים כאן ואתם לא מעירים לו.

מאיר כהן: עכשיו, אני לא מטיל דופי, לא בכם, ואני יודע שאתם עושים את – – –

יצחק כהן: – – –

מאיר כהן: סגן השר איציק כהן.

יצחק כהן: כן.

מאיר כהן: אם לא, אני אתחיל לדבר במרוקאית.

מאיר כהן: רק רגע.

לא, איציק בהקשבה – – –

מאיר כהן: צריך להזכיר לחבר הכנסת אייכלר שהגם שבית המשפט או המשפט הישראלי הוא על פי דבריו חילוני ומאיים על היהדות ומאיים על המדינה היהודית, בסופו של דבר מקור השראתו מהמשפט העברי.

יצחק כהן: שאלה.

מאיר כהן: שנייה.

מאיר כהן: אתה דיברת היום, חבר הכנסת אשר, על – –

יצחק כהן: מאיר, שאלה.

מאיר כהן: שנייה, שנייה.

מאיר כהן: – – לא תעמוד על דם רעך – זה מהמשפט העברי; עשיית עושר ולא במשפט – מהמשפט העברי; אפילו בשאלות ירוקות, חוק ציד חיות הבר שלא לשם שעשוע – מהמשפט העברי.

מאיר – – –

מאיר כהן: שנייה.

מאיר כהן: ועולה כאן חבר כנסת – – –

חמץ בפסח?

מאיר כהן: ועולה כאן חבר כנסת ושופך בליסטראות, אש וגופרית על המדינה, על שופטיה, על הפרקליטות, וקולכם לא נשמע.

מאיר כהן: אז אני אומר דבר כזה – ואני אומר לחבר הכנסת אייכלר, שאני מאוד מעריך אותו, אני עובד איתו בוועדות: יש באמת גבול למה שאפשר להעלות, ואם הוא חושב שהוא יעלה עם בליסטראות על בתי המשפט ויהרוס אותם, אז אנחנו נמצאים כאן.

יצחק כהן: מאיר.

מאיר כהן: תודה רבה.

אבל אנחנו מבקשים דבר אחד – –

אורנה ברביבאי: תודה רבה, חבר הכנסת כהן.

– – החמץ – – –

אורנה ברביבאי: חבר הכנסת יועז הנדל, בבקשה.

יצחק כהן: לא רק – – –

אבל מצד שני, אסור שיעלו עם בליסטראות על תורת ישראל ועל המסורת שלנו.

מאיר כהן: אף אחד לא עושה את זה, אתה יודע.

ההורים שלך והסבא והסבתא שלך – –

מאיר כהן: אף אחד לא עושה את זה, אתה יודע.

– – ואתה, מקפידים על זה, ואת זה רוב הציבור רוצה, אז למה אין אוזן קשובה – –

אורנה ברביבאי: שלוש דקות.

– – בבתי המשפט?

יועז הנדל: – – –

למה הולכים לפי השקפת עולם אישית?

אורנה ברביבאי: הוא כבר יסיים.

זאת השאלה.

אורנה ברביבאי: חבר הכנסת יעקב אשר, בוא נאפשר לחבר הכנסת הנדל לדבר.

אורנה ברביבאי: שלוש דקות, בבקשה.

– – –

יועז הנדל: טוב, אני מודה לכם על הוויכוח הזה.

יועז הנדל: קודם כול, אני חושב שגם בלהט הוויכוח אפשר להסכים שמוסדות המדינה שלנו משמעותיים וחשובים, ואפשר לבקר אותם אבל כדאי לשמור עליהם.

יועז הנדל: אנחנו לא רוצים מדינה שבה אין דין ואין דיין.

יועז הנדל: ועכשיו אני רוצה להגיד לכם שדווקא בימים האלה, כשאני מסתכל מסביב ומנסה להבין מה מטריד את אזרחי מדינת ישראל, מה הם רוצים, בחירות רביעיות בשנתיים?

יועז הנדל: הם רוצים יציבות ותקווה.

יועז הנדל: יציבות כלכלית, לדעת שהם חוזרים הביתה ויש להם פרנסה קבועה; יציבות בתחום הבריאותי, לדעת שהם יצאו מהמשבר הזה, ויצאו מהמשבר הזה לתוך פרנסה ולחזרה לשגרה; הם רוצים יציבות פוליטית כי הם רוצים לדעת שהממשלה שמוקמת מחזיקה מעמד, ושרים שמקבלים על עצמם לפתח תהליכים ולהוביל תהליכים, גם מביאים את זה לידי מימוש.

יועז הנדל: וכאן אני חייב להגיד שאנחנו נכשלנו.

יועז הנדל: ואומנם העברנו פה רפורמה אחת, ואני גאה בכך שהייתי חלק ממנה והובלתי אותה, רפורמת הסיבים האופטיים, אבל תהליכים לא נגמרו במדינת ישראל בשנתיים-שלוש האחרונות.

יועז הנדל: הם רוצים יציבות ולדעת שהפוליטיקאים שהם מצביעים להם נמצאים כאן לפרק זמן מה, מצליחים לבטא את קולם, להשמיע את קולם, והם רוצים לדעת שבערבו של יום, אחרי משברים, אחרי ויכוחים, אחרי קמפיינים פוליטיים ותקופת בחירות, העם הזה מסוגל להתאחד ולעבוד ביחד, וברגעי משבר כך הדברים היו במשך שנים ארוכות, והציבור הישראלי כולו, כל המגזרים, כל העדות, כל החלקים, רוצה בסופו של דבר יציבות ותקווה.

יועז הנדל: אנחנו במערכת בחירות רביעית.

יועז הנדל: זו אכזבה גדולה, אכזבה גדולה מאיתנו, אכזבה גדולה מצד הציבור, אכזבה גדולה מראש ממשלה שלא מצליח להחזיק את הממשלה שלו, לא מצליח להקים ממשלה בפעם השלישית, ועכשיו מוביל אותנו לבחירות רביעיות.

יועז הנדל: כל מה שנדרש כדי לחזק את אמון הציבור זה להבטיח לו שיש אופק, שיש תקווה חדשה.

יועז הנדל: ואני מבקש לעמוד מעל הבמה הזאת ולומר לכם שאנחנו מחויבים, כולנו, גם אתם, מחויבים להציב תקווה, ואת זה עושים דרך קמפיין שמנהל ויכוח אמיתי על עקרונות, על אידיאלים, ולא דרך השמצות ודה-לגיטימציה.

יועז הנדל: היה לנו מספיק בשלוש מערכות הבחירות האחרונות.

יועז הנדל: אני מקווה שמערכת הבחירות הזו תדע לבטא ויכוח, עומק אידיאולוגי והרבה תקווה, וכן, בסוף גם יציבות למדינת ישראל.

יועז הנדל: תודה.

אורנה ברביבאי: תודה לך.

אורנה ברביבאי: חברת הכנסת מאי גולן.

מאי גולן: – – –

אורנה ברביבאי: את בחוק הבא.

אורנה ברביבאי: אם כך, מאחר שתמו הדוברים, אנחנו נעבור להצבעה על חוק סליקת שיקים ושיקים ללא כיסוי (תיקוני חקיקה), התשפ"א–2021.

אורנה ברביבאי: ההצבעה היא להעביר את החוק הזה לדיון בוועדת החוקה, חוק ומשפט.

אורנה ברביבאי: הצבעה, בבקשה.

אורנה ברביבאי: הממשלה ביקשה שזה יהיה בוועדת חוקה, חוק ומשפט.

אורנה ברביבאי: הצבעה.

אורנה ברביבאי: הצבעה מס' 12 בעד ההצעה להעביר את הצעת החוק לוועדה – 7 נגד – אין נמנעים – אין ההצעה להעביר את הצעת חוק סליקת שיקים ושיקים ללא כיסוי (תיקוני חקיקה), התשפ"א–2021, לוועדת החוקה, חוק ומשפט נתקבלה.

אורנה ברביבאי: בעד – שבעה.

אורנה ברביבאי: אני מוסיפה – – –

קרן ברק: – – –

אורנה ברביבאי: לא הספקת.

אורנה ברביבאי: אני מוסיפה את חברת הכנסת קרן ברק – בעד.

אורנה ברביבאי: סך הכול שמונה בעד, אין נמנעים, אין מתנגדים.

יצחק כהן: – – –

אורנה ברביבאי: וגם סגן השר איציק כהן בעד, זאת אומרת אנחנו תשעה בעד.

אורנה ברביבאי: הצעת החוק עברה בקריאה ראשונה, והיא תועבר לדיון בוועדת החוקה, חוק ומשפט.

אורנה ברביבאי: [רשומות (הצעות חוק, חוב' מ/1389).

אורנה ברביבאי: ]

אורנה ברביבאי: אנחנו עוברים להצעת החוק הבאה – הצעת חוק הבנקאות (רישוי) (תיקון מס' 28) (הרחבת מקורות המימון לתאגידים חוץ-בנקאיים העוסקים במתן אשראי), התשפ"א–2021, קריאה ראשונה, בכפוף לקבלת פטור מחובת הנחה ובכפוף להנחה על שולחן הכנסת – אני מניחה שזה התקבל.

אורנה ברביבאי: יציג את הצעת החוק סגן שר האוצר יצחק כהן, בבקשה.

אורנה ברביבאי: בבקשה.

יצחק כהן: לפני שאני אציג את הצעת החוק, שני נושאים – אתייחס אליהם בקצרה.

יצחק כהן: נושא אחד זה הדיון שהיה פה קודם עם הצעקות והצרחות של עודד פורר, שהציבור מביט, מנסה להקשיב ולשמוע, והוא לא מבין שום דבר חוץ מאשר שצף קצף של שנאה ומשטמה, בלי סיבה, בלי שום קשר.

יצחק כהן: נושא שני, גברתי היושבת-ראש, שאני רוצה להתייחס אליו זה הניסיון להעביר את הרשות לניצולי שואה מאיפה שהיא נמצאת כבר עשרות שנים ואף אחד לא נוגע בה למשרד לשוויון חברתי.

יצחק כהן: זה דבר שלא ייעשה.

יצחק כהן: הרשות לניצולי שואה זה לא נושא למשא ומתן קואליציוני.

יצחק כהן: הניצולים לא מפסיקים לשלוח מכתבים, התנגדויות.

יצחק כהן: הדבר הזה לא ייעשה, הסברתי את זה גם לשרה מירב כהן, שכבר התפטרה, היא כבר לא נמצאת שם.

יצחק כהן: עכשיו זה עבר לשר איציק שמולי.

יצחק כהן: הסברתי לו שלא ינסו אפילו להזיז אותה ממקומה, כיוון שבמשרד האוצר דואגים לה כאקס-טריטוריה.

יצחק כהן: התקציב שם הוא 5.5 מיליארד שקל.

יצחק כהן: הם כל הזמן בטיפול ובמעקב.

יצחק כהן: אז מפה אני קורא לשר איציק שמולי: הרף, תניחו לרשות הזו איפה שהיא נמצאת, אל תזיזו ואל תזעזעו.

יצחק כהן: הניצולים, ניצולי השואה, מבוגרים מאוד, הגיל 90, 95 צפונה.

יצחק כהן: ואנא, תניחו להם, תפסיקו להציק להם.

יצחק כהן: לא נוגעים ברשות לניצולי השואה, לא מזיזים אותה לשום מקום, היא תישאר במקום.

יצחק כהן: כך היה בעבר וכך יהיה בעתיד.

יצחק כהן: תודה רבה.

יצחק כהן: עכשיו, לגבי הצעת חוק הבנקאות (רישוי) (הרחבת מקורות המימון לתאגידי אשראי חוץ-בנקאי), התשפ״א–2020, מה שנקרא "תיקון חוק נאווי" – גברתי היושבת-ראש, חבריי חברי הכנסת, שוק האשראי למשקי הבית ולעסקים הקטנים והבינוניים בישראל הוא שוק ריכוזי ביותר, שנשלט כמעט במלואו על ידי הבנקים.

יצחק כהן: אחת הסיבות המרכזיות לכך היא מקורות המימון השונים של נותני האשראי.

יצחק כהן: כך, בעוד שבנק רשאי להשתמש בפיקדונות הציבור לצורך מתן אשראי, נותן אשראי חוץ-בנקאי אינו יכול לעשות כן, ועליו להשתמש באפיקי מימון אחרים.

יצחק כהן: הבדל זה מעניק יתרון מובנה לתאגידים הבנקאיים בתחרות עם תאגידי אשראי חוץ-בנקאי, משום שהריבית אשר משולמת כיום בעבור פיקדונות הציבור נמוכה משמעותית מזו שמשולמת בעבור שאר מקורות המימון.

יצחק כהן: אבקש מחבריי חברי הכנסת להתייחס – אנחנו נמשיך להסביר.

יצחק כהן: מענה אפשרי ליתרון המבני של הבנקים על פני נותן אשראי חוץ-בנקאי הוא גיוון והרחבה של אפשרויות המימון של תאגיד כאמור נותן אשראי חוץ בנקאי.

יצחק כהן: צעד זה יכול להוריד את עלויות המימון של נותן האשראי החוץ-בנקאי, ובכך להגביר את התחרות בשוק האשראי למשקי בית ולעסקים הקטנים והבינוניים.

יצחק כהן: הצעת חוק הבנקאות (רישוי) (הרחבת מקורות המימון לתאגידי אשראי חוץ בנקאי), התשפ"א–2020, תאפשר לנותני האשראי לגוון ולהרחיב את מקורות המימון לצורך מתן אשראי, ובכך תוביל להוזלה בעלויות המימון ותאפשר לגופים אלה להתחרות במערכת הבנקאית.

יצחק כהן: במסגרת זו, אדוני היושב-ראש – שלום לך – –

יריב לוין: וברכה.

יצחק כהן: – – בטיוטת החוק מוצע לאפשר לנותן אשראי חוץ-בנקאי גדול להגדיל את תקרת הגיוס לתעודות ההתחייבות מ-5 מיליארד ש"ח – שימו לב, רבותיי, מ-5 מיליארד ש"ח ל-15 מיליארד ש"ח, ולגייס חוב באמצעות ניירות ערך מסחריים, אג"חים, בהינתן שחלות לגביו הוראות לגבי הלימות הון ונזילות.

יצחק כהן: כך יתאפשר לנותני האשראי להגדיל משמעותית את מקורות המימון הזולים יותר ולהפחית את התלות במערכת הבנקאית, ולגרום לתחרות הוגנת והוזלת האשראי החוץ-בנקאי, הורדת העלויות – אדוני היושב-ראש, חוק חשוב, במסגרת החוקים ששר האוצר מריץ.

יצחק כהן: בנוסף יוסרו מגבלות שונות לעניין גיוס תעודות התחייבות מכלל נותני האשראי.

יצחק כהן: מגבלות אלה הגבילו את מרחב ההתנהלות העסקית של נותני האשראי החוץ-בנקאיים, ולמעשה מנעו מחלקם לגייס חוב באמצעות תעודות התחייבות.

יצחק כהן: חבריי חברי הכנסת, אדוני היושב-ראש, אבקש להצביע בעד הצעת החוק ולהעביר אותה לוועדת הכספים להכנה לקריאה שנייה ושלישית.

יצחק כהן: תודה רבה.

יריב לוין: תודה רבה לסגן השר יצחק כהן.

יריב לוין: יש לנו רשימת דוברים.

יריב לוין: חבר הכנסת מאיר כהן – איננו; חבר הכנסת אוסאמה סעדי – איננו; חבר הכנסת סעיד אלחרומי – איננו; חברת הכנסת סונדוס סאלח – איננה.

יריב לוין: חברת הכנסת מאי גולן, בבקשה.

מאי גולן: אדוני היושב-ראש, פעם שנייה זה מזל, פעם שלישית – משהו טוב באמת הולך לקרות לי.

יריב לוין: אולי מכוון?

מאי גולן: כן, כן.

מאי גולן: זה לא דבר מובן מאליו לידך.

מאי גולן: תראה מה זה, ראיתי יושבי-ראש – ואני: הקדוש ברוך הוא, בבקשה, שיושב-ראש הכנסת יהיה יריב לוין – בוא תראה איך זה קורה.

מאי גולן: השאלה עכשיו מה עוד אני יכולה לבקש, מרגי.

יעקב מרגי: אני אגיד לך באוזן מה את יכולה לבקש.

מאי גולן: בסדר.

מאי גולן: אדוני היושב-ראש הנכבד, חבריי חברי הכנסת, מי שבידיו השליטה על העבר, בידיו השליטה על העתיד; מי שבידיו השליטה על ההווה, בידיו השליטה על העבר.

מאי גולן: הציטוט הזה הוא מתוך הספר המפורסם 1984 של ג'ורג' אורוול.

מאי גולן: ולמה אני מזכירה אותו היום?

מאי גולן: בגלל כמה אדונים, בין היתר בעלי השליטה ברשתות החברתיות השונות.

מאי גולן: מדהים פשוט איך כל אבירי הדמוקרטיה, חופש הדיבור וזועקי סתימת פיות, מתגלים בעצמם כסותמי הפיות הכי גדולים שיש.

מאי גולן: אותם אדונים נכבדים הפכו להיות הצנזורים של אזרחי העולם.

מאי גולן: סתימת הפיות הזו, שמבוצעת מתחת לרדאר הציבורי והתקשורתי, הגיעה לשיאה בימים האחרונים.

מאי גולן: הם יקבעו לנו מה נחשוב, כיצד נתבטא ומה נכתוב, ואיכשהו, איכשהו – תיארו מופתעים, כן – סתימת הפיות היא תמיד של קולות הימין.

מאי גולן: תמיד.

מאי גולן: למה?

מאי גולן: כי הז'אנר הנאור – לא אנחנו, כמובן, הנאור – מלא בדמוקרטים ופלורליסטים דגולים משכמם ומעלה.

מאי גולן: כל מה שלא נראה להם הם ימחקו ויצנזרו.

מאי גולן: אלה סותמי הפיות במסווה של ליברלים.

מאי גולן: רוצים דוגמה אישית?

מאי גולן: אדוני היושב-ראש, דוגמה אישית?

מאי גולן: לפני כמה ימים פרסמתי בסך הכול ציוץ תמיכה בנשיא האמריקני דונלד טראמפ.

מאי גולן: ציוץ קצר ופשוט על התמיכה הבלתי-מסויגת והמופלאה שלו במדינת ישראל.

מאי גולן: למה?

מאי גולן: כי לפני שאנחנו אנשי העולם הגדול אנחנו קודם כול יהודים וישראלים, ומה שעשה טראמפ למדינת ישראל לא עשה שום נשיא לפניו, וספק אם יעשה אחריו.

מאי גולן: מישהו בטוויטר כנראה לא אהב את הציוץ הזה, ועם עובדות הרי אי-אפשר להתווכח, וגם עם אותה תמיכה יוצאת דופן של הנשיא טראמפ.

מאי גולן: אז מה עושים במקרה כזה?

מאי גולן: מתחילים למחוק.

מאי גולן: למחוק ולחסום אנשים שאהבו את הציוץ – עוד מחיקה ועוד חסימה.

מאי גולן: וככה, בצורה מאוד מאוד שיטתית, בפחות מ-72 שעות, בצורה לא מפתיעה, נעלמו להם מעל 500 תומכים מחשבון הטוויטר שלי.

יריב לוין: מדהים.

מאי גולן: עוד דוגמה קטנה, והיא לא כל כך קטנה: מדף הטוויטר של ראש הממשלה נתניהו נעלמו גם עשרות אלפי עוקבים בימים האחרונים.

מאי גולן: ככה, בצורה מפליאה.

מאי גולן: נשאלת שוב השאלה הפשוטה: למה?

מאי גולן: כי כנראה למישהו קשה להתמודד ולהתעמת עם עובדות ועם דעת הרוב, אז הכי הכי קל למחוק, להעלים ולחסום.

מאי גולן: אדוני היושב-ראש, עם כל הכבוד, דף הטוויטר שלי או של ראש הממשלה הם רק כמה דוגמאות, דוגמאות קטנות אפילו, אבל הן ממש ממש לא כל הסיפור.

מאי גולן: יש פה משהו הרבה הרבה יותר גדול.

מאי גולן: רשתות חברתיות שהשתלטו על חיינו מחזיקות בכוח כלכלי ותקשורתי עצום, יש שיאמרו בלתי נתפס בעליל.

מאי גולן: אולי הגיע הזמן שלנו כנבחרי ציבור, כריבון האמיתי של העם, להשית רגולציה וכללים ברורים, ובעיקר שקופים, על אותן רשתות חברתיות שכבר מזמן, אבל מזמן, חרגו מכוחן הטבעי.

מאי גולן: אם לא נתעשת ונעשה מעשה נהיה נתונים לגחמות של מספר מצומצם של אנשים, ובעיקר בעיקר – וזו לדעתי הסכנה האמיתית – להשקפת עולמם, שהיא, רחמנא ליצלן, מה לעשות, שונה משלנו.

מאי גולן: בעוד 70 יום, אדוני היושב-ראש, הציבור שאותו אנחנו מייצגים, אני מייצגת, ילך באמונה שלמה, בעזרת השם, להצביע לליכוד, להצביע למחנה הלאומי, להצביע, מה לעשות, לראש הממשלה בנימין נתניהו.

מאי גולן: ואני מציעה הצעה קטנה, ככה, לכל אלו שהצביעו בשנים האחרונות ללפיד, גנץ, ליברמן ועוד שלל מטאורים כאלה ואחרים: לעצור לרגע, רק לשנייה, לקחת נשימה עמוקה ולומר לעצמם את האמת הפשוטה, כי הרי כל נבואות הזעם של האנשים שהצביעו להם, בשבילם ועבורם, התבררו ככל כך לא נכונות ומופרכות.

מאי גולן: אולי פעם אחת, רק פעם אחת, נצביע כולנו ללא סייג לאותו מנהיג שדאג שאותן נבואות קודרות לא יתממשו, לאותו אחד שהביא לנו חיסונים לפני כל העולם – –

יעקב מרגי: – – –

מאי גולן: – – למי שהביא לנו ארבעה הסכמי שלום בפחות מחודשיים; למנהיג, מרגי, שדואג לשקם את הכלכלה בישראל בזמן משבר הקורונה.

מאי גולן: בקיצור, להצביע נכון.

מאי גולן: אני מסיימת.

מאי גולן: אדוני היושב-ראש, סתימת הפיות שראינו בימים האחרונים צריכה להדליק לכולנו, לכולנו, נורה אדומה ובוהקת.

מאי גולן: בעצם, יש כבר מישהו שהדליק לכולנו את אותה נורה.

מאי גולן: את המשפטים הבאים כולכם ודאי מכירים: מלחמה היא שלום, עבדות היא חירות, בורות היא כוח – גם המשפטים האלו הם מאותו ספר שהזכרתי בראשית דבריי.

מאי גולן: הנדסת התודעה שלנו קיימת כאן ועכשיו בגרסה הטכנולוגית המתקדמת שלה.

מאי גולן: העידן החדש שבו אנו ניצבים מחייב אותנו לנקוט צעדים לא שגרתיים, וזאת מסיבה אחת פשוטה: הימין בעולם כולו נמצא תחת מתקפה, וחייבים, אבל חייבים, לעצור את זה לפני שיהיה מאוחר מדי.

מאי גולן: תודה רבה.

יריב לוין: תודה רבה לחברת הכנסת מאי גולן, ואני בהחלט מצטרף לקריאה שלך.

יריב לוין: אני חושב שאנחנו נידרש בקדנציה הבאה לעסוק במצב הפשוט-מטורף הזה שמי ששולט ברשתות החברתיות האלה והוא בעל המאה הופך לבעל הדעה ומחליט מה כן יבוא לידי ביטוי ומה לא.

יריב לוין: אני חושב שצריך להעביר קו מאוד ברור בין זה – דבר שאסור להסכים לו – לבין הניסיונות שאנחנו עדים להם לעשות גם כל מיני צנזורות על הרשת, שגם לזה אסור להסכים.

יריב לוין: ונדמה לי שבעניין הזה חופש הביטוי צריך להיות מוחלט, מלא, לא מוגבל, לכולם.

יריב לוין: בטח ובטח שמי שצריך לקבל החלטות אם דברים הם מסיתים או יש בהם כניסה לעולמות שאסור להיות בהם אלה המחוקקים, ובהתאם לחוקים – גם רשויות אכיפת החוק בכל המדינות, ולא מישהו שבזכות היותו בעל הון שולט היום ברשת כזו או אחרת.

יריב לוין: אני חושב שהדבר הזה הוא בהחלט אתגר גדול.

מאי גולן: תודה.

יריב לוין: תודה, תודה רבה.

יריב לוין: אני מזמין את חבר הכנסת יעקב טסלר – איננו; אתה רוצה להירשם?

יריב לוין: אין בעיה.

יריב לוין: חבר הכנסת יועז הנדל – איננו.

יריב לוין: חבר הכנסת משה ארבל, בבקשה.

משה ארבל: אדוני היושב-ראש, כבוד השר, חבריי חברי הכנסת, בימים האחרונים מתנהל שיח, לצערי הרב יותר מדי, ברשתות, בנושא מתן חיסונים לאסירים בבתי הסוהר.

משה ארבל: החלטתו בחוסר סמכות של השר לביטחון הפנים שלא לחסן אף אחד מאסירי ישראל – לא רק הביטחוניים, כל אסיר מעל גיל 60 שזכאי לחיסון – היא החלטה שערורייתית ומסוכנת.

משה ארבל: במוצאי שבת שלח לי השר לביטחון הפנים את הפוסט שציין בפייסבוק והביא דוגמה מרוצחים נתעבים שהמכנה המשותף שלהם הוא שרובם הם בכלל מתחת גיל 60.

משה ארבל: כבוד השר לביטחון הפנים, הם לא זכאים לחיסון גם ככה.

משה ארבל: אנחנו מדברים על אסירים מעל גיל 60 שמצבם הרפואי מעורער ונכנסים לבתי הסוהר, ובביקורי פתע שאני עורך שם נכנסות עובדות סוציאליות ונכנסים סוהרים מבחוץ ועלולים לסכן את חייהם.

משה ארבל: המחיר החברתי שלנו, שנשלם אחר כך, על מיטות אשפוז ועל מכונות הנשמה ועל מכשירי אקמו הוא הרבה יותר גבוה.

משה ארבל: בואו נפתור את זה בקשב, בהבנה.

משה ארבל: אסירים – נגזר עליהם עונש מאסר.

משה ארבל: לא נגזר עליהם עונש לא לקבל שירותי רפואה.

משה ארבל: בהינתן שהחלטת משרד הבריאות היא לחסן את אזרחי ישראל מעל גיל 60, ובקרוב גם מעל גיל 55, אנא ממך, תשקול את הבקשה פעם נוספת ותעשה סטופ לחרפה הזאת.

משה ארבל: תודה רבה.

יריב לוין: תודה.

יריב לוין: חבר הכנסת אריאל קלנר, בבקשה.

אריאל קלנר: אדוני היושב-ראש, אמש פורסם כי עו"ד גל דבוש, פעילה מוכרת למען המסתננים, תהיה אחראית לטיפול הממשלתי בהסתננות מאפריקה.

אריאל קלנר: אדוני, לפולישוק לא היו כותבים פרק מופרך כל כך.

אריאל קלנר: עו"ד דבוש היא אחת הפעילות המרכזיות בהתנגדות למדיניות הממשלה ביחס למסתננים.

אריאל קלנר: היא הובילה קמפיינים ופעילות ענפה בארגונים ועמותות שונות, ביניהן רכזת פרויקט מיצוי הזכויות במרכז לקהילה האפריקאית בירושלים.

אריאל קלנר: בעבר זה היה גוף שהיה פעיל בקמפיין נגד החזרת מסתננים לאוגנדה, ואף הציג את מדיניות הממשלה כמקבילה לזו של גרמניה הנאצית, לא פחות.

אריאל קלנר: היא אף שימשה כעמיתת התוכנית לסיוע משפטי למבקשי מקלט של ארגון היא"ס, ארגון שפועל להשארת מסתננים בלתי חוקיים בישראל.

אריאל קלנר: אדוני היושב-ראש, הכינוי שלה בעמוד הפייסבוק למאבק הוא "מאבק של בני האור מול בני החושך".

אריאל קלנר: זאת נציגה שאמורה לייצג את מדיניות הממשלה, את המדינה, בבג"צים?

אריאל קלנר: האם מישהו מאמין שאחת כמו עו"ד דבוש יכולה להיות נטולת פניות בתפקידה?

אריאל קלנר: בני גנץ, שר המשפטים, בכובעך כשר הביטחון, האם היית ממנה את חנין זועבי לאחראית לתפיסת ספינות להברחת נשק לעזה?

אריאל קלנר: זו בערך ההשוואה.

אריאל קלנר: השתגענו סופית?

אריאל קלנר: מה קרה לנו?

אריאל קלנר: אני פונה מכאן לשר המשפטים בני גנץ: בני, יש לנו מחלוקות רבות, אבל אי-אפשר להסכים על כללי מינהל ציבורי כל כך בסיסיים?

אריאל קלנר: האם לא נמצא בישראל מועמד שאינו בעל עמדות כל כך רדיקליות ביחס למדיניות הממשלה?

אריאל קלנר: שימו לב, העניין הועבר לבחינת הלשכה המשפטית של משרד המשפטים, אשר קבעה – תעשו פרצוף מופתע, אזרחי ישראל – כי בנסיבות העניין אין מקום להטיל מגבלה כלשהי, ואין צורך בעריכת הסדר ניגוד עניינים.

אריאל קלנר: היא הרי לא נבחרת ציבור, רק לנבחרי ציבור צריך לעשות הסדרי ניגוד עניינים.

אריאל קלנר: רק הם יכולים להיות בניגוד עניינים.

אריאל קלנר: אחר כך מתפלאים שיש ירידה באמון הציבור במערכו המשפט והאכיפה.

אריאל קלנר: מי בכלל יכול לתת בכם אמון?

אריאל קלנר: אתם חושבים שכולנו מטומטמים?

אריאל קלנר: אני לא מוכן לקבל מציאות שבה גורמי שמאל רדיקליים המונים בלחץ חמישה מנדטים מכתיבים מדיניות בהיותם פקידים.

אריאל קלנר: אני פונה כאן לשר המשפטים בני גנץ – בתקופה הקרובה אתה עדיין מכהן כשר המשפטים – תטפל בזה.

אריאל קלנר: בכנסת העשרים-וארבע אנחנו כבר, בעזרת השם, נדאג לתקן את הכול ולהשיב את האיזונים למערכות החוק והשלטון במדינת ישראל.

אריאל קלנר: תודה רבה.

יריב לוין: תודה רבה לחבר הכנסת אריאל קלנר.

יריב לוין: אם כן, חברות וחברי הכנסת, נא לשבת כדי שנוכל לעבור להצבעה.

יריב לוין: סגן השר כהן, חבר הכנסת טסלר – אם אני מזהה נכון מהגב – אנא, נא לשבת כדי שנוכל לעבור להצבעה.

יריב לוין: אם כן, חברות וחברי הכנסת, אנחנו עוברים להצבעה על הצעת חוק הבנקאות (רישוי) (תיקון מס' 28) (הרחבת מקורות המימון לתאגידים חוץ-בנקאיים העוסקים במתן אשראי), התשפ"א–2021, בקריאה הראשונה.

יריב לוין: הצבעה.

יריב לוין: הצבעה מס' 13 בעד ההצעה להעביר את הצעת החוק לוועדה – 3 נגד – אין נמנעים – אין ההצעה להעביר את הצעת חוק הבנקאות (רישוי) (תיקון מס' 28) (הרחבת מקורות המימון לתאגידים חוץ-בנקאיים העוסקים במתן אשראי), התשפ"א–2021, לוועדת הכספים נתקבלה.

יריב לוין: אני מוסיף את הקולות של מי שמקומם למעלה ומעוניינים להצביע: חברי הכנסת מרגי, טסלר, קלנר, ארבל, מאי גולן – אני מבין שכולם בעד.

יריב לוין: חברת הכנסת וסרמן לנדה, את רוצה שאני אוסיף את קולך גם בעד, או לא?

יריב לוין: מאה אחוז.

יריב לוין: אם כך, אנחנו שמונה בעד, אין מתנגדים, אין נמנעים.

יריב לוין: לפיכך אני קובע שהצעת חוק הבנקאות (רישוי) (תיקון מס' 28) (הרחבת מקורות המימון לתאגידים חוץ-בנקאיים העוסקים במתן אשראי), התשפ"א–2021, התקבלה בקריאה הראשונה ותועבר לוועדת הכספים לשם הכנתה לקריאה השנייה והשלישית.

יריב לוין: אם כן, חברות וחברי הכנסת, אנחנו מכאן עוברים, שוב, בכבוד ובהתרגשות, לנאום בכורה של חברת הכנסת רות וסרמן לנדה, בבקשה.

רות וסרמן לנדה: אדוני היושב-ראש, כנסת נכבדה, חברי וחברות הכנסת, עובדי ועובדות המשכן, מזכירת הכנסת וצופים יקרים, הגעתי לכנסת ישראל לזמן קצר, קצר מאוד.

רות וסרמן לנדה: ובכל זאת, אני מבקשת לספר לכם מאין באתי ומה חשוב לי לקדם.

רות וסרמן לנדה: גדלתי במקום צנוע, ברחוב קרן היסוד באזור ד' באשדוד, להורים טובים וצנועים שעלו ארצה מליטא – פאפא פיצה ומאמא סופה – ואת הייחוס המכובד שירשתי, כצאצאית של הגאון מווילנה, ינקתי מסיפוריו של אבא.

רות וסרמן לנדה: הייחוס והנימוסים הליטאיים שעליהם חונכתי השתלבו עם משחקי מחניים בשכונה עם ילדי עולים מגיאורגיה, לטביה, ליטא, רוסיה, מרוקו, רומניה, ועוד ועוד.

רות וסרמן לנדה: לא עניין אותנו מי הגיע מאיפה, רק מי שיחק הכי טוב.

רות וסרמן לנדה: כשאבא סיפר לי, בגיל שמונה, שנעזוב את הארץ לדרום אפריקה, הובלתי הפגנת ילדים מבית הספר היסודי ארזים נגד הגזרה.

רות וסרמן לנדה: זה לא באמת עזר לי.

רות וסרמן לנדה: בהיותי בת תשע עברתי עם משפחתי לחיות בדרום אפריקה.

רות וסרמן לנדה: התקופה הייתה פוסט אפרטהייד.

רות וסרמן לנדה: חוקית, כבר מותר היה לאדם שחור לשבת על ספסל שכתוב עליו Whites Only – רק לבנים – אבל אף אדם שחור עוד לא העז באותה התקופה.

רות וסרמן לנדה: אני זוכרת שכילדה לא באמת הבנתי על מה כל המהומה.

רות וסרמן לנדה: הרי באשדוד שיחקתי מחניים עם ילדים מכל מיני צבעים.

רות וסרמן לנדה: עוד בגיל שמונה, אחרי אותה הפגנה, ידעתי שאשוב ארצה ברגע שרק אוכל.

רות וסרמן לנדה: ואכן, עליתי ארצה בגפי, בגיל 17, אחרי שסיימתי את התיכון.

רות וסרמן לנדה: "חיילת בודדה" קראו לזה, "קטינה חוזרת".

רות וסרמן לנדה: התעקשתי לסיים את לימודי התואר הראשון בבר-אילן במסגרת עתודה אקדמית בהצטיינות, כדי שאבא יהיה גאה, לשרת כקצינה בחיל המודיעין, למרות שנאלצתי להמתין ביחידת המעבר כחמישה חודשים – בכל זאת, עולה חדשה – ולסיים את התואר השני בהצטיינות, הפעם כדי שאימא תהיה גאה, ולהתקבל לקורס הצוערים של משרד החוץ.

רות וסרמן לנדה: בדרך לשם, עבדתי לאורך כמה שנים טובות במשמרות במלון שרתון תל אביב, כדי לחיות.

רות וסרמן לנדה: לא ישראל הראשונה ולא השנייה – הייתי פשוט רות, קטינה חוזרת, עם ניצוץ בעיניים, עקשנית ונחושה לתרום למקום הזה.

רות וסרמן לנדה: כשהגיע תורי לצאת לשליחות מטעם המדינה במסגרת השירות הדיפלומטי במשרד החוץ, נלחמתי לצאת לקהיר.

רות וסרמן לנדה: לא הכרתי אז כלל את השפה הערבית, שהרי לא גדלתי בישראל, ואני זוכרת היטב את הספקנות והתהייה של רבים במשרד החוץ על הרצון שלי לצאת בגפי למקום כל כך מורכב בלא שהייתה לי כל זיקה למקום או לשפה.

רות וסרמן לנדה: אבל אם נניח לרגע את הציניות בצד, הרי לשם כך עליתי ארצה, כדי לשרת את המדינה הכי הכי שרק אפשר.

רות וסרמן לנדה: ומה יותר "לשרת" מאשר להיות נציגת מדינת ישראל במדינה מוסלמית עם כ-100 מיליון בני אדם?

רות וסרמן לנדה: משרד החוץ העמיד לרשותי שני מורים פרטיים, שבמשך חודשים ישבו איתי שמונה שעות ביום ולימדו אותי לקרוא ולכתוב ערבית.

רות וסרמן לנדה: מי שמכיר אותי כבר יודע: זה היה תחילתו של רומן, רומן שטרם הסתיים, עם השפה הערבית והעולם הערבי, על ההזדמנויות והאתגרים שהעולם הזה טומן בעבור מדינת ישראל.

רות וסרמן לנדה: שלוש שנים חייתי בקהיר; אישה צעירה, יהודייה, אשכנזייה, נציגת השגרירות הישראלית, (אומרת בערבית: השגרירות בבניין.

רות וסרמן לנדה: ) למדתי כל כך הרבה ברחובות המאובקים של קהיר: שלכל מילה יש לפחות ארבע משמעויות; שהדברים החשובים באמת הם תמיד מתחת לפני השטח ובין השורות; שסבלנות, (אומרת בערבית: סבלנות,) היא ערך עליון.

רות וסרמן לנדה: למדתי צניעות מהי, וירקתי דם בתחילת דרכי בניסיון לדבר (אומרת בערבית: ערבית מדוברת.

רות וסרמן לנדה: ) למדתי המון.

רות וסרמן לנדה: המשכתי משם לתואר שני נוסף בהרווארד, במסגרת מלגת קרן וקסנר, ושבתי ארצה לשרת את המדינה, הפעם כיועצת של הנשיא המנוח שמעון פרס.

רות וסרמן לנדה: רות מאזור ד' באשדוד, זו שחזרה ארצה כחיילת בודדה, במשכן נשיא מדינת ישראל.

רות וסרמן לנדה: הייתי גאה ונרגשת.

רות וסרמן לנדה: בעשור האחרון שירתי כסמנכ"ל וראש האגף הבין-לאומי במרכז השלטון המקומי.

רות וסרמן לנדה: הכרתי את נימיה של מדינת ישראל, את הכפרים והערים, המרכז והפריפריה, הרחוב היהודי והערבי.

רות וסרמן לנדה: וכל זאת תוך חיים משותפים עם אביב שלי והילדים המתוקים שלי בלוד, אחת הערים העתיקות והמיוחדות ביותר במדינת ישראל.

רות וסרמן לנדה: עברתי מסע בדרכי אל הדוכן הזה.

רות וסרמן לנדה: מסע מרתק, מורכב, מאתגר, מלמד.

רות וסרמן לנדה: כולנו עדים לכך שהארץ היום מלאה בעוינות ובציניות, בפילוג ובחשדנות.

רות וסרמן לנדה: אבל היא גם מלאה ביופי, בטוב, ביוזמות מבורכות ובהרבה מאוד אהבה.

רות וסרמן לנדה: אני רואה את היופי הזה, אני מריחה אותו, אני פוגשת בו הרבה.

רות וסרמן לנדה: ולא, אני לא נאיבית.

רות וסרמן לנדה: קשה להאשים יהודייה ששירתה בגפה כדיפלומטית במדינה ערבית במשך שלוש שנים בנאיביות.

רות וסרמן לנדה: גם אם מאוד רציתי לא באמת יכולתי להישאר נאיבית במצרים.

רות וסרמן לנדה: למרות התקופה הקצרה שעומדת לרשותי ולמרות המורכבות הפוליטית, אנסה לעשות הכי טוב שרק אפשר.

רות וסרמן לנדה: אפעל בכל כוחי במעט הזמן שיש לי כדי לקדם את הנושאים שאותם אני מקדמת זה שני עשורים: שילוב המיעוט הערבי במיינסטרים הישראלי, קידום לכידות חברתית וערבות הדדית בין השבטים השונים במדינה וחיזוק הקשרים בין העם בישראל לבין עמי האזור הערביים.

רות וסרמן לנדה: סוגיה אחת כאובה ובוערת במיוחד צורבת את גרוני – מכת האלימות והפשיעה שמשתוללת ברחוב הערבי.

רות וסרמן לנדה: חובתנו המוסרית, הערכית והחוקית, של כולנו, להשיב את הביטחון לרחוב הערבי, לשלב כוחות, ליישם תוכניות שנכתבו ופורסמו למכביר ולהזרים להן תקציבים.

רות וסרמן לנדה: על כולנו, החברה הערבית מחד ומוסדות המדינה מאידך, לגלות מנהיגות אמיצה, להגביר אכיפה, לשלב תוכניות למניעת אלימות בחינוך פורמלי ובלתי פורמלי ביישובים בחברה הערבית ולהעלות את הנושא לראש סדר העדיפויות, כי המצב כבר מזמן יצא מכלל שליטה ועלינו להשיב את השפיות לרחובות של כולם.

רות וסרמן לנדה: אני אימא, וכאימא אני פונה לכל אם שאיבדה בן או בת באלימות המטורפת הזו ובוכה יחד איתך, כואבת את הכאב שלך: בואו ביחד נקדם פתרונות במקום לכאוב עוד.

רות וסרמן לנדה: ברור לי שאינני יכולה לרפא את המחלה הזאת, האלימות והפשיעה ברחוב הערבי, לבד, אבל כן אפשר לעשות את זה יחד.

רות וסרמן לנדה: אני מבקשת ומזמינה את מי שהנושא יקר לליבו, מתוך הבית המכובד הזה ומחוצה לו: בואו, בבקשה, נעשה את זה יחד.

רות וסרמן לנדה: בספר ויקרא, פרק כ"ו, פסוק ו', נאמר: "ונתתי שלום בארץ ושכבתם ואין מחריד והשבתי חיה רעה מן הארץ וחרב לא תעבר בארצכם".

רות וסרמן לנדה: על כך הגדיל לעשות רש"י ואמר שאם אין שלום אין כלום, והשכיל הרמב"ן ואמר: חשוב השלום לא רק עם השכנים אלא גם בינינו.

רות וסרמן לנדה: תודה רבה על הזכות ועל הכבוד.

יריב לוין: תודה רבה לחברת הכנסת רות וסרמן לנדה, ובאמת איחולי הצלחה.

יריב לוין: אני מזמין את חבר הכנסת איתן גינזבורג, יושב-ראש ועדת הכנסת, לברך.

יריב לוין: בבקשה.

איתן גינזבורג: תודה רבה.

איתן גינזבורג: אדוני היושב-ראש, כנסת נכבדה, חברת הכנסת רות וסרמן לנדה, האמת שזוהי זכות גדולה כשביקשת ממני לברך אותך כאן על הצטרפותך כחברה בבית המחוקקים הישראלי, הבית, הבית של אזרחי ישראל, משכן הדמוקרטיה הישראלית.

איתן גינזבורג: הרזומה שלך, רות, מדבר בעד עצמו, ובאמתחתך רשימה ארוכה ומרשימה מאוד של תארים ממוסדות אקדמיים מובילים בארץ ובחו"ל – מנית את חלקם.

איתן גינזבורג: אבל מה שבעיניי מרשימה יותר, והיא עוברת כחוט השני לאורך כל חייך, גם הבוגרים והמקצועיים, זו הזיקה שלך לארץ ישראל, למדינת ישראל, גם בפן המדיני וגם בפן החברתי, מתוך גבולות הארץ ומחוצה להם, ולעיתים אני חושב שאולי זר לא יבין זאת, אבל מי שעשה עלייה יבין זאת.

איתן גינזבורג: למשל, כפי שציינת, כשהיית בת 17 בחרת לעזוב את המשפחה ולעשות עלייה.

איתן גינזבורג: להגיע ולהתגייס לבדך לצה"ל אחרי שהמשפחה שלך נותרה שם, בדרום אפריקה, כשהייתם קטנים ועברתם לשם.

איתן גינזבורג: וכך למשל היה כשהחלטת ללמוד ערבית רק כדי לשרת כדיפלומטית בקהיר, במדינה הכי לא צפויה.

איתן גינזבורג: אני לא בטוח שזו המדינה הראשונה בקרב הצוערים שהם רוצים לשרת בה כשירות דיפלומטי ראשון.

איתן גינזבורג: ויש שיאמרו שהיית גם דיפלומטית מצטיינת.

איתן גינזבורג: ואחר כך – יועצת נשיא המדינה, היועצת המדינית של נשיא המדינה שמעון פרס, זיכרונו לברכה, בענייני חוץ והתפוצות.

איתן גינזבורג: וכך גם היה כשהיית שותפה, יחד עם בעלך אביב, בהקמת הקרן לפיתוח העיר לוד, במטרה לקדם פרויקטים משמעותיים לטובת העיר, לטובת התושבים בעיר; לקדם תהליכים עירוניים בתחומי ההשכלה, התעסוקה, חיזוק המעורבות הקהילתית.

איתן גינזבורג: איך פעלתם לטפח פסיפס תרבותי עשיר שמאוד מאוד ייחודי לעיר לוד, ששם בחרתם לקבוע את חייכם; עיר שנסמכת על היסטוריה ומודל קהילתי דו-לאומי משמעותי.

איתן גינזבורג: וגם אחר כך בשלטון המקומי, ששם כיהנת כסמנכ"לית לקשרי חוץ וליווית הרבה מאוד רשויות מקומיות, לראות איך אפשר ליצור מנגנוני צמיחה וכלכלה, דברים חינוכיים, תוך רתימת שותפים רבים מכל המגזרים, מכל התחומים, ובייחוד, בייחוד, מהמגזר הערבי, שאיתו קשרת קשר מיוחד ומשמעותי.

איתן גינזבורג: אז לא, רות, את לא נאיבית, כמו שאמרת; את אשת אשכולות, את אשת עשייה של ממש, וכל העשייה שלך לאורך השנים מסרטטת דמות שמונעת מדרך, מאידיאולוגיה, מתפיסת עולם, מרצון עז לתרום למדינה, לתרום לחברה הישראלית.

איתן גינזבורג: ואלה שמכירים אותך גם יודעים להעיד על התכונות שייחדו גם את רות ההיא מהמגילה – חריצות, צניעות והכרת הטוב.

איתן גינזבורג: לכן ניכר שאת אשת חזון ואת יודעת גם לממש אותו, לא רק לדבר עליו, בדרך של עשייה משמעותית.

איתן גינזבורג: ואני בטוח שהערכים שמניעים אותך, השקדנות, הדבקות במטרה, יסייעו לך לבצע את התפקיד הפרלמנטרי שלך באופן מיטבי ולהיות חברת כנסת ראויה גם בתקופה הקצרה שבה הכנסת עוד מכהנת, הכנסת הזו.

איתן גינזבורג: וכן, אנחנו מצויים, אדוני היושב-ראש, בתקופה פוליטית מורכבת, שבמהלכה הציבור מביט אל עבר יושבי הבית הזה בעין ביקורתית ביותר, דעתנית יותר וסלחנית הרבה פחות.

איתן גינזבורג: האמת, בצדק.

איתן גינזבורג: לציבור מגיע יותר.

איתן גינזבורג: וזה התפקיד שלנו, כשליחי ציבור, להעניק לו יותר.

איתן גינזבורג: חברת הכנסת וסרמן לנדה, את שליחת ציבור בכל רמ"ח איברייך.

איתן גינזבורג: את הדוגמה החיה לכך ששליחות ציבורית לא מתחילה בחברות בכנסת והיא גם לא מסתכמת בה.

איתן גינזבורג: במשך שנים נטלת על עצמך תפקידים שונים ומגוונים כשליחת ציבור למען המדינה ולמען החברה הישראלית, כי זה בנפשך, ולכן אין לי צל של ספק שתקופתך כחברת כנסת תוכיח את עצמה, אם תמשיכי לכהן בכנסת הבאה ואם לאו, כי השליחות הציבורית תקנן בך ותכווין אותך בכל אשר תפני.

איתן גינזבורג: ולסיום, אדוני, אני רק רוצה לצטט משהו קטן.

איתן גינזבורג: בנאום הבכורה שלי ציינתי שלבית הזה – אני מצטט – שני תפקידים שונים:

איתן גינזבורג: אחד מתפקידיו הוא להתקדם עם רוח הזמן, לעשות טוב ולא למנוע טוב מאחרים, לשרת את הציבור ולספק את החלומות מצד אחד, אבל גם את הצרכים הכי פשוטים של החיים, הצרכים הבסיסים, מצד שני.

איתן גינזבורג: ואין לי ספק שהרוח הזאת, רות, פועמת גם בך והיא תסייע לך לקדם את החברה בישראל, על כלל הרבדים בה, על הגוונים שלה ועל הייחודיות שלה.

איתן גינזבורג: אני שמח, כיושב-ראש סיעת כחול לבן, על הצטרפותך לשורות סיעת כחול לבן בכנסת ומאחל לך הצלחה רבה.

איתן גינזבורג: תודה רבה, אדוני.

יריב לוין: תודה רבה לחבר הכנסת איתן גינזבורג.

יריב לוין: ושוב, ברכת הצלחה גדולה.

יריב לוין: עד כאן פרק נאומי הבכורה.

יריב לוין: [רשומות (הצעות חוק, חוב' מ/1390).

יריב לוין: ]

יריב לוין: אנחנו עוברים מכאן לנושא הבא על סדר-היום – הצעת חוק לעידוד פיתוח טכנולוגיה בתחום הפיננסי בישראל, התשפ"א–2021, לקריאה הראשונה.

יריב לוין: יציג את ההצעה חברנו סגן שר האוצר יצחק כהן.

יריב לוין: בבקשה.

יריב לוין: אני יכול לומר שסגן השר כהן עשה שגיאה שכשנכנס לכנסת לא קבע תעריף לפי חוקים במקום משכורת גלובלית, אבל את הנעשה אין להשיב, אני חושש.

יצחק כהן: תודה, אדוני היושב-ראש והיושב-ראש החלופי.

יצחק כהן: ניתן ליושב-ראש לשבת, להחזיק את הפטיש ביד.

יצחק כהן: יענק'ל, לאן אתה הולך?

יצחק כהן: תודה, אדוני היושב-ראש.

יצחק כהן: הצעת חוק לעידוד פיתוח טכנולוגיות בחתום הפיננסי בישראל, התשפ"א–2020, חוק ה-sandbox – אני אסביר.

יצחק כהן: יועז, אתה תאהב את החוק הזה.

יצחק כהן: בתור רגולטור לשעבר אתה מאוד תאהב אותו.

יועז הנדל: אחרי שהעברנו את מתווה הסיבים, איזה חוק שאתה רוצה – אני איתך.

משה ארבל: חוק החמץ.

יצחק כהן: חוק החמץ.

יצחק כהן: איפה אתה בעניין הזה?

יועז הנדל: של מה?

יועז הנדל: של החמץ?

יועז הנדל: אני אוכל רק כשר בפסח.

יצחק כהן: לא, לגבי הפסיקה של אסתר חיות, שאנחנו – – –

יועז הנדל: אני מכבד את פסיקות בית המשפט.

יצחק כהן: כולנו מכבדים, אבל יש גם תורה, יש גם עם ישראל.

יצחק כהן: גם אותם צריך לכבד.

יועז הנדל: צריך לכבד.

יועז הנדל: יש פה יושב-ראש מכובד, שיגיד לך שקודם כול מכבדים את פסיקת בית המשפט, דינא דמלכותא דינא, ואחרי זה כדאי שננהל דיון אמיתי ועקרוני מה הציפיות – – –

יצחק כהן: "תורה צוה לנו משה, מורשה קהלת יעקב".

יצחק כהן: זה לא זמני, זה לא ניתן לשינוי.

יצחק כהן: אתה מכיר את 13 העיקרים של רמב"ם?

יצחק כהן: זאת התורה, לא תשתנה בשום זמן – – –

משה ארבל: כבוד סגן השר, הוא כרגע לא במפלגה עצמאית, הוא צריך לקבל אישור לגבי המסרים מהדירקטוריון, אז תניח לו.

יצחק כהן: אוי ואבוי.

יועז הנדל: החברים מש"ס – – –

יצחק כהן: אוי ואבוי.

יצחק כהן: אבל הוא, יש לו דעה עצמאית.

יועז הנדל: יש לי דעה – – –

יצחק כהן: זאת התורה, לא תשתנה בשום זמן, חס ושלום.

יצחק כהן: אחד מ-13 העיקרים של הרמב"ם.

יועז הנדל: אני אוהב את הצביון היהודי של המדינה ואוהב את זה שאנחנו לא כופים על אף אחד.

יצחק כהן: לא קשור צביון.

יצחק כהן: מה קשור צביון?

יצחק כהן: קשור עם ישראל וארץ ישראל על פי תורת ישראל.

יצחק כהן: מי שלא הפנים את זה יפנים את זה בעתיד; רק חבל שבדרך נסבול.

יצחק כהן: אדוני היושב-ראש, מה שמונח פה לפני חברי הכנסת זה הצעת חוק שנקראת חוק ה-sandbox, ארגז חול, ארגז משחקים.

יצחק כהן: אני אסביר.

יצחק כהן: בשנים האחרונות קמות חברות רבות בתחום הפינטק; תחום שבמסגרתו נעשה שימוש בטכנולוגיה חדשנית לצורך אספקת מוצרים ושירותים מסוגים שונים בתחום הפיננסי.

יצחק כהן: תחום הפינטק הוא אחד התחומים המתפתחים ביותר בתחום חברות הסטרט-אפ בישראל.

יצחק כהן: לפי הערכות, בשנת 2019 פעלו יותר מ-500 חברות פינטק בישראל, שגייסו 1.8 מיליארד דולר לטובת פעילותן.

יצחק כהן: לפי הערכות אלה, אדוני היושב-ראש, ישראל היא בין המדינות המובילות בעולם בתחום זה.

יצחק כהן: עם זאת, רק מיעוט מחברות הפינטק מציעות את מוצריהן בשוק הישראלי.

יצחק כהן: אני אסביר למה.

יצחק כהן: תחום הפינטק טומן בחובו יתרונות רבים לצרכנים, למערכת הפיננסית, לכלכלה הישראלית, וביניהם שיפור השירות לצרכן והפחתת עלויות, שיפור התחרות בישראל על ידי כניסת שחקנים חדשים לשוק, הגברת הנגישות למוצרים פיננסיים, עידוד תעסוקה במקצועות בעל פריון גבוה וייעול הסביבה העסקית בישראל.

יצחק כהן: מטרתו של חוק זה היא ליצור מסגרת אסדרה, רגולציה, שתתואם לתחום הפינטק ושתאפשר לחברות בתחום הפינטק לפעול בישראל.

יצחק כהן: החוק יוביל להקמת תוכנית ייחודית, מעין מגרש משחקים רגולטורי, מה שנקרא regulatory sandbox, שתהווה סביבת ניסוי חדשנית בישראל בשיתוף פעולה ראשוני של כלל הרגולטורים הפיננסיים בישראל, כדי לתמוך בפעילותם של הפינטקים בישראל.

יצחק כהן: מגרש המשחקים הרגולטורי, ה-sandbox, יאפשר לרגולטורים לתת הקלות רגולטוריות תוך גידור הסיכונים, ובכך יקל על חברות פינטק לנסות את מוצריהן החדשניים בשוק הישראלי ולהיטיב עם הצרכנים.

יצחק כהן: בנוסף, כל חברה שתשתתף בתוכנית תלווה באופן צמוד על מנת להבטיח את הצלחת התוכנית.

יצחק כהן: חבריי חברי הכנסת, זה באמת צעד אחד גדול קדימה.

יצחק כהן: עצם זה שכל הרגולטורים משתפים פעולה ביחד לטובת עניין כל כך רגיש וטוב – אבקש מכולם להצביע בעד ולהעביר את זה לוועדת הכלכלה של הכנסת.

יצחק כהן: תודה רבה.

משה ארבל: תודה רבה לסגן שר האוצר הרב יצחק כהן.

משה ארבל: נעבור לרשימת הדוברים.

משה ארבל: ראשון הדוברים, חבר הכנסת מאיר כהן – איננו; חבר הכנסת אוסאמה סעדי – איננו; חבר הכנסת סעיד אלחרומי – איננו; חברת הכנסת סונדוס סאלח – איננה; חברת הכנסת מאי גולן – איננה.

משה ארבל: חבר הכנסת יעקב טסלר?

משה ארבל: יעלה ויבוא.

משה ארבל: בבקשה, אדוני.

יעקב טסלר: אדוני היושב-ראש, אדוני שר הדתות, סגן שר האוצר, חבריי חברי הכנסת, פסיקת בג"ץ מאתמול לדחות את בקשת הרבנות הראשית לקיים דיון נוסף בהחלטה לאפשר הכנסת חמץ לבתי חולים בפסח משמעה הדרת מרבית הציבור היהודי מבתי החולים במהלך חג הפסח.

יעקב טסלר: על פי סקר שפורסם לפני שנתיים במסגרת מדד השלום החודשי של אוניברסיטת תל אביב והמכון הישראלי לדמוקרטיה, מרבית אזרחי ישראל מקפידים שלא לאכול חמץ במהלך חג הפסח.

יעקב טסלר: ההחלטה לקבל את העתירה של מיעוט קטן שאינו מייצג את כלל האוכלוסייה ולהתעלם מהרוב המוחץ השומר על איסור חמץ בפסח הינה, בנוסף לפגיעה ברגשות הציבור, גם פגיעה בבריאות הציבור.

יעקב טסלר: על פי מה שטענה הרבנות בבקשה לדיון נוסף, מתן אפשרות להכניס חמץ לבתי החולים, כולל שימוש בכלים של בתי החולים, תמנע מהם להעניק כשרות לפסח.

יעקב טסלר: רוב הציבור היהודי יימנע מלהתאשפז בבית החולים במשך חג הפסח.

יעקב טסלר: מי יישא באחריות?

יעקב טסלר: מי יכול לקחת את זה על עצמו שאחד שזקוק לטיפול רפואי יחשוש להגיע לבית חולים, בגלל ששם חס ושלום הוא ייכשל באיסור חמץ בפסח?

יעקב טסלר: כבר התרגלנו, חברים: בג"ץ מתערב פעם אחר פעם בתחומים שאינם בתחומי סמכותו.

יעקב טסלר: הוא הפך להיות המחוקק, השופט והמוציא לפועל.

יעקב טסלר: לקח לעצמו את הסמכויות של כל הרשויות.

יעקב טסלר: מתערב בחקיקה של הכנסת, בעבודת הממשלה, בכל נושא ועניין, כטוב בעיניו.

יעקב טסלר: כאזרחים חרדים, הנמנים עם המיעוט בינתיים, אנו אמורים לזכות להגנה בבג"ץ.

יעקב טסלר: אך אין תחום אחד שבו בג"ץ פעם אחת – פעם אחת – פסק לטובת הציבור החרדי או בעניין דתי.

יעקב טסלר: תמיד הוא נגד.

יעקב טסלר: כך בעתירות כנגד חילולי השבת, בנושא הכשרות, אדוני השר, בנישואים וגירושים כדת משה וישראל; התערבות בתחומי הגיור, ועוד אין ספור נושאים.

יעקב טסלר: הצד השווה הוא שתמיד הפסיקה היא נגד הציבור החרדי ובניגוד להלכה היהודית.

יעקב טסלר: אדוני היושב-ראש, הכנסת מייצגת את הציבור, מדינת ישראל היא מדינה יהודית, הבג"ץ אינו מייצג את אף אחד זולת עצמו.

יעקב טסלר: ולכן חובה עלינו, כולנו יחד, להגביל את כוחו, את הסמכויות שלקח על עצמו שלא כדין.

יעקב טסלר: אני מקווה שלאחר הבחירות יהיה לנו מספיק כוח, בעזרת השם, ליישם זאת.

יעקב טסלר: תודה.

משה ארבל: תודה רבה לחבר הכנסת יעקב טסלר.

משה ארבל: חבר הכנסת יועז הנדל יעלה ויבוא.

יועז הנדל: תודה רבה, אדוני היושב-ראש.

יועז הנדל: חבר הכנסת טסלר, אני גם רוצה לדבר על בתי חולים, אבל מכיוון אחר, דווקא מכיוון שאני חושב שכולנו נסכים, מכל מפלגה שהיא.

יועז הנדל: אני לא יודע אם אתם יודעים, אבל היום הוא יום הרופא ויום הרופאה.

יועז הנדל: לי יש נגיעה אישית ברפואה – אני נשוי לה כבר מעל 16 שנה.

משה ארבל: קיבלת אישור של היועץ המשפטי של הכנסת?

משה ארבל: זה לא ניגוד עניינים?

יועז הנדל: יש תמיד ניגודי עניינים, אבל אני לוקח את זה כפיקוח נפש.

יועז הנדל: אני חי איתה בבית, מגדל איתה ארבעה ילדים, עם הרפואה הציבורית.

יועז הנדל: אני זוכר שב-2011 הייתי יועץ ראש הממשלה – תראו כמה זמן ראש הממשלה נמצא, הגיע הזמן שנגיד לו תודה ונחליף.

יועז הנדל: אני זוכר שהייתי יועץ שלו והתחיל משבר המתמחים.

יועז הנדל: המתמחים מחו.

יועז הנדל: ואפרופו ניגוד עניינים, אדוני היושב-ראש, יום אחד חזרתי הביתה ואני מוצא את המתמחים אצלי בבית, את ארגון המתמחים יושב בסלון.

יועז הנדל: אני יועץ במשרד ראש הממשלה, יועץ של ראש הממשלה, ראש מערך ההסברה, ואשתי מפגינה נלהבת.

יועז הנדל: קשה להיות ניטרלי בניגוד העניינים הזה כשהדברים נוגעים בך.

יועז הנדל: אבל האמת היא שלא נזקקתי לאותה שביתה מ-2011, שהסתיימה יפה – ותראו, מאז לא השתנה כל כך הרבה, גם אז ליצמן היה עם האצבע על הדופק – כדי לדעת שיש קשיים, קשיי יום-יום, לרופאים ולרופאות.

יועז הנדל: אני חייתי אותם במשך הרבה מאוד זמן, ועדיין חי אותם: המסירות, הלילות הארוכים, לפעמים משמרות ארוכות מאוד, תורנויות.

יועז הנדל: אני בחרתי באשתי כשהיא הייתה סטודנטית לרפואה וקיבלתי את כל הרפואה הציבורית ביחד.

יועז הנדל: אבל בכל זאת נדמה לי שדווקא היום, מכיוון שהרפואה הציבורית זוכה לכל כך הרבה השמצות בשנים האחרונות, דווקא היום בתקופת קורונה אנחנו מגלים את המערכת הזו במלוא עוצמתה – כשקופות החולים מחסנות במהירות, כשבתי החולים מלאים עד אפס מקום בחולי קורונה, כשאין מספיק מיטות לאשפוז ובכל זאת כוח האדם, הרופאים והרופאות, עושים מעל ומעבר כדי לתת מענה לציבור ולתת מענה לפעמים כשהמדינה לא נותנת את הגיבוי המספק.

יועז הנדל: כמו שאנחנו יודעים מהמגזר השלישי, איפה שהמדינה לא קיימת, איפה שיש כאוס, אין ריק – אחרים נכנסים ועושים חסד או עוזרים, וכך גם ברפואה הציבורית.

יועז הנדל: אני רוצה להגיד כאן שאחרי שאבק המלחמה בנגיף הזה, באויב הבלתי-נראה, ישקע, אנחנו צריכים לא רק להפיק את הלקחים אלא גם לממש אותם: חלוקת משאבים, כוח האדם שצריך לטפח אותו, הרופאים, הרופאות, שעות העבודה שהן בלתי סבירות.

יועז הנדל: אני זוכר סיפורים על ניתוחים באשמורת האחרונה של הלילה, כשמישהו מגיע, והרופאים עייפים אחרי 30 שעות שהם לא ישנו; העצמת קופות החולים – כדאי לראות את זה מהתהליך הנוכחי, האשפוז הביתי; להשקיע במערכת הבריאות מתוך מחשבה ארוכת טווח.

יועז הנדל: עם חוסר היציבות הפוליטי קשה מאוד להשקיע בתוכניות ארוכות טווח – אז הגיע הזמן.

יועז הנדל: לכם, הרופאים, אני רוצה להגיד, ואני בטוח שאני אומר את זה בשם כל הסיעות בבית הזה, ובשמך, אדוני היושב-ראש – אני רוצה להגיד לכם תודה רבה.

יועז הנדל: לא מספיק אומרים לכם את זה.

יועז הנדל: הרופאים והרופאות של מדינת ישראל, אנחנו מעריכים את העבודה המסורה שאתם עושים.

יועז הנדל: אנחנו יודעים עד כמה זה קשה, ולא רק ברמה האישית.

יועז הנדל: ואני מקווה שנזכה לעוד הרבה רופאים ורופאות שעושים ונותנים מעצמם למען מדינת ישראל.

יועז הנדל: תודה.

משה ארבל: תודה רבה לחבר הכנסת יועז הנדל.

משה ארבל: אני סמוך ובטוח שכשתגיע הביתה היום לא תמצא הפגנה בסלון אחרי הדברים הללו.

משה ארבל: יישר כוח.

משה ארבל: חבר הכנסת אריאל קלנר יעלה ויבוא.

אריאל קלנר: אדוני היושב-ראש, העולם השתגע.

אריאל קלנר: רק ככה אפשר להסביר מדוע מנהיגים מכל העולם מתקשרים להתייעץ עם ראש הממשלה בנימין נתניהו.

אריאל קלנר: הם לא שמעו כנראה על המחבר של הספר המפורסם "איך לנצח מגפה".

אריאל קלנר: למה הם לא מתייעצים איתו?

אריאל קלנר: הם לא שמעו גם על המומחית הגדולה, יושבת-ראש ועדת קורונה, המיועדת לתפקיד ממלאת מקום ראש הממשלה, יפעת שאשא ביטון.

אריאל קלנר: איך הם לא שמעו על גדעון סער והמודל הסלובקי – שנכשל לחלוטין, אגב?

אריאל קלנר: איך לא שמעו לאיש עם התחזיות המדויקות יאיר לפיד?

אריאל קלנר: משום מה מתעקשים, בוחרים להתקשר לנתניהו.

אריאל קלנר: מוזר.

אריאל קלנר: סיפרו לנו על מחסור בחיסונים.

אריאל קלנר: זוכרים את יאיר לפיד מדבר על חמישה חיסונים שיגיעו בינואר – מדינת ישראל מובילה את תחום החיסונים ובדרך להיות המדינה הראשונה בעולם שיוצאת מהקורונה, הישג מטורף.

אריאל קלנר: סיפרו לנו על מערכת בריאות בקריסה – מערכת הבריאות התמודדה ומתמודדת עם נגיף הקורונה באופן מעורר השתאות לא רק בארץ; מחלקות נפתחו, טיפולים בוצעו בזמן, וכל הדיבורים על מערכת קורסת התבדו.

אריאל קלנר: סיפרו לנו על כלכלה בקריסה – נתוני האשראי של מדינת ישראל לא נפגעו ולא ייפגעו; מדינת ישראל, על כלכלתה האיתנה, תעבור את הקורונה ותעלה על מסלול הצמיחה עוד בשנה זו.

אריאל קלנר: סיפרו לנו שמדינת ישראל היא היחידה שבוחרת בסגר על פני התמודדות – רוב מוחלט של המדינות המתקדמות ביותר בעולם לא הצליחו להימנע מסגר; אבל לא אכפת לקשקשנים לקשקש.

אריאל קלנר: מה אכפת להם לבלבל את הציבור?

אריאל קלנר: למה להם להתעסק בעובדות?

אריאל קלנר: המציאות מאתגרת.

אריאל קלנר: אנחנו במשבר עולמי.

אריאל קלנר: יש אנשים שאיבדו את חייהם; יש את אלה שאיבדו את יקיריהם; יש אנשים שאיבדו את מטה לחמם.

אריאל קלנר: אבל ההתמודדות של מדינת ישראל עם המשבר הזה היא טובה בכל פרמטר השוואתי, ובעזרת השם, עם ההישג המדהים הזה של החיסונים, אנחנו נצא מהמגפה הארורה הזו ראשונים בעולם.

אריאל קלנר: הישג מטורף לטובת כלל אזרחי ישראל; הישג עצום של זה שכל הגמדים הקטנים מאשימים אותו שהוא דואג רק לעצמו – איזו קטנות.

אריאל קלנר: הם מאשימים אותו, אדוני היושב-ראש, במה שהם אשמים בו.

אריאל קלנר: אני מאחל לילדיי ולילדי ילדיי, שעוד טרם נולדו, ולילדי כולנו כאן, שיהיו להם מנהיגים שדואגים רק לעצמם כמו בנימין נתניהו.

אריאל קלנר: תודה רבה ובריאות איתנה.

משה ארבל: תודה רבה לחבר הכנסת אריאל קלנר, אחרון הדוברים.

משה ארבל: אם כן, אנחנו עוברים להצבעה.

משה ארבל: אני אאפשר גם לחברי כנסת שנמצאים כאן באולם – להוסיף אותם לאחר מכן.

משה ארבל: נעבור להצבעה בקריאה ראשונה על הצעת חוק לעידוד פיתוח טכנולוגיה בתחום הפיננסי בישראל, התשפ"א–2021, בקריאה ראשונה.

משה ארבל: הצבעה.

משה ארבל: מי שבעד – הוא בעד, ומי שנגד – הוא נגד.

משה ארבל: הצבעה מס' 14 בעד ההצעה להעביר את הצעת החוק לוועדה – 2 נגד – אין נמנעים – אין ההצעה להעביר את הצעת חוק לעידוד פיתוח טכנולוגיה בתחום הפיננסי בישראל, התשפ"א–2021, לוועדת הכלכלה נתקבלה.

משה ארבל: אם כן, תוצאות ההצבעה הן שניים בעד.

משה ארבל: אני מוסיף את קולו של חבר הכנסת אריאל קלנר כתומך.

משה ארבל: אם כן, שלושה בעד, אין מתנגדים, אין נמנעים.

משה ארבל: אני קובע שהצעת החוק עברה בקריאה ראשונה, ותעבור לוועדת הכלכלה של הכנסת לצורך הכנתה לקריאה שנייה ושלישית.

משה ארבל: [רשומות (הצעות חוק, חוב' מ/1391).

משה ארבל: ]

משה ארבל: אנחנו נעבור להצעת החוק הבאה בסדר-היום, ועוד לפני שנציג את הצעת החוק הבאה, לאור היעדרותה של השרה – אה, ברוכה הבאה, השר פנינה תמנו שטה.

משה ארבל: אנחנו נעבור להצעת החוק הבאה בסדר-היום, הצעת חוק חדלות פירעון ושיקום כלכלי (תיקון מס' 4 – הוראת שעה) (נגיף הקורונה החדש) (עיכוב הליכים לשם גיבוש ואישור הסדר חוב), התשפ"א–2021, לקריאה ראשונה.

משה ארבל: תציג השרה לקליטת עלייה פנינה תמנו שטה, בשם שר המשפטים – תעלה ותבוא.

פנינה תמנו: אדוני היושב-ראש, כנסת נכבדה, הצעת חוק חדלות פירעון ושיקום כלכלי (תיקון מס' 4 – הוראת שעה) (נגיף הקורונה החדש) (עיכוב הליכים לשם גיבוש ואישור הסדר חוב), התשפ"א–2021, של הממשלה, מבקשת לתקן את חוק חדלות פירעון ושיקום כלכלי, התשע"ח–2018, כדי להתמודד עם העלייה הצפויה במספר החייבים שיבקשו לפתוח בהליכי חדלות פירעון בשל קשיים כלכליים שגרמה מגפת הקורונה ולהתאים אותם למאפיינים המיוחדים של חייבים אלו.

פנינה תמנו: המטרה של ההצעה היא לעודד את החייבים להגיע להסדר חוב, כדי לאפשר להם לטפל בחובות ולחזור לפעילות כלכלית מלאה ותקינה.

פנינה תמנו: הצעת החוק מאפשרת לחייבים – חברות ואנשים פרטיים – לקבל עיכוב הליכים לתקופה מוגבלת כדי שיוכלו לנהל משא ומתן עם הנושים שלהם ולגבש הסדר חוב בלי לפתוח בהליכי חדלות פירעון ובלי למנות נאמן שיבוא בנעלי ההנהלה או החייב, תוך מתן הגנות מאזנות לנושים.

פנינה תמנו: חוק חדלות פירעון ושיקום כלכלי, שנחקק בשנת 2018, יצר רפורמה מקיפה בדיני חדלות הפירעון, ומבקש לתמרץ חייבים לטפל בקשיים כלכליים בשלב מוקדם, כדי לשפר את הסיכוי לשיקום כלכלי ולהגדיל את שיעור החוב שייפרע לנושים.

פנינה תמנו: לכן החוק יצר שני הסדרים: הליך חדלות פירעון מלא, שבמסגרתו ניתן צו לפתיחת הליכים, והשליטה בנכסי החייב ובתוכנית השיקום עוברת לנאמן חיצוני; הליך אישור הסדר חוב, שרובו נעשה מחוץ לבית המשפט.

פנינה תמנו: המצב הייחודי שיצר משבר הקורונה הוביל למסקנה שלא די בכלים שקבועים כרגע בחוק הקיים, ויש צורך בקביעת מסלולים ייחודיים לעת הזאת.

פנינה תמנו: עסקים שנקלעו לקושי כלכלי בשל ההגבלות שהטילה הממשלה, שבימים כתיקונם יכלו לעמוד בהתחייבות כלכלית השוטפת שלהם, לא יכלו לצפות את המשבר ותוצאותיו ולהיערך אליו מבעוד מועד.

פנינה תמנו: לכן, בנוסף, במקרים רבים הסיבה לקושי הכלכלי לא נובעת מניהול בעייתי או מתוכנית עסקית לא מספיק טובה אלא מנסיבות חיצוניות שקשורות לנגיף ולמאמצים למנוע את התפשטות הקורונה בישראל.

פנינה תמנו: בשלב זה, לנוכח התקדמות מבצע החיסונים הארצי והצפי לחזרה הדרגתית של פעילות המשק בחודשים הקרובים, נראה שיש עסקים ויחידים שארגון מחודש של חובותיהם יאפשר להם לחזור למסלול עסקים תקין, וזוהי אוכלוסיית היעד שהצעת החוק מבקשת לסייע לה.

פנינה תמנו: זה חוק שהוא נדרש.

פנינה תמנו: מוצע להוסיף לחוק לתקופה של שנה אפשרות לעכב הליכים משפטיים והליכי גבייה נגד חייב המעוניין לגבש ולאשר הסדר חוב.

פנינה תמנו: עיכוב ההליכים נועד לאפשר לחייב מרחב נשימה לגיבוש ואישור של הסדר החוב.

פנינה תמנו: עיכוב ההליכים מגביל את יכולתם של הנושים לפעול באופן עצמאי לגביית חובם, ולכן נחוצות הגנות כדי לוודא שזכויות הנושים לא ייפגעו; זה איזון שהוא נדרש.

פנינה תמנו: בהליכי חדלות פירעון מלאים ממונה נאמן שחלק מהתפקיד שלו הוא לוודא שענייניו של החייב מתנהלים לטובת הנושים.

פנינה תמנו: הצעת החוק מציעה שהחייב ישמור את השליטה בנכסים שלו בתקופת עיכוב ההליכים בלי מינוי נאמן, כיוון שאנחנו נמצאים בנסיבות ייחודיות של משבר כלכלי, ואפשר להניח שהקושי הכלכלי נובע מנסיבות חיצוניות, כפי שאמרתי, שלא יכולנו לצפות ושהחייבים לא יכלו לצפות.

פנינה תמנו: מסיבה זו הצעת החוק כוללת הגנות חלופיות לנושים, שעוצבו תוך הבאה בחשבון של תנאי הכניסה להליך, תקופת עיכוב ההליכים הקצרה המוצעת והנסיבות הייחודיות שבגללן הגיע החייב לקושי כלכלי.

פנינה תמנו: אנו סבורים כי ישנה חשיבות גדולה בקידום הצעת החוק הממשלתית, ומבקשים לעבירה להכנה לקריאה שנייה ושלישית בוועדת החוקה, חוק ומשפט.

פנינה תמנו: תודה, אדוני היושב-ראש.

משה ארבל: תודה רבה לשרה פנינה תמנו שטה.

משה ארבל: אנחנו נעבור לרשימת הדוברים: חבר הכנסת מאיר כהן – אינו נוכח.

משה ארבל: חבר הכנסת אוסאמה סעדי יעלה ויבוא.

משה ארבל: אני ברשות

משה ארבל: כם נועל את רשימת הדוברים, לאחר שצירפתי כמובן את סגן יושב-ראש הכנסת המיתולוגי, הלוא הוא חבר הכנסת אחמד טיבי, ד"ר אחמד טיבי.

אחמד טיבי: אתה עולה על כולם.

אוסאמה סעדי: אדוני היושב-ראש, כבוד השרה, כבוד השרים, חברי חבר הכנסת אחמד טיבי, אנחנו לבד, שני ח"כים יחידים במליאה; חוץ ממך, סגן היושב-ראש, שרה ושר.

אוסאמה סעדי: מדובר, גברתי השרה, בהצעת חוק באמת חשובה מאוד, חברתית מאוד, במיוחד בתקופת הקורונה.

אחמד טיבי: אם נצביע על חוק לבטל את הגזענות, גם הוא יצביע איתנו.

אוסאמה סעדי: כן.

אוסאמה סעדי: אנחנו כמובן תומכים בחוק הזה.

אוסאמה סעדי: אני הייתי מאלה שליוו את החוק הזה מתחילתו ועד סופו, חוק חדלות פירעון ושיקום כלכלי.

אוסאמה סעדי: טוב שמשרד המשפטים מצא לנכון להביא את החוק הזה בתקופה הזאת, ממש לפני יציאת הכנסת לפגרת הבחירות.

אוסאמה סעדי: אבל אני ביקשתי לעלות, אדוני היושב-ראש, ולדבר על הנושא שאתה התייחסת אליו, וזה הנושא של החיסון לאסירים.

אוסאמה סעדי: אני חושב שמה שעושים לאסירים – לא רק בעניין החיסון; אני ואתה היינו בכמה ועדות, במיוחד בוועדת הפנים, והאסירים, הזכויות שלהם נפגעות, נפגעו ועדיין נפגעות באופן הקשה ביותר בגלל הקורונה.

אוסאמה סעדי: כל הזמן נאמר לנו: אנחנו רוצים לשמור על הבריאות של האסירים ושל העצורים, כמובן, ושל הצוותים, של הסוהרים.

אוסאמה סעדי: לכן, מכיוון שמדובר במקום סגור, אז ההתפרצות, אם תהיה התפרצות, היא תהיה התפרצות קשה ביותר, ובאמת ראינו בכמה בתי כלא, בתי סוהר, שבאמת הייתה בהם התפרצות וחלק מהאסירים נדבקו.

אוסאמה סעדי: דיברנו רבות, אני ואתה, גם על העניין הזה של שלילת זכויות לביקורי משפחות.

אוסאמה סעדי: יש אסירים שלא ראו את המשפחות שלהם במשך חודשים.

אוסאמה סעדי: אבל אני חושב שהשיא הגיע בהחלטה האחרונה – החלטה לא סבירה, לא מידתית, שאין לה שום היגיון, אין לה שום בסיס, של השר לביטחון פנים, שמונע מהאסירים להתחסן.

אוסאמה סעדי: גם ההחלטה של היועץ המשפטי לממשלה: האסירים – התיעדוף שלהם יהיה כמו של יתר הקבוצות, זאת אומרת, יתחילו להתחסן האסירים מעל גיל 60, עם רקע, עם זה.

אוסאמה סעדי: אבל התשובה של השר לביטחון פנים מעידה באמת שההיגיון נעדר ממנה.

אוסאמה סעדי: חוץ מזה, לבוא בעזות מצח – אין, אין, אני מנסה לברור את המילים, אבל שהשר לביטחון פנים יגיד ליועץ המשפטי לממשלה: זו החלטתי ואני לא מקבל את עמדתך ואת חוות הדעת שלך, ואם אתה רוצה לשנות את החלטתי, תלך, תגבש רשימה ותגיש את זה ב-4 בפברואר, זה באמת שיא החוצפה.

אוסאמה סעדי: אז אני מבין שהשר לביטחון פנים, גם כשהיה במשרד המשפטים היה נגד, וכל זה היה לעומתי, אבל למה מכניסים פה שיקולים של חיי אסירים?

אוסאמה סעדי: אמרת נכון: האסיר נשפט, קיבל את עונשו.

אוסאמה סעדי: האחריות לבריאות שלו מוטלת על הרשויות, על השב"ס ועל המשרד לביטחון הפנים ועל הממשלה, ואין להגיד היום: בגלל שאתה ביצעת עבירה כזאת וכזאת, אני לא נותן לך להתחסן.

אוסאמה סעדי: זה פגיעה באחריות, זה מעילה באחריות.

אוסאמה סעדי: מוטלת אחריות על השר, הוא אחראי לכל המערכת, לדאוג לשלומם ולבריאותם של האסירים.

משה ארבל: חבר הכנסת סעדי, אתה, כסנגור וכעורך דין – אני לא בטוח גם שאסיר שחלה בקורונה בעקבות ההחלטה הזאת, לא עומדת לו האפשרות לתבוע נזיקין באופן ישיר את השר אוחנה – –

אוסאמה סעדי: בהחלט.

אוסאמה סעדי: בהחלט.

משה ארבל: – – כי אין לו – הוא לא חסין מפני תביעה כזאת.

אוסאמה סעדי: בהחלט.

אוסאמה סעדי: בהחלט.

משה ארבל: הוא לוקח את האחריות על עצמו – –

אוסאמה סעדי: ולכן אני אומר – – –

משה ארבל: – – בהיעדר סמכות.

אוסאמה סעדי: זה היעדר סמכות, חריגה מסמכות, החלטה בלתי סבירה באופן קיצוני – כל העילות שאתה רוצה, אדוני היושב-ראש.

אוסאמה סעדי: ועכשיו, כשמוגשות העתירות ובג"ץ יתערב ויגיד: אני מחייב – אז יבואו ויגידו: הינה, הבג"ץ מתערב עוד פעם בהחלטות.

אוסאמה סעדי: אבל אם ההחלטה היא הזויה והחלטה בלתי סבירה, והממשלה וראש הממשלה וכל הממשלה לא מתערבים ולא שומעים ליועץ המשפטי לממשלה, אז מאין יבוא המזור לאסירים האלה?

אוסאמה סעדי: אז טוב שיש בג"ץ.

אוסאמה סעדי: ובסוף באים ומאשימים את בג"ץ שהוא מתערב בהחלטות של הממשלה ואיפה הפרדת הרשויות – זה בגלל החלטות פוליטיות חסרות כל בסיס הגיוני, ובמיוחד במצב בריאותי.

אוסאמה סעדי: ולכן, כמו שאמרת, אדוני היושב-ראש, האחריות היא על השר.

אוסאמה סעדי: ואם מישהו יחלה, אז בהחלט זו עילה נזיקית לתבוע את השר באופן אישי, שמונע בלי שום סיבה.

אוסאמה סעדי: ולכן אני קורא לו עוד היום להתעשת ולעזוב את כל השיקולים האחרים ולתת את החיסונים לאסירים על פי אותה החלטה של תיעדוף של כלל הציבור.

אוסאמה סעדי: תודה.

משה ארבל: תודה רבה לחבר הכנסת אוסאמה סעדי.

משה ארבל: חבר הכנסת סעיד אלחרומי – אינו נוכח; חברת הכנסת סונדוס סאלח – אינה נוכחת; חברת הכנסת מאי גולן – אינה נוכחת; חבר הכנסת יעקב טסלר – אינו נוכח; חבר הכנסת יועז הנדל – אינו נוכח.

משה ארבל: אחרון הדוברים – יעלה ויבוא חבר הכנסת אחמד טיבי, בבקשה.

אחמד טיבי: כבוד היושב-ראש, כבוד שר החוץ, רבותיי חברי הכנסת, שר הדתות, חבר הכנסת אוסאמה סעדי, גם אני אתייחס להחלטה השערורייתית הבלתי-אנושית של השר לביטחון הפנים להפר את ההמלצה וההוראה של הדרג המקצועי במשרד הבריאות לחסן את אוכלוסיית האסירים בבתי הכלא בישראל.

אחמד טיבי: בתי כלא הם מקום סגור.

אחמד טיבי: התחלואה במקום סגור היא גדולה יותר.

אחמד טיבי: דרגי המקצוע ביקשו לחסן בעיקר את כל מי שמעל לגיל 60 בתוך הכלא.

אחמד טיבי: בא השר לביטחון הפנים אמיר אוחנה ואומר: לא רוצה; אני, על דעת עצמי, מחליט לא לקבל.

אחמד טיבי: הוא ענה בכתב לגרוטו, לפרופ' גרוטו, הוא אף קרא לדרגי המקצוע ואמר להם: זאת החלטתי; אם אתם רוצים אחרת, תתמודדו ברשימה לכנסת.

אחמד טיבי: ככה הוא ענה לדרגי המקצוע במשרד הבריאות.

אחמד טיבי: יתרה מזאת, אני אומר וטוען כי חובה על ישראל, ככוח כובש, לחסן את כל התושבים שתחת כיבוש, את כל התושבים, גם בגדה המערבית וגם ברצועת עזה, שנמצאת במצור.

אחמד טיבי: אילו יכולות יש ברצועת עזה, למשל, של אחסון של פייזר, חיסוני פייזר?

אחמד טיבי: אתם יודעים שצריך יכולות אחסון בטמפרטורה 70 מעלות מתחת לאפס וכדומה.

אחמד טיבי: במקום זאת, אני קורא מדי פעם שיש ניסיון סחיטה תמורת החיסון מול רצועת עזה.

אחמד טיבי: יתרה מזאת, יש כ-30,000 אנשי צוות רפואה פלסטינים גם בגדה וגם ברצועה, למה הם לא יחוסנו ראשונים?

אחמד טיבי: לפי החוק הבין-לאומי, כבוד שר החוץ, ואתה אמור לדעת את זה יותר מכל האחרים, לכוח הכובש יש אחריות לעיתים גם לפנות אשפה, גם לטפל בענייני הציבור שתחת כיבוש.

אחמד טיבי: וישראל היא עדיין כוח כובש לפי החוק הבין-לאומי.

אחמד טיבי: ולכן יש כאן גרימת נזק במזיד לבריאות של האסירים.

אחמד טיבי: אסיר הוכנס לחדר, כמו שאתה אמרת, כבוד היושב-ראש, אחרי שנפסק ונגזר דינו על ידי בית המשפט.

אחמד טיבי: אי-אפשר להעניש אותו שנית על ידי פגיעה בבריאותו.

אחמד טיבי: זה עוד לא קרה בעולם.

אחמד טיבי: לא קרה כדבר הזה.

אחמד טיבי: אמרתי שערורייתי?

אחמד טיבי: יש כאן פגם מוסרי.

משה ארבל: גם עלות–תועלת.

משה ארבל: נניח שהוא יחלה ותצטרך להקצות לו אחר כך מיטה בבית חולים, מכונת הנשמה ומכשיר אקמו, החיסון לא יותר זול?

אחמד טיבי: לפי השר אוחנה, אני לא בטוח שהוא יאפשר לו את הטיפול.

אחמד טיבי: כנראה שהוא יעדיף שהוא ימות.

אחמד טיבי: אני אומר את הדברים הקשים האלה, אבל זאת המסקנה מהדברים שהוא אמר.

אחמד טיבי: לכן התביעה היא א.

אחמד טיבי: אוכלוסיית האסירים, כולם, ללא יוצא מן הכלל; ב.

אחמד טיבי: 30,000 אנשי צוות רפואי, גם בגדה וגם ברצועה, וכלל האזרחים, שנמצאים חלקם תחת כיבוש וחלקם תחת כיבוש ועוצר, ושיעור התחלואה שם הוא 24%, בהשוואה ל-5% במדינת ישראל.

אחמד טיבי: כל הנתונים האלה מחייבים את ההחלטה של מתן חיסונים.

אחמד טיבי: מי שמתהדר בזה שהוא עבר את ה-10% מחוסנים באוכלוסייה שלו, או יותר, צריך גם שיהיה אחראי, כי זה יכול להיות גזר דין מוות על מי שנמצא בתוך הכלא או אפילו מי שנמצא בכלא המצור והסגר במקומות אחרים.

אחמד טיבי: תודה רבה.

משה ארבל: תודה רבה לחבר הכנסת אחמד טיבי.

משה ארבל: ובכן, אנחנו נעבור להצבעה על הצעת חוק חדלות פירעון ושיקום כלכלי (תיקון מס' 4 – הוראת שעה) (נגיף הקורונה החדש) (עיכוב הליכים לשם גיבוש ואישור הסדר חוב), התשפ"א–2021, בקריאה ראשונה.

משה ארבל: אני מחדד ומבהיר, כמובן, שמי שבעד הוא בעד, חבר הכנסת טיבי, ומי שנגד הוא נגד.

משה ארבל: אני עובר להצבעה.

משה ארבל: הצבעה מס' 15 בעד ההצעה להעביר את הצעת החוק לוועדה – 4 נגד – אין נמנעים – אין ההצעה להעביר את הצעת חוק חדלות פירעון ושיקום כלכלי (תיקון מס' 4 – הוראת שעה) (נגיף הקורונה החדש) (עיכוב הליכים לשם גיבוש ואישור הסדר חוב), התשפ"א–2021, לוועדת החוקה, חוק ומשפט נתקבלה.

אוסאמה סעדי: אפשר להוסיף, אדוני היושב-ראש?

משה ארבל: כן, כן, בהחלט.

משה ארבל: ובכן, תוצאות ההצבעה האלקטרונית הן ארבעה בעד, אין מתנגדים, אין נמנעים.

משה ארבל: אני מוסיף את חבר הכנסת אוסאמה סעדי כתומך, ולכן חמישה בעד, אין מתנגדים, אין נמנעים.

משה ארבל: אני קובע שהצעת החוק עברה בקריאה ראשונה, ותעבור לוועדת החוקה, חוק ומשפט של הכנסת לצורך הכנתה לקריאה שנייה ושלישית.

משה ארבל: כעת מליאת הכנסת תצא להפסקה עד לשעה 16:30.

משה ארבל: תודה.

אחמד טיבי: אני מחדש את ישיבת הכנסת, גבירותיי ורבותיי.

אחמד טיבי: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק הביטוח הלאומי (תיקון מס' 223 – הוראת שעה), התשפ"א–2021, שהחזירה ועדת העבודה, הרווחה והבריאות.

ירדנה מלר-הורוביץ: תודה.

אחמד טיבי: תודה.

אחמד טיבי: [מס' מ/1387; דברי הכנסת, חוברת זו, ישיבה זו; נספחות.

אחמד טיבי: ]

אחמד טיבי: ובכן, הצעת חוק הביטוח הלאומי (תיקון מס' 223 – הוראת שעה), התשפ"א–2021, לקריאה שנייה ושלישית.

אחמד טיבי: יציג את הצעת החוק יושב-ראש ועדת העבודה והרווחה חיים כץ.

אחמד טיבי: בבקשה, אדוני.

חיים כץ: אדוני היושב-ראש, כנסת נכבדה, אדוני השר, ואללה, אנחנו מדברים לכנסת מלאה ולאומה.

חיים כץ: אנחנו נמצאים עכשיו בתקופה לא נורמלית.

חיים כץ: נחתה עלינו הקורונה, ותופעות לא שגרתיות, לא שפויות, קורות במשק העבודה הישראלי.

חיים כץ: מאז מרץ האחרון אנשים נמצאים בחל"ת – חופשה ללא תשלום – וזה יגיע עד יוני 2021.

חיים כץ: נכון שאותם אנשים שנמצאים בחל"ת מקבלים את שכרם; יחד עם זה הם מאבדים את כל הזכויות הפנסיוניות שלהם.

חיים כץ: אני לא יודע אם הם לא מאבדים ביטוחים, תקופות אכשרה לביטוחים.

חיים כץ: קורה משהו – הם רואים 70% מהמשכורת נכנסת, אבל משהו קורה.

חיים כץ: באה ממשלת ישראל והגישה הצעת חוק ממשלתית שבאה לעגן את מצב השכירות במשק שהולכות ללדת.

חיים כץ: במצב נורמלי בן אדם שמקבל דמי אבטלה והוא לא עובד לא יקבל דמי לידה; הוא יקבל דמי לידה בסכום מוגדר, קטן.

חיים כץ: היום, בתקופת החל"ת, קבעו ואמרו שעובדות שכירות, יקבלו דמי לידה, קרי משכורת מלאה – לא חל"ת, 70% – משכורת מלאה, ואחרי שיגמרו לקבל את דמי הלידה ימשיכו לקבל חל"ת כאילו לא קרה כלום.

חיים כץ: אם אישה במצב נורמלי ילדה ויצאה לחופשה של שלושה חודשים, קיבלה את המשכורת ואחרי זה הייתה רוצה להאריך את התקופה – היא לא הייתה מקבלת משכורת, או שהייתה מנצלת חופשה שנתית.

חיים כץ: היום בתקופת הקורונה יש שיפור לשכירות.

חיים כץ: אז פנתה אליי חברת הכנסת חוה אתי עטייה ואמרה לי: למה רק לשכירות?

חיים כץ: למה אנחנו לא דואגים לעצמאיות?

חיים כץ: אמרתי לה: ואללה, את צודקת.

חיים כץ: פניתי לשר האוצר ואמרתי לו: תשמע, פה יש לנו הזדמנות לנסות ולשפר את מצב העצמאיות במדינת ישראל ולתת להן דמי לידה בדיוק כמו לשכירות.

חיים כץ: כשאתה רואה את זה ואתה שומע על ההטבות לעצמאים, לפעמים אנחנו לא יודעים בגלל מה ומאיזו סיבה אנחנו שומעים את מה שאנחנו שומעים.

חיים כץ: גם אני, כשנכנסתי לתוך העניין הזה, די נדהמתי.

חיים כץ: יש שני סוגי עצמאים: מצב אחד של עצמאים: בן אדם שהעסק שלו נפגע מעל 40% בשנת 2020 משופה מהממשלה בשני תשלומים.

חיים כץ: בואו ניקח דוגמה ונעשה את זה בחשבון קליל כזה, כדי שנבין על מה אנחנו מדברים.

חיים כץ: עובדת עצמאית – עצמאים לא יולדים, אז אנחנו מדברים על עצמאיות – שמרוויחה 10,000 שקל לחודש והעסק שלה נפגע ב-40%, היא תקבל היום 6,000 שקל במקום 10,000 שקל, אבל היא תקבל מענק סוציאלי מהמדינה של עוד 7,000 שקל, והיא תקבל החזר הוצאות קבועות של 4,000 שקל, קרי, היא תרוויח היום 17,000 שקלים; אתמול היא הרוויחה 10,000, והיום אותה עצמאית – אני לא מבין, גם אני, כשראיתי את המספרים, שאלתי אם זה נכון, אם אין פה טעות.

חיים כץ: אותה עצמאית שהרוויחה 10,000 ונגיד שהחזר הוצאות היה לה, אבל היא מקבלת מענק סוציאלי של 7,000 ועוד 6,000, כי היא ירדה ב-40%, ואללה, יש לה 11,000 לפחות – 13,000, למרות שהרוויחה 10,000.

חיים כץ: לא אמרתי כלום.

חיים כץ: עצמאית שנפגעה בפחות מ-40%, ואללה, מצבה יותר רע, כי מה קורה?

חיים כץ: היא ירדה ב-30%, המשכורת שלה 3,000.

חיים כץ: היא תקבל החזר הוצאות קבועות של 4,000.

חיים כץ: היא לא תקבל מענק סוציאלי כי היא לא נפגעה ב-40%.

חיים כץ: זאת אומרת, אם היא הייתה עושה מתמטיקה, היא הייתה אומרת: אני צריכה להיפגע לפחות ב-40%, כי אני מרוויחה עוד 7,000 שקלים.

חיים כץ: היא מאבדת 7,000 שקלים בגלל שהיא ירדה רק ב-30% ולא ב-40%.

חיים כץ: זה מטורף.

חיים כץ: כשבאנו ועשינו את החשבון הזה, אמרנו – כל הזמן אנחנו צועקים שהעצמאים נפגעים, אז אני לא רוצה – שיקבלו, נצ'פר אותם הלאה; אנחנו בתקופת קורונה, תקופה קשה.

חיים כץ: לצערנו נפטרים, מתים מהקורונה כל יום 40, 50 אנשים.

חיים כץ: נפטרו לנו בינתיים – ואני אומר בינתיים – 3,647, אם אני לא טועה – זה המספר האחרון שראיתי היום בעיתון – ולכן אנחנו צריכים לעודד ילודה.

חיים כץ: אז באנו ואמרנו: אנחנו צריכים לעודד ילודה, ואנחנו נותנים פה מענקים, ואללה, יפים.

חיים כץ: על מה אני מדבר?

חיים כץ: קודם כול הבסיס לחישוב המשכורות והמענקים זה שנת 2019, טרום הקורונה.

חיים כץ: אלה שנפגעו מהקורונה – 2019, יש להם את זה, לא נפגעו מהקורונה, לצורך העניין.

חיים כץ: אני, כשאני מחוקק חוק, אני יורד לפרטים, ואני רואה שיש כאלה, ולו גם מעט, שדיווחו על עלייה של שכר בתקופת הקורונה; יש כאלה שירדו ויש כאלה שעלו.

חיים כץ: אנחנו לא צריכים לפגוע בהם, אז אמרנו: כל אחת תבחר את המענקים לפי מה שהיא רוצה – 2019, 2020, 2021.

חיים כץ: אם היא דיווחה ב-2021 על עלייה בשכר ושילמה על עלייה בשכר, היא תקבל את מענק הלידה לפי השכר הגבוה.

חיים כץ: היא תקבל לפי השכר הגבוה.

חיים כץ: אם היא לא דיווחה או ירדה – יש לה את 2019, טרום הקורונה, וזה הבסיס למענקים.

חיים כץ: ניקח עצמאית – אנחנו מדברים על עצמאיות, כי זו התוספת של החקיקה הזאת.

חיים כץ: בשישי אחר הצוהריים, בשיחות עם שר האוצר, נולדה התוספת של העצמאיות – לפני כניסת השבת; שאף אחד לא יכעס.

חיים כץ: זה היה לפני כניסת השבת.

אחמד טיבי: חוץ ממני אף אחד לא כאן.

חיים כץ: כן.

חיים כץ: אבל אנשים שומעים.

חיים כץ: בוא, אני ראיתי איך נולד לו החוק היום – את כל הוויכוחים ואת כל הזה.

חיים כץ: עזוב.

חיים כץ: אנחנו לא קיבלנו את כל מה שאנחנו רוצים, אבל יולדת עצמאית שילדה – כל תהליך הלידה נחשב מאוגוסט, מאוגוסט 2020: כל מי שילדה מאוגוסט 2020, לכל תקופת החל"ת, ונכון להיום זה עד יוני 2021, החל"ת; אם התקופה תתארך אז כל העסק הזה יתארך.

חיים כץ: ניקח את אותה עצמאית שדיווחה על ירידה של 40%.

חיים כץ: אז אם היא תלד היא תקבל את המענק הסוציאלי של 7,000 שקלים, תקבל את ההוצאות הקבועות של 4,000 שקלים ותקבל את המשכורת שהייתה לה, 10,000 – היא תקבל 21,000 שקל.

חיים כץ: בשלושה חודשים – ואללה, שלוש משכורות; זה כפול מהמשכורת שלה.

חיים כץ: סיבה טובה להיכנס להיריון, אחמד.

חיים כץ: סיבה טובה, אני אומר לך.

חיים כץ: עצמאיות, הזדמנות גדולה.

חיים כץ: אותה עצמאית שדיווחה על פחות מ-40%, תקבל 4,000 ועוד 10,000 – יהיו לה 14,000.

חיים כץ: השכירה תקבל 19,000, פלוס הארכת תקופת החל"ת.

חיים כץ: עכשיו אני צריך להקריא, כי יש גם פרשנויות בניסוחים, כי יש שני גופים שמשלמים את זה: האחד – הביטוח הלאומי, והאחר, את המענקים – משרד האוצר; את המענקים משלם משרד האוצר, ואחד – הביטוח הלאומי, ויהיה שיפוי מלא לביטוח הלאומי.

חיים כץ: לכן יש ניסוחים שכתבה היועצת המשפטית, דברי פרשנות צריכים להיות כתובים על מנת שלא נופתע.

חיים כץ: אדוני היושב-ראש, כנסת נכבדה, אני מתכבד להביא בפני הכנסת לקריאה השנייה ולקריאה השלישית את הצעת חוק הביטוח הלאומי (תיקון מס' 223 – הוראת שעה), התשפ"א–2021.

חיים כץ: מוצע לקבוע כי מבוטחת שהייתה זכאית לדמי אבטלה וילדה, אבל הרתה בזמן שכבר לא עבדה ולכן אינה זכאית לדמי לידה, תהיה בכל זאת זכאית לדמי לידה.

חיים כץ: הצעת החוק הממשלתית ביקשה שההוראה תחול לגבי יולדת מינואר 2021, אולם בעת הדיון התאריך הוקדם למי שילדה החל מאוגוסט 2020.

חיים כץ: כדי לתת מענה על פניות שהגיעו לוועדה וטענו לפגיעה במי שילדה לפני החודש התשיעי או שהייתה מובטלת בתחילת שנת 2020 – כי בלידה לפעמים התינוק לא יודע שהוא צריך לחכות תשעה חודשים, הוא יוצא קצת לפני.

חיים כץ: בנוסף קבעה הוועדה כי מי שזכאית לדמי אבטלה וילדה בתקופה שמיום 1 למרץ 20 ועד תום התקופה – תהיה זכאות לדמי אבטלה בשל הקורונה – תהיה זכאית לתשלום השווה לדמי האבטלה שהייתה זכאית להם אילו לא ילדה במשך 15 שבועות מיום הלידה, למעט אותו פרק זמן שבו היא זכאית לדמי לידה.

חיים כץ: הוראה זו מסייעת לנשים שתקופת האכשרה שצברו בתשלום דמי ביטוח לא הייתה מזכה אותן כלל בדמי לידה או שהייתה מזכה אותן בדמי לידה לתקופה חלקית בלבד.

חיים כץ: חידוש חשוב שעלה בעת הדיון בוועדה הוא כי מבוטחות עצמאיות יוכלו להביא בחשבון לעניין קביעת דמי הלידה את הכנסותיהן בשנים 2019, בשנת 2020 או בשנת הלידה, 2021, לפי הגבוה מבניהם.

חיים כץ: אדגיש כי ההסדר אינו גורע מהעצמאיות מענקים שהן היו זכאיות לקבל מכוח חוקים אחרים.

חיים כץ: הטבות אלה יחולו גם לעניין הורה מאמץ, הורה מיועד והורה במשפחת אומנה, כפי שהן חלות לגבי יולדות גם היום.

חיים כץ: גם היום משפחת אומנה מקבלת כאילו לידה, והורה מאמץ, הורה מיועד.

חיים כץ: אני חושב שעשינו מהלך יפה היום.

חיים כץ: שיפרנו קצת את המצב.

חיים כץ: אני רוצה לתת תודות גדולות לאתי חוה עטייה, שהאירה את עיניי בנושא העצמאיות, לענת כהן שמואל, מנהלת הוועדה, לנועה בן שבת, היועצת המשפטית של הוועדה, לצוות שלי, מרינה, מיכאל ורון, למנכ"ל הביטוח הלאומי מאיר שפיגלר, שלא חסך מזמנו והופיע ביום שישי אחרי הצוהריים ובא לדבר איתי על איך אנחנו מקדמים, לשר האוצר ישראל כץ, שהיה שותף מלא לשיפור מצב העצמאיות.

חיים כץ: בתקווה שהקורונה תיגמר ונחזור לחיים נורמליים ולא נצטרך להאריך את ההסכם.

חיים כץ: אני מקווה שהכנסת, שאין בה יותר מדי חברים, תאשר את הצעת החוק וניתן מזור.

חיים כץ: התשלום יהיה, אם אני לא טועה, רטרו – יבוצע תוך חודשיים רטרו מהתקופה המיועדת.

חיים כץ: תודה רבה.

חיים כץ: אני מקווה שנקבל את התמיכה בקריאה השנייה והשלישית.

חיים כץ: כפי שאתם מבינים, אין הסתייגויות.

אחמד טיבי: שוכרן.

אחמד טיבי: תודה רבה.

אחמד טיבי: ובכן, רבותיי, בשל העובדה שאין הסתייגויות ואין בקשות דיבור, אנחנו עוברים להצבעה על הצעת חוק הביטוח הלאומי (תיקון מס' 223 – הוראת שעה), בקריאה שנייה.

אחמד טיבי: הצבעה מס' 16 בעד סעיפים 1–3 – 3 נגד – אין נמנעים – אין סעיפים 1–3 נתקבלו.

אחמד טיבי: בעד – שלושה, אין מתנגדים, אין נמנעים.

אחמד טיבי: אני מוסיף את חברת הכנסת אתי עטייה – ארבעה בעד, אין מתנגדים.

אחמד טיבי: התקבל בקריאה שנייה.

אחמד טיבי: עכשיו אנחנו עוברים לקריאה השלישית.

אחמד טיבי: הצבעה מס' 17 בעד החוק – 3 נגד – אין נמנעים – אין חוק הביטוח הלאומי (תיקון מס' 223 – הוראת שעה), התשפ"א–2021, נתקבל.

אחמד טיבי: בעד – שלושה, נגד – אפס, אבל יש תוספת סגולית שהיא חברת הכנסת אתי עטייה, אז זה ארבעה בעד, אפס מתנגדים, אפס נמנעים.

אחמד טיבי: ההצעה התקבלה בקריאה שנייה ושלישית, והפכה להיות חוק לכל דבר.

אחמד טיבי: אני מברך אותך, את המציעים, את היוזמים.

אחמד טיבי: של מי הצעת החוק במקור – שלך, אתי?

חוה אתי עטייה: – – –

חיים כץ: לא.

חיים כץ: ממשלתית.

אחמד טיבי: היא ממשלתית.

אחמד טיבי: למה אתה מאלץ אותי להגיד דבר טוב על הממשלה?

חיים כץ: אתה לא מקשיב.

חיים כץ: אתה יושב על הדוכן ולא מקשיב למה אני אומר – – –

אחמד טיבי: הקשבתי לכל מילה.

חיים כץ: אמרתי לך, הצעת חוק ממשלתית, שעברה הרבה מאוד שיפורים.

אחמד טיבי: קרן, את הצבעת או לא?

קרן ברק: אני לא – אני מבינה שחלק אושר וחלק – – –

אחמד טיבי: לא הבנתי.

אחמד טיבי: זה בעיות בתוך הליכוד, כנראה.

אחמד טיבי: תודה רבה.

אחמד טיבי: באופן מפתיע תם סדר-היום.

אחמד טיבי: לא יודע מתי תתכנס הישיבה הבאה.

אחמד טיבי: הישיבה הזאת adjourned, נעולה.